
ENGLANDS  REPRÆSENTANT  I  TUNIS 


TILEGNET 


Det  var  en  bidende  kold  Aften  i  Januar 
Maaned  1893.  Jeg  havde  i  Kane  tilbagelagt 
Vejen  gennem  Driver  af  Sne  og  sad  nu  lunt 
inden  Dore  paa  den  gamle  Herregaard  hos 
Godsejeren  og  hans  Frue.  Vi  vare  ikke  andre 
til  Bords,  da  Vejret  havde  forhindret  flere  i  at 
komme.  Efter  Middag  gik  min  Vært  og  jeg  ind 
for  at  ryge  en  Cigar  i  hans  hyggelige  Stue. 
Ilden  knitrede  muntert  i  Kakkelovnen,  og  vi 
sendte  Røgskyerne  hojt  op  under  Loftet,  hvor 
Halvmørket  dæmrede. 


II  FORORD. 


Lidt  efter  lidt  kom  Samtalen  hen  paa  den 
svundne  Tid.  Vin  Vært  talte  om  dengang  han 
som  Herregaardsskytte  drog  i  Felten  i  48,  om 
Livet  i  Udlandet,  hvor  han  havde  gjort  mangen 
Rejse  i  sin  L'ngdom.  Timerne  gik  alt  medens 
jeg  lyttede  til,  for  at  gribe  og  gemme  de  muntre 
Indtryk,  alvorsfulde  Øjeblikke  fra  den  Gang, 
han  var  ung  —  fra  den  Gang  han  færdedes 
under  Afrikas  Sol,  ved  Middelhavets  Kyster,  i 
Selskab  med  muntre  Gutter  paa  Jagt  og  Eventyr, 
som  Gæst  hos  Sir  John  D  ru  mm  ond  Hay 
Englands,  men  ogsaa  Danmarks  Repræsentant  i 
Tanger. 

Efter  fyrretyve  Aars  Forløb  kan  et  og 
andet  værfe  udvidsket  af  Minderne  fra  Ungdom- 
men ;  i  Hovedsagen  ville  dog  de  efterfølgende 
Blade  sikkert  give  et  korrekt  Billede  af  Livet  i 
Tanger  i   1853. 

Jeg  har  forsøgt  at  fæste  paa  Papiret,  hvad 
den  gamle  Godsejer  hin  Aften  fortalte  mig.  Det 
er  gjort  med  hans  Tilladelse ;  men  jeg  alene 
bærer  Skylden,  hvis  Gengivelsen  ikke  er  som 
den  burde  være.  — 

I  Tilslutning  til  y^Den  gamle  Godsejers 
Fortællinger«  har  jeg  meddelt  flere  af  Drummond 
Hays  Historier,  om  Jagt  og  Oplevelser,  saaledes 
som  ogsaa  Godsejeren  for  en  Del  hørte  dem  af 
sin  Vært  ved  den  flammende  Lejrild  og  saaledes 


IV  FORORD. 


som  Sir  John  selv  har  optegnet  dem  i  sin  ud- 
mærkede Bog:  Western  Barbary:  its  wild 
tribes  and  savages  animals«,  som  udkom 
i  London   1844. 

November   1894. 

Daniel  Bruun. 


Rejsen  til  Marokko. 


Det  er  nu  fyrretyve  Aar  siden;  den  Gang 
var  der  ingen  Jernbane  fra  Paris  til  Marseille, 
saa  Rejsen  var  lang  og  besværlig.  Største  Delen 
foregik  ned  ad  Rhonen.  I  Paris  havde  vi  haft 
en  nederdrægtig  Kulde :  men  da  vi  kom  til  Mar- 
seille skinnede  den  dejligste  Sommersol,  og  alt 
var,  som  ved  et  Trylleslag,  forandret.  Medens 
vi  i  Paris  havde  maattet  ty  ind  i  Kafeerne,  node 
vi  nu  vore  Maaltider  i  det  Fri  ved  Middelhavets 
Kyst  under  Guds  blaa  Himmel. 

I  St.  Etienne  havde  jeg  forsynet  mig  med 
Vaaben;  thi  det  var  min  Agt  at  begive  mig  til 
Marokkko,  for  i  Omegnen  af  Tanger  at  nyde  alle 

Jagtens  Glæder  i  det  Land,  der  den  Gang  som 
nu  laa  iiberort  af  Civilisationen.  I  Marseille, 
hvor  jeg  tilbragte  nogle  behagelige  Dage  hos 
en  Familie,  jeg  havde  truffet  i  Schweitz,  kom- 
pletterede jeg  mine  Jagtrekvisitter.  Man  raadede 
mig  til  at  lade  mig  sy  et  Livbælte  af  Skind  til 
Penge.  —  Jeg  glemmer  endnu  ikke  de  Øjne, 
som  smilede  til  mig,  da  der  blev  taget  Maal  af 
mig  der  inde  i  Handskeudsalget.  Ak  ja !  det 
var  den  Gang,  man  var  ung! 

Efter  nogle  Dages  Forlob  gik  jeg  om  Bord 
i  en  Fragtdamper  —  en  væmmehg  skiden  Skude 
—  der  skulde  til  Oran.  Kaptajnen  og  Styr- 
manden vare  Provenzalere,  som  ingen  Djævel 
kunde  forstaa.  Kosten  og  Vinen  var  forfærdelig, 
Middagsmaden  bestod  i  Almindelighed  af  Flæsk. 

En  mork  Aften  kom  vi  til  Mers-el-Kebir, 
Orans  Havnestad,  der  ligger  noget  vest  for  Byen. 

Kaptajnen  og  jeg  gik  straks  i  Land,  og  nu 
var  jeg  første  Gang  paa  afrikansk  Grund.  Vi 
naaede  snart  Oran,  og  Kaptajnen  førte  mig  ind 
i  en  Café  chantant,  en  rædsom  Bule,  hvor  en 
tre,  fire  afdankede  Sangerinder  forlystede  det 
blandede  Selskab  af  Europæere  og  Maurer.  De 
sidste  sade  og  gloede  paa  de  halv  nogne  Sanger- 
inder, som  var  det  fabelagtige  Dyr. 

Herregud !  det  var  jo  ogsaa  et  af  de  forste 
Goder,  Civilisationen  havde  brasrt  dem  ! 


REJSEN    TIL    MAROKKO. 


Vi  turede  andre  Steder  omkring:  men 
maatte  tage  os  lidt  i  Agt;  thi  paa  Gaderne  var 
der  slet  ikke  sikkert. 


I  Oran  tog  Skibet  Fragt  ind,  det  var  et 
halvt  Hundrede  Pilgrimme,  der  kom  fra  Mekka. 
Disse  Hadjimænd  bleve  placerede  paa  Dækket. 
Der  sade  de   nu  og  knagfros  i  deres  Burnusser 

1* 

Og  Tøfler;  thi  det  blev  et  forrygende  Vejr  i  to 
Dage. 

Dækket  var  et  meget  ubehageligt  Opholds- 
sted for  disse  Mennesker,  der  vist  aldrig  i  deres 
Liv  vare  blevne  saa  grundigt  renvadskede.  De 
vare  grumme  syge  og  ofrede  alt  andet  end 
Trøfler. 

Da  Stormen  var  dreven  over,  naaede  vi 
Gibraltar.  Det  var  hen  ad  Aften,  ved  den  Tid 
Vagtskuddet  skulde  lyde. 

»Pas  nu  paa  der  oppe«,  sagde  man  til  mig, 
idet  der  blev  peget  i  Retning  af  den  mægtige 
Khppetop. 

Jeg  saa  til  Vejrs,  og  efter  en  Stunds  Forløb, 
fløj  der  en  hvid  Røgmasse  ud  fra  Klippen,  som 
naar  man  blæser  Rogen  ud  fra  en  Cigar  — 
den  hvirvlede  af  Sted  op  efter  og  opløste  sig 
—  saa  først  drønede  Knaldet  i  mine  Øren.  Det 
var  imponerende  1 

Vi  gjorde  kun  et  kort  Ophold  her  og  styrede 
saa  over  til  Rheden  ved  Tanger  paa  den  sydlige 
Side  af  Strædet. 

Nu  er  der  en  god  Havn  ved  Byen;  men 
den  Gang  maatte  Skibene  ankre  udenfor  paa 
Rheden,  udsatte  for  Vejr  og  Vind.  Vi  gik  i 
Baadene,  som  havde  Xød  med  at  klare  sig 
gennem  den  stærke  Brænding,  og  bleve  til  Slut- 
ning baarne  i  Land  af  Jøder  og  Maurer. 

Aldrig  saa  snart  havde  vi  sat  Foden  paa 
Strandbredden,  før  vi  bleve  overfaldne  af  en 
Hoben  Indfødte,  især  Jøder,  der  vilde  bære  vor 
Bagage  til  Toldstedet.  Jeg  tog  den  første  den 
bedste  ud  af  Hoben,  blev  rimeligvis  udskældt 
af  de  andre,  saadan  lød  det  i  det  mindste,  og 
gik  med  ham  hen  i  et  Slags  Hotel  eller  snarere 
Pensionat,  som  holdtes  af  en  engelsk  Dame. 
Det  var  en  ækel  Hule,  og  jeg  blev  da  ogsaa 
snart  paa  det  rene  med,  at  der  vilde  jeg  ikke 
blive. 

Min  første  Visit  i  Byen  gjaldt  den  daværende 
engelske  Chargé  d'Affaires  og  senere  Envoyé 
Sir  John  Drummond  Hay,  hvor  man  mod- 
tog mig  med  aabne  Arme.  Drummond  Hays 
Hustru  var  af  min  Slægt,  Hun  var  en  Datter 
af  den  tidhgere  danske  Generalkonsul  Carstensen*), 
og  var  dansk  født.  Slægtskabet  var  naturligt 
Grunden  til,  at  jeg  havde  valgt  dette  fjerne 
Sted,  som  Maal  for  min  Rejselyst,  i  det  Haab, 
at  den  indflydelsesrige  engelske  Gesandt,  der 
raadede  over  store  Jagtterrainer,  vilde  lade  mig 
nyde  godt  af  sit  glimrende  Revier. 


*)  Søster  til  Admiral  C.  Kammerherre  C.  f  hv.  Ingenieur- 
kaptajn  C.  Tivolis  Grundlægger  C.  En  Søn  er  Eng- 
lands Repræsentant  i  Tunis.  En  Datter  er  gift  med 
en  velhavende  Englænder  i  Tanger ;  en  anden  er 
ugift. 


Tanger. 


Tanger  var  i  1853  mindre  civiliseret  at  se 
til  end  nu  til  Dags.  I  dens  snevre  Gader 
mødte  man  ikke  mange  Europæere.  Paa  Tor\-e- 
pladseme  kom  den  Gang,  som  nu,  Karavanerne 
fra  Ørkenen  for  at  tilbytte  sig  europæiske  Sager, 
men  det  var  kun  østerlandske  Dragter  man 
mødte;  nu  er  Tanger  bleven  alt  for  vanhelliget 
af  de  vantros  Færd  og  alt  for  dagligdags,  thi 
nu  komme  Damperne  med  fremmede  nysgerrige, 
som  ville  se  et  GHmt  af  det  Lands  Kultur,  som 
ligger  i  Dvale  —  de  tage  ind  paa  Hotellerne 
og  vandre  rundt  i  Gaderne,  kun  en  Gang  imellem 
blive  de  mindede  om,  hvor  de  ere,  naar  Riff- 
bjergenes vilde  Horder  komme  ned  til  Om- 
skærelsesfesten  for  at  lejre  sig  i  Telte  udenfor 
Murene. 

Jeg  skal  ikke  trætte  med  en  Beskrivelse  af 
Tanger  —  det  have  andre  som  Amicis  Lenz  og 
Pierre  Loti  gjort  saa  fortrinligt,  at  jeg  vilde 
blues  ved  at  efterligne  dem.  —  Min  Skildring 
omhandler  de  Personer,  som  den  Gang  dannede 


TANGER. 


Eliten  i  Tanger  —  den  angaar  Jagt  og  Hændelser, 
som  de  kom  mig  for  Oje,  i  det  fortryllende 
Land,    hvor    Luften    hvælvede   sig   blaa  og  ren, 


og  hvor  det  dybe  Hav  sendte  sin  forfriskende 
Brise  til  Vederkvægelse:  hvor  Træerne  bugnede 
af  Blomster  og  Frugt  i  Konsulernes  Haver  udenfor 
Byen.     Fra   Terrasserne    saa    jeg    ned    over    de 

flade  hvide  Tage,  over  det  blaa  Hav,  medens 
Kastellet  tronede  paa  Toppen,  hvor  den  gamle 
Pacha  vogtede  de  frygtelige  Fængsler;  men  dem 
saa  jeg  ikke  ind  i,  lige  saa  lidt  som  jeg  kom  i 
Beroring  med  al  den  anden  Elendighed,  som 
rummedes  i  dette  Land.  Jeg  sugede  Honningen, 
tog  Duften,  thi  jeg  brod  mig  ikke  om  andet. 

Af  fremmede  Landes  Repræsentanter,  var 
der,  paa  den  Tid  i  Tanger,  den  svenske  Oberst 
Eh renhoff,  den  mest  fortvivlede  gamle  Karl, 
man  kunde  tænke  sig,  trods  hans  syvti  Aar. 
Hos  ham  boede  hans  Slægtning,  den  neapoli- 
tanske Generalkonsul  de  Martin  o,  der  kom 
meget  hos  Hays  og  var  min  stadige  Jagtledsager. 
Frankrigs  Repræsentant  hed  Smith,  det  var  en 
forhenværende  Soofficer.  Han  var  halt  paa  det 
ene  Ben,  som  han  havde  brækket  -,  men  desuagtet 
var  han  den  braveste  Rævejæger  og  den  dyg- 
tigste Rytter,  man  kunde  se  for  sine  Øjne. 

Der  var  naturlig\^is  mange  flere  endnu,  men 
dem  erindrer  jeg  ikke  Navnene  paa,  fordi  jeg 
intet  videre  havde  at  gore  med  dem.  Dog  maa 
jeg  endnu  nævne  den  gamle  afskedigede  hol- 
landske Konsul  Freycinet,  som  modtog  mig 
paa  det  elskværdigste  i  sit  Hus  i  Tanger.  Han 
levede  nu  tilbagetrukkent  med  sin  Kone.  Det 
var  et  Par  brillante  gamle.  Han  var  godt  kendt 
i  mauriske  Huse  og  fortalte  gerne  herom. 

De  vare  af  et  eget  Staal  alle  disse  fremmede, 
som  spillede  Herrer  i  det  fremmede  Land.    De 

fleste  havde  i  aarevis  levet  i  Marokko,  og  vænnet 
sig  saavel  til  Fordelene  ved  den  Magt  de  som 
»Europas  Ojne-<  havde  der,  lige  som  ogsaa  til 
Ulemperne  ved  at  være  fjernede  fra  den  vante 
Civilisation. 

En  Dag  jeg  besogte  Martino,  traf  jeg  der 
en  elegant  Parisermodeherre  med  lakerede  Sko. 
Det  var  en  Grev  et  eller  andet,  som  var  i 
Bund  og  Grund  ruineret  og  blaseret  til  det 
yderste.  Han  var  nu  bleven  sendt  herover  som 
Legationssekretær  for  at  restitueres  en  Smule. 
Han  passede  dog  kun  daarligt  til  Forholdene 
og  forsvandt  da  ogsaa  snart. 

Af  danske  traf  jeg  i  Tanger  en  Jomfru  J., 
som  havde  tjent  i  min  Bedstefaders  Hus,  og 
som  nu,  saa  vidt  jeg  erindrer,  boede  hos  en 
Broder. 

Ellers  var  Storsteparten  af  Europæerne  den 
Gang  Spaniere,  der  dreve  Handel  eller  levede 
som  Professionister.  Omgangssproget  var  derfor 
i  Almindelighed  spansk. 

Af  Besøgende  i  Tanger  erindrer  jeg  en 
gammel  engelsk  Maler  og  hans  Hustru.  De 
vare  komne  hertil,  for  at  Manden  kunde  gøre 
Studier  og  vare  begge  Vegetarianere.  I  fyrre- 
tyve Aar  havde  de  hverken  smagt  Kod  eller 
Blod,  og  dog  vare  de  ved  udmærket  Sundhed. 
Manden  døde  forst  længe  efter  i  en  hoj  Alder. 


Drummond  Hay. 


Drummond  Hay  var  foruden  engelsk  ogsaa 
dansk  Generalkonsul.  Han  stod  i  høj  Gunst 
hos  Sultanen  i  Fez,  hvorhen  han  ofte  gjorde 
Rejser,  og  var  Pachaen  af  Tangers  gode  Ven. 
Denne  Indflydelse  har  han  vidst  at  bevare  i  de 
c.  40  Aar  i  hvilke  han  har  været  Englands 
Repræsentant^^)  i  Marokko  trods  de  Rænker  og 
Snarer,  som  ofte  ere  blevne  lagte  for  ham  af 
andre  Magters  Gesandter. 

Denne  Magtstilling,  som  Sir  John  Drummond 
Hay  saaledes  har  vidst  at  hævde,  skrev  sig  for- 
nemmelig fra  hans  noje  Kendskab  til  Landets 
Beboere,   Sæder  og  Skikke.     Han  talte  Landets 


*i  I  1845  hlev  han  Political  Agent  og  Generalkonsul, 
1860  Ministerresident  og  1872  befuldmægtiget  Mini- 
ster, 1880  Envoy  Extraordinary  and  Minister  Pleni- 
potentiary  —  Pensioneret  1886. 

Foruden  sine  engelske  Dekorationer  har  han, 
som  særlig  Gunstbevisning,  faaet  Tilladelse  til  at 
bære  Storkorset  af  Danebrog.  Ellers  maa  Englændere 
ikke  bære  fremmede  Dekorationer.  Først  i  1893 
døde  Sir  John. 

Sprog  som  en  indfødt,  thi  han  kom  til  Tanger 
som  Dreng,  hvor  hans  Fader  for  ham  var 
engelsk  Gesandt,  og  viste  altid  en  kraftig, 
djærv  og  frygtlos  Optræden,  der  imponerede. 
Kort  sagt,  han  var  en  Brand. 

Da  England  tilsyneladende  har  haft  den 
største  Interesse  i,  at  Marokko  beholdt  sine 
nuværende  Tilstande,  har  han  ikke  presset 
Sultanen  til  Reformer.  Baade  Indførsels-  og 
Udførselshandelen  har  længe  næsten  udelukkende 
været  i  Englands  Hænder,  og  i  store  Spørgs- 
maal  øvede  Sir  John  altid  en  almægtig  Ind- 
flydelse paa  Sultanen. 

Han  var  til  sidst  ikke  blot  Englands,  men 
ogsaa  samtidig  Østrigs,  Danmarks  og  Hollands 
Repræsentant.  Han  var  uden  al  Tvivl  den  be- 
tydeligste og  mest  fremragende  Personlighed  i 
Tanger.  Hans  Villie  og  hans  Meninger  bøjede 
man  sig  for.  —  Det  kollegiale,  venskabelige 
Forhold  som  i  lang  Tid  bestod  mellem  -Foreign 
Agents'<,  og  som  dækkede  over  mange  Fejl, 
var  han  uden  Tvivl  Skyld  i.  Han  havde  maaske 
selv  i  sit  Temperament  ikke  saa  lidt  af  Maurernes 
Egenskaber.  Disse  kaldte  ham  deres  Broder  og 
vendte  sig  med  Tillid  til  ham  —  ja  selv  blandt 
dem  vare  hans  Udtalelser  og  Afgørelser  bindende. 

I  alle  vigtigere  Sager  gik  han  direkte  til 
Sultanen,  en  Forrettighed,  som  han  ligefrem 
havde  sikret  sig  ved  Kontrakt,  og  som  ingen 
andre  af  Konsulerne  havde. 

Sir  John  var  altid  i  hoj  Grad  raadsnar  og 
allestedsnærværende,  naar  et  eller  andet  politisk 
Spørgsmaal  stod  paa  Dagsordenen,  og  mange  af 
de  andre  Konsuler  maaske  tvivlraadigt  stak 
Hovederne  sammen. 

Han  gjorde  hvert  andet  eller  tredje  Aar  en 
Rejse  til  det  indre  af  Marokko  for  at  hilse  paa 
Sultanen.  Disse  Gesandtskabsrejser  foregik  altid 
paa  den  af  flere  Forfattere  som  Pierre  Loti 
og  Amicis  beskrevne  Maade,  som  derfor  ikke 
her  nærmere  skal  omtales. 

Paa  disse  Rejser  bar  Sir  John  som  altid 
ellers  europæisk  Dragt ;  thi  han  havde  en  ud- 
præget Aversion  mod  at  smykke  sig  med  mau- 
riske Klæder,  som  saa  mange  Europæere,  der 
leve  i  muhamedanske  Lande,  pleje  at  gøre. 
Hans  Hjem  var  hgeledes  fuldt  ud  engelsk  paa 
hvert  enkelt  Punkt. 

Sir  Johns  hele  officielle  Optræden  var  dikteret 
baade  af  Hensyn  til  Gibraltar  og  Englands 
hele  Magtstilling  i  Middelhavet.  Gibraltar  faar 
nemhg,  paa  Grund  af  det  spændte  Forhold  til 
Spanien,  alle  sine  Levnetsmidler  fra  Marokko. 
England  har  saaledes  kontraktmæssigt  sikret  sig 
Udførselen  af  6000  Stykker  Kvæg,  hvilke  ere 
en  Livsbetingelse  for  Gibraltar.  Kvæget  udfores 
i  levende  Tilstand,  hvad  der  ellers  er  forbudt. 
Sir  John  har  fremdeles  forstaaet  at  binde  den 
marokkanske  Regering  saaledes,  at  den  ikke 
kan    afryste   Aaget.     Efter  Fredsslutningen    med 

Spanien  1860,  ved  hvilken  Marokko  skulde  be- 
tale 3  Millioner  Duros  =  600,000  £,  laante 
England  Marokko  Pengene. 


Paa  Tangers  Volde. 

Sir  John  bragte  det  endog  dertil,  at  der 
i  sin  Tid  maanedlig  blev  sendt  et  Antal  marok- 
kanske Soldater,  Ask  ar  s,  til  Gibraltar  for  at 
blive   underviste    i   engelsk   Sprog    og  Eksersits. 

De  bleve  godt  behandlede,  man  solgte  dem 
engelske  Uniformer  og  Geværer,  og  derefter 
bleve  de  sendte  hjem,  begejstrede  over  alt  det 
nye,    de  havde  set  —   »Old  England  for  ever<. 

Et  godt  Indfald  var  det  af  Sir  John,  da 
han  forestillede  den  marokkanske  Regering,  at 
den  burde  befæste  sine  Havne.  Engelske  Offi- 
cerer vare  i  lang  Tid  beskæftigede  med  at  op- 
stille de  kostbare  20  Tons  Kanoner  paa  Tangers 
gamle  Volde.  Maurerne  forstaa  blot  ikke  rigtig 
at  bruge  dem. 

Foruden  sit  Hus  i  Byen,  havde  Sir  John 
paa  det  saakaldte  »Monte«  eller  »Djebel«,  en 
tæt  vest  for  Murene  Hggende  Hojde,  en  Villa 
med  en  stor  Have  og  dejlig  Park,  hvor  han 
kunde  udhvile  efter  Dagens  Møje. 

Denne  Sommerresidens,  som  han  selv  havde 
bygget,  kaldte  han  Ravensrock;  den  var  an- 
lagt i  en  prægtig  Have,  som  havde  hort  til  hans 
Svigerfaders  Ejendom  og  som  han  erhvervede, 
da  denne  drog  hjem  til  Danmark,  efter  at  Kon- 
sulatposten var  ophævet  og  Forretningerne  over- 
dragne til  Sir  John.  Ravensrock  omtales  af 
H.   C.  Andersen  i:     »Mit  Livs  Eventyr«. 

Den  marokkanske  Lovs  Bydende  om,  at 
ingen  Kristen  maa  besidde  Jord  i  ^Marokko,  er 
forlængst  en  Saga,  i  det  mindste  hvad  angaar 
Tanger.     Det  var  Sir  John,  som  brod  Isen. 

Som  et  Bevis  paa  den  Tillid,  Maurerne  havde 
til  Drummond  Hay,  tjener  følgende: 


i6 

En  forhenværende  Udenrigsminister  hos 
Sultanen,  der  nu  boede  i  Tetuan,  var  Hays  gode 
Ven.      Det    var    en    meget    oplyst   og   meget  rig 

Maurer ;      men 

netop  paa 
Grund  af  den 
sidste  Egenskab 
havde  han,  der 
i  sin  Tid  var 
en  velset  og 
meget  betroet 
Mand  ved  Sul- 
tanens Hof,  nu 
udsat  sig  for 
dennes  Efter- 
stræbelse —  thi 
i  Marokko  kan 
man  kun  faa 
Lov  at  bo  i 
Fred,  naar  man 
er  fattig  og  intet 
har,  som  Magt- 
haverne have 
Brug     for.     — 

Drummond 
Hay     har    selv 
fortalt ,     at    en 
Aften,    da   han 
stod   hjemme  i 


Maurisk  Gentleman   fra  Tanger, 

sin  Stue  i  Tanger,  kom  den  omtalte  Maurers  Son 
ind  til  ham  ad  en  Bagdor,  og  hviskende  betroede 
han  Hav.  at  Faderen  havde  faaet  at  vide,  at  han 
skulde  fængsles,  fordi  man  vilde  tage  hans  Penge. 
Xu  bad  han  sin  Ven  om  at  ville  skjule  Pengene. 
Dette  lovede  Hav,  og  næste  Aften  bragte 
Sonnen  Faderens  Kostbarheder  og  Rigdomme  i 
Behold  hos  Hav,  som  modtog  dem ,  uden 
at  give  noget  som  helst  Bevis  fra  sig,  og  igen 
udleverede  dem,  da  Faren  var  dreven  over  efter 
en  frugtesløs  Husundersøgelse  hos  den  forhen- 
værende Minister.  Denne  blev  nu  af  Sultanen 
anset  for  en  fattig  —  altsaa  fuldt  paalidelig 
Mand  —  og  steg  igen  til  Ære  og  Værdighed. 
I  det  hele  taget  var  det  farligt,  den  Gang  som 
nu,  i  Marokko  at  besidde  noget ;  —  om  det  saa 
var  en  smuk  Kone  —  man  maatte  da  altid 
være  parat  til  at  spadsere  ind  i  de  frygtelige 
underjordiske  Fængsler,  som  have  gjort  det  af 
med  saa  mange. 

Drummond  Hav  var  af  meget  gammel  og 
fornem  Familie,  men  hans  Slægt  var  ikke  rig. 
Han  kunde  dog  næmt  være  bleven  det  i  Marokko, 
hvis  han,  som  saa  mange  andre,  vilde  have 
brugt  sin  Indflydelse  til  egen  Fordel  og  indladt 
sig  i  Handelstransaktioner.  Men  ingen  kunde 
staa  med  renere  Hænder  end  han.  Han  var 
Redeligheden  selv  og  hojt  anset  ogsaa  af  den 
Grund. 

Jeg  lærte  ham  at  kende  som  en  fuldendt 
Gentleman  og  den  eleganteste  Hofmand.  Selv 
naar  han,  paa  maurisk  Vis,  skældte  ud  eller 
syntes  at  skumme  af  Raseri  i  Underhandlinger 
med  Muhamedanerne,  var  han  den  noble  Mand. 
Han  indgod  en  hoj  Grad  af  Respekt.  Hans 
Hus  var  et  strængt  sædeligt  Hus,  og  han  var 
gennemtrængt  af  den  dybeste  Respekt  for 
Kvinden,  og  taalte  derfor  intet  urent  i  Nær- 
heden af  sin  Hustru.  Blandt  Konsulerne  var 
der  jo  et  og  andet  mauvais  sujet.  En  saadan 
blev  aldrig  taalt  i  FamiHen,  allerhøjst  kunde 
Hay  give  sig  af  med  ham  ude  i  Byen,  eller 
naar  han  traf  ham  paa  Rejse. 

For  ovrigt  omgikkes  Hay  til  daglig  næsten 
ingen,  og  han  gik  næsten  aldrig  ud.  Kun  hans 
Broder,  James,  der  var  hans  Sekretær,  og  den 
engelske  Vicekonsul  Reade,  kom  jævnligt  hos 
ham.  James  fik  Undervisning  i  Arabisk  af  en 
gammel  prægtig  Maurer,  der  spillede  Skak. 
Han  var  en  udmærket  Jæger  og  Rytter,  men 
dumdristig.  Fn  Gang  tumlede  han  med  Hesten 
ned  ad  en  Skrænt,  fra  overst  til  nederst,  men 
han  slap  godt  derfra.  En  anden  Gang  red  han 
i  et  rasende  vildt  Ridt  om  Kap  med  en  bekendt 
arabisk  Rytter  og  vandt.  —  Araberen  blev 
rasende!  I  sin  Bog  Western  Barbary  for- 
tæller   Hay    selv    denne    Begivenhed    saaledes : 

fintet  Sted  i  Marokko  er 
Landskabet  saa  henrivende  smukt 
som  i  S  ah  el  Skovene:  der  gror 
nemlig  kæmpemæssige  Stenege 
og  Korkege  sammen  med  slanke 
Birke  og  Palmetræer,  ved  hvis 
Side  Kaktustræet  skyder  op. 
Under  disse  Træers  frodige  Lov 
og  skydende  op  mellem  deres 
Grene  træffes  Tamarisker,  Gy\'el, 
Dværgpalmer  og  Myrter,  og 
under  dem  igen  nærmest  Jorden 
breder  sig  et  Flor  af  alle  Slags 
Blomster. 

I  flere  Timer  rede  -vi  nu 
gennem  det  tætte  Buskads,  hvor 
vore  Heste  møjsommeligt  banede  sig  Vej  ad 
de  snævre  Stier,  som  min  Vejviser  Mali  em 
i\hmed  havde  fort  os  ind  paa. 

Af  og  til  opdagede  han  Spor  af  Skovens 
vilde  Dyr:  Hyæner,  Løver,  Pantere  og  Vild- 
svin, saa  pegede  han  paa  deres  Fodtrin  og  talte 
i  forskelligt  Tonefald  om  hver  enkelt.  Gjaldt 
det  Loven,  var  det  med  .  den  Agtelse ,  som 
skyldes  dens  høje  og  mægtige  Person,  var  det 
om  Vildsvinet  og  Panteren,  lød  hans  Stemme  og 
Udtryksmaade  hensynsfuldt  og  kavallermæssigt: 
kun  naar  Hyænen  kom  paa  Tale,  var  det  altid 
med  den  dybeste  Foragt. 

Vi  vare  nu  komne  langt  ind  i  Skoven  og  traf 
her  nogle  Hytter  i  en  frugtbar  Dal,  hvor- 
igennem der  flød  flere  Vandløb. 

»Her  bor  den  gamle  Alarby  Souklise 
(den  tavse  Alarby),  som  har  solgt  dig  din 
Yndlingshest«,  sagde  Mallem.  Vi  stege  af  ved 
en  Kilde  for  at  puste.  Flere  Arabere  kom  os 
straks  i  Mode.  En  af  dem  skyndte  sig  lige 
hen  til  min  Hest  og  kastede  sig  bogstavelig  om 
Halsen  paa  den;  kyssede  den  paa  Panden  og 
Øjnene  med  Tegn  paa  den  største  Ømhed. 
Dyret  vrinskede  og  spidsede  Øren;  thi  det 
havde  genkendt  sin  fordums  Herre.  »Gud 
være  lovet«,  raabte  Alarby,  »du  har  ikke  glemt 
mig,  mit  kære  Barn,  min  Ædelsten!  Aa!  jeg 
skulde  kendt  dig  blandt  tusinde  andre.  Straks 
jeg  saa  din  silkebløde  Kjortel,  dine  fine  Former 
og  dit  lille  smukke  Hoved,  vidste  jeg,  at  det 
var  dig«. 

Den  gamle  Arabers  Øjne  straalede  af  Glæde. 
»Aa!  jeg  kendte  den,  jeg  kendte  den!«  raabte 
han  til  os.  Skønt  Alarby  opdrættede  Heste  til 
Salg,  bevarede  han  dog  en  rørende  Kærlighed 
til  dem. 

Hadj  Abdallah  blev  smittet  af  gamle 
Alarbys  Henrykkelse  over  Gensynet  med  sin 
Hest  og  han  lod  sig  straks  trække  til  Side  for 
at  glædes  ved  en  Historie,  i  hvilken  Hesten  og 
jeg  spillede  Hovedrollerne.     Den  var   i    Hoved- 

trækkene  en  rigtig  Gengivelse  af,  hvad  der  var 
hændt,  dog  maa  man  selvfølgehg  altid  tage 
Maurernes  blomstrende  Sprog  og  Fantasi  i  Be- 
tragtning : 

»Da  Fakir  Abd-Eslam-Eslowy  første 
Gang  kom  til  Tanger,  var  hans  Yndlingsslavinde 
just  nyHg  nedkommen  med  en  Søn.  For  at 
lykønske  ham  i  den  Anledning  og  for  at  bringe 
ham  Gaver  kom  et  Par  Tusinde  Ryttere  fra 
Landet  ned  til   »Den  af  Herren  beskyttede  By«. 

Om  Aftenen  blev  der  af  disse  Ryttere 
holdt  Lab  el  barode  (Knidtleg)  nede  ved 
Stranden.  Asl,  hvilke  Heste!  de  vare  som  Ga- 
zeller! Ære  være  Gud  for  hans  Godhed  mod 
Menneskene,  da  han  gav  dem  disse  prægtige 
Dyr!    Hvilke  Vidundere  udførte  de  ikke! 

Alle  Bakkerne  vare  oversaaede  med  Folk 
fra  Tanger  og  Omegn.  Ud  gennem  de  gamle 
Mure  kom  de  smukke  Kvinder  og  droge  deres 
Haiker  til  Side  for  at  betragte  Ridtet,  og  for  at 
deres  gennemtrængende  og  glade  Tilraab  kunde 
opflamme  Rytterne. 

Mændene  fra  Ibdowa  manøvrerede  i  Troppe 
paa  et  halvt  Hundrede  Mand.  Salem  med  det 
solbrændte  Ansigt  stod  under  hele  Ridtet  paa 
Hovedet  i  Sadlen ;  saa  kom  Rytterne  fra  Tie  g, 
de  stode  ret  op  oven  paa  Sadlerne,  skøde  Ge- 
værerne   af  og  byttede  Heste  i   fuldt    Firspring. 

Det  var  et  Syn,  som  maatte  glæde  selv  Pro- 
fetens udvalgte,  de  lykkelige  i  Paradiset. 

Jeg  saa  nu  en  europæisk  Rytter  komme 
ridende  for  at  se  paa  Festen.  Han  red  en 
Graaskimmel.  Dens  Hals  var  krummet;  men 
den  holdt  Hovedet  hojt,  Halen  udstrakt  og  den 
strog  let  hen  over  Jorden.  Jeg  saa  noje  til  og 
mit  Hjerte  bankede,  da  jeg  maatte  sige  til  mig 
selv:  >^det  er  mit  Barn«  I  hvem  andre  end  jeg 
skulde  vel  kunne  opdrætte  et  saa  smukt  Dyr. 

Et  Øjeblik  efter  drejede  Europæeren  Ho- 
vedet mod  mig,  og  der  var  ingen  Tvivl  mere, 
jeg  kendte  ham  sikkert,  det  var  Englænderens 
Son,  som  havde  kobt  Hesten. 

Da  Rytterne  kom  tilbage  fra  Ridtet,  passerede 
de  Nazaræeren,  som  de  begyndte  at  spotte. 

De  morede  sig  over  hans  Sadel,  hans 
Hests  Hovedtoj  og  Tomme  og  raabte  til  ham, 
at  han  skulde  komme  og  ride  ud  mellem  dem, 
hvis  han  turde. 

Han  undskyldte  sig,  fordi  han  intet  Gevær 
havde,  og  fordi  han  iovrigt  foretrak  at  være 
Tilskuer. 

Jeg  nærmede  mig  det  Sted,  hvor  han  holdt, 
og  hørte  da,  at  en  Araber  fra  Tleg,  som  havde 
pareret  sin  prægtige  sorte  Hest  paa  nært 
Hold  for  at  kunne  betragte  Europæerens  Hest, 
raabte:  >  Er  det  ikke  den  stolte  Xazaræer,  som 
sidste    Foraar    kom    forbi    vor  Teltlejr    og    roste 

sig  af  at  eje  en  Hest,  der  aldrig  var  besejret  i 
noget  Væddeløb?  Den  vantro  Hund  tor  i  Dag 
ikke  prove  sit  gamle  Og  med  vore  Heste,  fordi 
han  ved,  at  han  den  Gang  loj.- 

»En  Englænder  nægter  aldrig,  hvad  han 
har  sagt.  Min  Hest  vil  kunne  maale  sig  med 
disse,  men  her  vil  jeg  ikke  prove  det;  thi 
hvis  jeg  nu  viste  din  Stammes  Mand,  hvad  min 
Hest  duede  til,  vilde  jeg  sikkert  bag  efter  blive 
fornærmet.  Vælg  en  anden  Dag  eller  bestem 
en  lidt  sildigere  Tid  i  Dag,  naar  Folk  have  forladt 
Strandbredden.  Saa  skal  jeg  vise  dig ,  at 
Nazaræeren  er  lige  saa  godt  bereden,  som  nogen 
af  Eder. 

^Giv  mig  din  Haand,  jeg  modtager  Ud- 
fordringen I '<  Hen  paa  Aftenen,  da  Rytterne 
og  Tilskuerne  vare  ved  at  forsvinde,  gjorde 
Manden  paa  den  sorte  Hest  Tegn  til  den 
Kristne,   som  ojeblikkelig  kom  hen  til  ham. 

Xogle  Folk  havde  imidlertid  lagt  Mærke 
hertil,  og  snart  gik  det  Rygte,  at  en  Kristen 
vilde  maale  sig  med  en  Araber. 

Alle  Rytterne  og  Tusinder  af  Tilskuere 
strømmede  til. 

Imidlertid  havde  »Englænderens  Son'-  be- 
givet sig  til  Udgangspunktet  for  Ridtet.  Jeg 
saa  Cheikhen  for  Tleg  Stammen  udtage  fem  af 
de  bedste  Ryttere,  som  skulde  folge  den  sorte 
Hest,    og   jeg    skelnede    i    det  Fjerne   min  egen 

lille  Hest,  mit  Yndlingsdyr.  Den  blev  stillet  i 
Midten.  Jeg  ønskede  inderligt,  at  den  Kristne 
maatte  vinde;  men  han  gjorde  ogsaa  fælles 
Sag  med  mit  Barn,  som  jeg  havde  opdraget  og 
som  jeg  ventede  mig  saa  meget  af. 

Hestene  satte  af  Sted;  en  Tid  holdt  de 
sig  paa  een  Linie,  man  saa  kun  eet  Legeme  og 
eet  Hoved;  Tilskuerne  raabte  og  skreg;  men 
pludselig  indtraadte  der  Dødsstilhed.  Min  Ynd- 
ling havde  taget  Teten,    tæt  fulgt  af  den  sorte. 

Paa  ny  brød  Larmen  ud;  thi  den  sorte 
kom  forrest  I  jeg  bed  mig  i  Læben;  skjulte 
Ansigtet  i  Hænderne  og  forbandede  den 
Nazaræer,  som  saa  daarUgt  forstod  at  drage 
Fordel  af  et  saa  udmærket  Dyr. 

Men  nu  ophørte  Skrigene  og  Raabene,  jeg 
vovede  igen  at  se  op.  — 

Den  graa  var  forrest ;  nu  kunde  jeg  ikke 
tilbageholde  et  Glædesraab,  der  kun  modtoges 
af  morke  Miner  rundt  om.  Jeg  havde  nær 
raabt:  .Hesten  har  jeg  opdrættet,  det  er  min 
Yndling  <  ;  men  jeg  vovede  det  ikke;  thi  det 
kunde  have  kostet  mig  Livet. 

Da  mit  Barn  kom  først  til  Maalet,  udbrod 
Tilskuerne  i  Vredesraab,  men  Cheikhen,  der 
lod  som  han  troede,  at  Sejren  var  uvis,  gik 
hen  til  den  Kristne  og  sagde  spottende  til 
ham : 

»Hvem  har  vundet  —  du  Vantro ?'< 

»Ser  du  ikke,  Cheikh  over  de  udmærkede 
Heste,  at  jeg  blev  tilbage!  ser  du  ikke,  at  min 
Pande  er  snavset  af  Sandr'< 

Men  TIeg  Araberen  kom  til,  skummende 
af  Raseri,  og  ærgelig  over  at  have  tabt.  Blodet 
flød  hans  Hest  ned  ad  Siderne,  der  vare  be- 
arbejdede af  Sporerne. '< 

»Denne  Xazaræer  overgaar  os  kun  i  Hov- 
modighed. Gid  Gud  vilde  brænde  Bedstefaderen 
til  den  Mand,  som  har  solgt  ham  en  Arabers 
Hest.  '< 

Den  Kristne  vendte  sig  nu  mod  Araberen, 
og  sagde:  »Havde  jeg  ikke  advaret  dig  og  dine 
Brodre,  og  sagt,  at  jeg  nok  skulde,  kaste  Eder 
Støv  i  Ansigtet:  Gud  har  villet,  at  min  Hest 
skulde  være  hurtigere  end  Eders:  hvorfor  da 
spotte  mig:  Jeg  er  ikke  stolt,  tvært  imod. 
Mine  Landsmænd  kunne  nu  med  god  Grund 
bebrejde  mig,  at  jeg  har  nedværdiget  mig  til  at 
ride  om  Kap  med  Eder.'< 

»Ti  stille  I '<  sagde  Cheikhen.  »Ved  Du  da 
ikke,  at  det  er  en  Ære  for  en  Kristen  at  faa 
Lov  til  at  maale  sig  med  selv  den  ringeste 
Muselmand:  tror  Du  virkelig,  Du  kan  sammen- 
Hgnes  med  en  af  os?< 

» —  Hvis  jeg  ikke  var  Kristen  og  Eng- 
lænder,    kunde    jeg    maaske    anerkende    Eders 

Overlegenhed;  men  da  jeg  er  bægge  Dele,  tror 
jeg  ingen  kan  maale  sig  med  mig.« 

»Hvad  for  noget!«  raabte  Ckeikhen,  og  et 
mørkt  Udtryk  lagde  sig  over  hans  Ansigt: 

»Vover  Du,  Din  Usling,  at  tale  til  mig  i 
et  saadant  Sprog;  Du  bilder  Dig  da  ikke  ind 
at  være  min  Ligemand?« 

» —  Jo,  det  nærer  jeg  ingen  Tvivl  om,  og 
som  Englænder  er  jeg  desuden  Din  Over- 
mand.« 

Cheikhen  lagde  Haanden  om  sit  Sabel- 
haandtag  og  spurgte,  om  han  turde  gentage, 
hvad  han  havde  sagt. 

»Jeg  ler  af  Dine  Trusler,«  svarede  den 
unge  Mand,  »for  ovrigt  skal  jeg  gentage,  hvad 
jeg  har  sagt,   Ord  for  Ord.« 

I  et  Nu  røg  Cheikhens  Sabel  af  Skeden  og 
hen  over  Englænderens  Hoved ;  samtidig  afskøde 
flere  af  Tlegstammens  Mænd  deres  Geværer 
lige  mod  ham,  heldigvis  vare  de  ikke  skarp- 
ladte. 

Var  Nazaræerens  Hest  ikke  bleven  bange 
for  al  den  Støj,  og  havde  den  ikke  gjort  et 
Spring  til  Siden,  kunde  det  være  bleven  galt 
nok  for  ham. 

En  stor  Riftmand  kom  desuden  til  Hjælp, 
og  Englænderen  slap  uskadt  bort. 

»Profeten  velsigne  Graaskimlen,  mit  elskede 
Barn,  Kongen  over   alle  Heste,  —  og  velsignet 

være    alle    dens  Forfædre«,    raabte    til    Slut  den 
gamle  Alarby.« 

Den  Affære  var  dog  ikke  endt  dermed.  Drum- 
mond  Hay  klagede  til  Pachaen,  der  tog  Tingen 
langt  alvorligere,  end  førstnævnte  havde  tænkt. 
Hay  erklærede  da,  at  Fejlen  for  en  Del  laa 
hos  ham  selv,  der  havde  indladt  sig  med  en 
udisciplineret  og  raa  Hob,  og  han  forlangte  kun, 
at  Cheikhen  i  Nærværelse  af  hele  sin  Stamme 
skulde  gøre  en  Undskyldning;  men  det  mente 
Pachaen  var  at  slippe  for  alt  for  godt  Kob: 

»Skal  jeg  ikke  hellere  brænde  deres  Boliger: 
Der  maa  statueres  et  Eksempel,  hvis  I  Kristne 
fremdeles  skulle  kunne  være  i  Sikkerhed  her.« 

Hay  bad  Pachaen  om  ikke  at  gribe  til 
slige  Tugtemidler ;  men  denne  lod,  som  han  ikke 
hørte  det  og  vendte  sig  til  en  af  sine  Under- 
givne : 

»Put  Cheikhen  og  et  Dusin  Stykker  af 
hans  Følge  i  Fængsel.  Lad  dem  blive  der,  til 
de  have  betalt  to  Hundrede  Mitzakels.  Indbring 
til  Larrache  alle  Cheikhens  Hjorde,  baade 
Hornkvæg  og  Faar,  og  lad  Stammen  vide,  at 
saadan  blive  de  straffede,  som  vove  at  krænke 
Lovene.« 

Forgæves  protesterede  Hay,  Befalingen  blev 
udført,  maaske  fordi  Pachaen  selv  havde  et 
gammelt  Regnskab  at  opgøre  samtidig. 

Det  er  for  øvrigt  sjældent,  at  en  Araber 
sælger  sin  Hest,  i  Almindelighed  kan  en  smuk 
Hest  ikke  købes  for  Penge,  skønt  disse  i  alle 
andre  Livets  Forhold  have  en  forbaiisende  Magt 
over  de  pengegridske  Marokkanere. 

Drummond  Hay  havde  Lejlighed  til  i  1835 
at  bemærke  Marokkanernes  Kærlighed  til  deres 
Hest,  da  han  ledsagede  den  ulykkelige  Rejsende 
Davidsen  paa  Vej  til  L'ad  Xoun,  hvor  Davidson 
blev  myrdet,  inden  han  tiltraadte  Rejsen  til 
Timbuktu. 

Han  fortæller  folgende  : 

»Vi  rejste  mellem  Mehedia  og  Råbath,  da 
vi  bleve  indhentede  af  nogle  vel  beredne  Ma- 
rokkanere. En  af  dem  lod  sin  abildgraa 
Berberhest  danse  hen  imod  os,  det  var  i  øvrigt 
det  smukkeste  Dyr,  jeg  nogen  Sinde  havde  set. 

Jeg  galoperede  lige  hen  til  ham  og  ind- 
ledede en  Samtale.  Han  blev  øjeblikkelig  i 
godt  Humor,  da  jeg  roste  hans  Hest,  og  jeg 
tilføjede  da  straks,  at  jeg  vilde  gøre  hans  Lykke, 
om  han  vilde  sælge  mig  den. 

»Hvad  vil  Du  give?«  spurgte  Araberen. 
Jeg  bød  Hundrede  og  halvtredsindstyve  Mitzakels, 
hvilket  jeg  syntes  var  en  passende  Sum  her 
inde  i  Landet. 

»Det  er  en  god  Betaling,«  svarede  Araberen, 
»men  se  paa  Hesten    endnu  en  Gang,«   —  han 

red  om  paa  venstre  Side.     >  Se  paa  den  her  fra, 
og  sig  mig  saa,  hvad  byder  Du  nu?<^ 

>^Godt!  Du  er  en  stakkels  fattig  Djævel, 
saa  vidt  jeg  kan  se,  og  Du  er  meget  indtaget  i 
Din  Hest.  Der  skal  ingen  Ting  være  i  Vejen 
for,  at  Du  kan  faa  to  Hundrede,  giv  mig  saa 
Din  Haand  -  =^j. 

»Det  er  sandelig  en  god  Pri5,^<  svarede 
Araberen,  hvis  Øjne  lyste  af  Henrykkelse.  Jeg 
troede  selvfølgelig,  at  Handelen  var  sluttet,  og 
maa  formodenthg  have  givet  dette  til  Kende ;  thi 
Araberen  havde  øjeblikkelig  set  mig  an  for  at 
ville  gaa  højere  endnu,  han  satte  afsted  i  Galop 
som  et  Lyn.  Skimmelen  slog  Halen  til  Vejrs, 
og  i  mindre  end  ingen  Tid  saa  jeg  den  som 
en  sort  Prik  i  Horisonten. 

Jeg  drejede  mig  til  Siden  for  at  tale  med 
Davidson,  men  inden  jeg  vidste  af  det,  var 
Araberen  igen  paa  Siden: 

»Se  paa  den!  ikke  et  Haar  er  kommet  i 
Uorden,  hvad  giver  Du  mig  nu? : 

.  Davidson  pressede  mig  til  at  byde  fire 
Hundrede  Dukater  hellere  end  at  udsætte  mig 
for,  at  Dyret  skulde  gaa  fra  mig. 

Jeg  beg}'ndte  da  at  handle  igen,  først  bod 
jeg  to  Hundrede  og  halvtreds  og  derpaa  tre 
Hundrede  Dukater. 


*)  Maurerne  give  Haandslag,  naar  de  slutte  en  Heste- 
handel. 

Men  nu  gav  Araberen  mig  Haanden, 
takkede  mig  og  sagde: 

»Du  kristne  Mand,  nu  kan  jeg  rose  mig 
af  den  Pris,  Du  har  budt  mig,  men  Du  skal 
ikke  friste  mig,  det  er  forgæves.  Jeg  sælger 
ikke  min  Hest  for  alt  det  Guld,  som  baade 
Du  og  mange  andre  maatte  eje.<< 

Da  han  havde  sagt  dette,  red  han  bort  til 
sine  Kammerater. 

Jeg  kaldte  paa  Kaiden,  Chefen  for  vor 
Eskorte ,  og  spurgte  ham ,  om  han  kendte 
Rytteren  paa  Graaskimmelen.  Jeg  tilføjede,  at 
det  maatte  vel  være  en  rig  Mand,  siden  han 
havde  afslaaet  saa  betydelig  en  Pengesum. 

»Ak  nej,«  svarede  Kalden.  »Jeg  ved  kun, 
at  han  er  en  stor  Dumrian  i  han  ejer  ikke 
andet  i  Verden  end  den  Hest,  han  rider.  Han 
solgte  sit  Telt,  sin  Hjord,  kort  sagt  alt,  endog 
sin  Kone,  for  at  kobe  den,   da  den  var  Fol.« 


Muhamedanerne  og  de  Kristne. 


I  Almindelighed  kunde  man  nok  faa 
Lov  til  at  færdes  uantastet  for  Muha- 
medanerne i  Tangers  Gader,  skont  Fanatismen 
naturligvis  en  og  anden  Gang  kunde  drive  sit 
Spil  paa  en  farlig  Maade.  Om  Dagen  færdedes 
vi  næsten  overalt,  men  om  Natten  var  det 
raadeligst  at  holde  sig  inde.  Et  Par  Gange  om 
Aaret  var  det  forbudt  Europæerne  at  forlade 
deres  Boliger.  Det  var,  naar  Bjærgfolkene  fra 
Riff  skarevis  kom  ned  til  Omskærelsesfesten. 
Saa  skode  de  nemlig  ofte  ind  gennem  Vinduerne 
til  Europæerne,  dog  var  det  ikke  sket  for 
Drummond  Hav.  Henad  Aften  bleve  de  heldig- 
vis jagne  ud  og  Portene  lukkede;  —  thi  efter 
Solens  Nedgang  maatte  de  ikke  være  i  Byen  — 
og  nu  aandede  Europæerne  frit  igen. 

Der  kunde  ogsaa  ske  Ekscesser,  naar  Pil- 
grimmene   kom    tilbage    fra    Mekka.     Faa  Dage 

efter  at  jeg  havde  forladt  Tanger,  dræbte  saa- 
ledes  en  af  disse  Fyre,  som  havde  aflagt  det 
Lofte  at  dræbe  den  første  Kristne  han  traf  paa, 
en  Franskmand  i  en  af  Tangers  Gader. 

Det  var  netop  Krimkrigens  Tider,  og  den 
franske  Generalkonsul  Smith  henvendte  sig  til 
Drummond  Hay,  som  den  af  alle  Konsulerne, 
der  havde  størst  Indflydelse  hos  Sultanen,  for 
at  formaa  denne  til  at  give  Oprejsning. 

Tidligere  havde  Konsulerne  risikeret  for 
meget  ved  at  insistere  herpaa.  Hay  fejrede 
ved  denne  Lejlighed  en  stor  Triumf;  thi  han 
satte  igennem,  at  Synderen  blev  hængt.  Det 
var  den  første  Muhamedaner,  der  blev  aflivet 
i  Marokko  for  Mord  paa  en  Kristen. 

Paa  Gaden  maatte  vi  altid  passe  paa  ikke 
at  stirre  paa  Maurerkvindeme. 

I  Tanger  saa  jeg  saaledes  aldrig  Ansigtet 
af  en  voksen  Maurerpige  af  god  Familie.  Kun 
en  eneste  Gang  i  en  snæver  Gyde  —  der  var 
ingen  Mennesker  —  mødte  jeg  en  Pige.  Hun 
slog  Sløret  til  Side.  —  Du  forbarmende  Gud  ! 

Det  var  en  af  de  skønneste  Kvinder,  jeg 
har  set  —  aa!  noget  saa  smukt,  godt,  yndigt! 
—  Men  hun  forsvandt  som  et  Lyn,  og  jeg  turde 
jo  ikke  standse  hende. 

Paa  Landet  kunde  man  nok  træfl:e  Kvinder, 
enten     paa    Vejen,    hvor     de     tungt    belæssede 

vandrede  af  Sted  ved  Siden  af  Æsler  eller  Kameler, 
eller  i  Krattene,   hvor  de  hentede  Pindebrænde. 


aj: 


Maurerpige. 


De    vare    i    Reglen  hæslige  og  ækle.     Xoglelaf 
dem  havde  Masker  for  Øjnene. 


34  DEN    GAMLE    GODSEJER    FORTÆLLER. 

Var  det  galt  i  Tanger  at  se  paa  en 
Muhamedanerinde,  var  det  naturlig\4s  værre  endnu 
i  de  andre  Byer,  længere  inde  i  Landet.  Der 
gjaldt  det  for  alt  i  Verden  ikke  at  have  noget 
at  gore  med  Maurerindeme.  Blev  det  opdaget, 
var  det  den  visse  Død. 

I  en  By  i  Marokko,  hvor  der  kun  var 
nogle  enkelte  Europæere,  —  Historien  er 
sikker  nok,  jeg  har  den  fra  første  Haand,  — 
havde  en  Vovehals,  fra  det  flade  Tag  listet  sig 
til  at  gore  Bekendtskab  med  en  meget  ung  og 
meget  indtagende  Maurerpige.  De  to  kom 
jævnlig  sammen  ved  Nattetide,  naar  alt  var 
tyst  og  stille,  og  Mørket  skjulte  deres  Færd. 

I  lang  Tid  gik  alting  godt,  saa  blev  Pigen 
borte.  Hver  Aften  spejdede  han,  med  bange 
Anelser,  forgæves  over  Tagene  efter  hende. 
EndeUg  kom  Jøderne  i  Kvarteret,  som  altid  ere 
de  Kristne  hengivne,  og  fortalte  ham,  at  Pigens 
Forældre  vare  rasende,  de  troede  at  have  op- 
daget Sammenhængen,  skønt  hun  intet  vilde 
tilstaa.  Jøderne  raadede  ham  indstændigt  til  at 
flygte,  da  de  mente,  han  ellers  vilde  være 
Dødsens.  Europæeren  var  imidlertid  en  modig 
Gut,  der  ikke  vilde  forlade  sin  Post,  saa  herom 
vilde  han  ikke  høre  Tale :  flygte !  nej  aldrig !  om 
saa  han  skulde  dø  Dagen  efter. 

Der    gik    atter    en  Tid.     En    Aften   susede 

en   Kugle    om  Ørerne    paa   ham,    da    han    stak 
Hovedet  over  Tagaabningen. 

Saa  endehg  en  Dag,  han  sad  paa  Taget, 
og  stirrede  frem  for  sig,  saa  han  pludseUg 
hendes  Hoved  komme  til  Syne  over  en  Mur. 
Hun  kaldte  paa  ham  ag  loftede  et  lille  Barn 
op  i  sine  dejlige  Arme ,  viste  ham  det,  og 
sagde,  at  det  var  hans.  Hendes  Forældre  havde 
pryglet  hende,  for  at  hun  skulde  gaa  til  Be- 
kendelse, at  det  var  hans,  —  men  aldrig  i 
Verden  vilde  hun  røbe  ham  —  saa  forsvandt 
hun  —  og  han  saa  hende  aldrig  mere.  Se  det 
er  kort  og  godt  Fortællingen  om  en  trofast  lille 
Araberinde. 

Drummond  Hay  havde  to  Konsulatstjenere, 
det  var  unge  smukke  Maurer  med  en  kæk  Op- 
træden; men  de  vare  storsnudede  og  selvfølgelig 
fanatiske  som  alle  Muhamedanere.  Dog  viste 
de  sig  ubetinget  tro  overfor  Drummond  Hay  og 
hans  Familie. 

Da  de  en  Gang  fulgte  Drummond  Hays 
tre  smaa  Børn  fra  Konsulatet  i  Byen  ud  paa 
Landstedet,  hvor  Børnene  skulde  lege,  mødte 
de  en  Bande  Pilgrimme,  der  væltede  sig  ind 
paa  Soldaterne,  og  vilde  rive  Børnene  ned  af 
det  Æsel,  som  de  rede  paa.  Tjenerne  kastede 
sig  resolut  ind  mellem  Urostifterne ,  skældte 
dem  ud  og  dreve  dem  tilbage.  Kort  sagt  I  de 
klarede  sig  glimrende,   og  de  hellige  Hadjimænd 

maatte  tage  Benene  paa  Nakken ;  —  men  det 
var  ogsaa  et  Par  Kæmpekarle. 

Muhamedanerne  tro  om  de  Gale,  Idioterne 
og  de  Fjollede,  at  medens  disse  Staklers 
Legemer  vandre  her  paa  Jorden,  holdes  deres 
Forstand  fangen  af  Gud.  Kun  naar  de  ville 
sige  et  eller  andet,  slippes  den  los  for  et  Øje- 
blik; derfor  bor  deres  Ord  altid  modtages  med 
Ærbødighed  som  en  Aabenbaring,  og  derfor  faa 
disse  Ulykkelige  Lov  til  frit  at  spadsere  omkring 
ofte  til  stor  Fare  for  Europæerne. 

Drummond  Hay  fortæller  selv  et  Sammen- 
stød med  en  Gal  saaledes : 

»Det  hændte  i  Aaret  1830,  at  jeg  nær  var 
bleven  et  Offer  for  en  Helgens  Luner.  Jeg 
og  min  Søster  spadserede  paa  Strandbredden 
nedenfor  Murene,  da  jeg  pludseHg  opdagede 
oven  over  os  en  løjerlig  vildt  udseende  Fyr 
med  et  mægtigt  ukæmmet  Haar,  som  faldt  ham 
ned  over  Ansigtet.  Jeg  antog  ham  for  en 
Hellig. 

Han  holdt  sig  halvt  skjult  et  Hundrede 
Skridt  fra  os  og  sigtede  paa  os  med  sit  lange 
Gevær.  Heldigvis  var  der  en  Klippeblok  i 
Nærheden,  bag  hvilken  vi  kunde  soge  Tilflugt. 
Der  bleve  vi  staaende  længe,  stadig  ventende 
paa,  at  den  Gale  skulde  forsvinde;  men  han 
holdt  Stand.  Nogle  Forbigaaende,  som  jeg  bad 
om  at  lægge  sig   imellem,    indskrænkede    sig  til 

at  bøje  Hovedet  og  mumle  et  og  andet,  hvoraf 
jeg  kun  hørte  Ordet:  Sidi  Tayeb  (det  var 
Helgenens  Xavn),  saa  fortsatte  de  Vejen.  Men 
Vandet  beg}'ndte  nu  at  stige,  og  vi  havde  Valget 
mellem  at  drukne  eller  blive  skudte.  Vi  foretrak 
det  sidste.  Jeg  aftalte  med  min  Søster,  at  hun 
skulde  flygte  i  en  Retning  og  jeg  i  en  anden. 
Jeg  sprang  da  først  frem.  Den  Gale  sigtede, 
skød,  og  jeg  hørte  Kuglen  hvisle  i  Vandet  bag 
ved  mig.  Jeg  lob  nu  Hge  los  paa  Fyren  op  ad 
en  Sti;  men  jeg  opdagede  snart,  at  han  roligt 
var  i  Begreb  med  at  lade  paa  ny,  og  jeg  var 
bange,  han  skulde  blive  færdig,  inden  jeg 
naaede  op  til  ham,  hvorved  han  vilde  have 
bedre  LejHghed  til  at  ramme,  end  forste  Gang, 
—  derfor  gjorde  jeg  som  min  Soster,  jeg 
stak  af. 

Lige  saa  snart  jeg  kom  hjem,  gav  jeg  hans 
Signalement  til  Vagten,  og  vi  vare  just  parate 
til  at  drage  ud  for  at  fange  ham,  da  han  i  det 
samme  leende  af  fuld  Hals  kom  ind  i  Gaarden, 
for  at  forære  mig  en  Kurv  Meloner.  Han  var 
aabenbart  saa  gal,  som  han  kunde  være,  og 
derfor  ogsaa  saa  hellig,  som  han  kunde  blive. 

Det  kunde  ikke  nytte  at  tage  haardt  paa 
ham,  og  jeg  nøjedes  da  ogsaa  med  at  forlange  af 
Guvernøren  i  Tanger,  at  han  skulde  sørge  for 
at  gøre  Individet  uskadeligt,  til  han  kunde  blive 
ført  bort  til  det  Indre   af  Landet.« 

I  det  hele  taget  var  der  i  1853  stærk 
Gæring  i  ^larokko,  og  kun  Frygten  for  England 
holdt  Befolkningen  saa  nogenlunde  i  Ave. 

Det  eneste  ubehagelige  ved  mit  Ophold  i 
Tanger,  var  netop  denne  Befolkningens  fjendt- 
lige Holdning.  Naar  jeg  gik  paa  Jagt,  var  der 
aldrig  noget  i  Vejen  fra  de  Maurers  Side,  som 
vare  Bekendte  af  Drummond  Hay,  men  de  af 
dem,  som  ikke  vidste,  at  jeg  stod  under  hans 
Beskyttelse,  saa  altid  vredt  til  mig,  og  deres 
Holdning  kunde  være  truende  nok.  Ogsaa 
Gadedrengene  kunde  mangen  Gang  være  nær- 
gaaende. 

Sommetider  vare  vi  uforsigtige  nok,  som 
naar  vi  unge  —  Hay  vidste  selvfolgeligt 
intet  derom  —  ved  Aftenstid  med  Knipler 
gjorde  Jagt  paa  Kattene  over  de  flade 
Tage.  Saa  sprang  vi  i  Kaadhed  fra  Tag  til 
Tag  over  Gaden  —  de  øverste  Stokværk  ere 
byggede  tættere  sammen  —  bleve  vi  opdagede 
af  en  eller  anden  Maurer,  blev  der  straks  en 
Skrigen  og  Skraalen,  og  vi  maatte  skynde  os 
hjem.  Det  var  en  herlig  Spas,  men  jeg  ind- 
rømmer det  var  en  uforskammet  Kaadhed. 


Jægerliv. 


Drummond  Hav  og  Hustru  modtoge  mig 
med  den  mest  overvældende  Gæstfrihed  og  Vel- 
villie,  og  faa  Mennesker  skylder  jeg  saa  meget 
som  dem,  hvis  Gæst  jeg  var  i  fire  Maaneder. 
Rigtignok  boede  jeg  ikke  i  Drummond  Havs 
Hus;  men  der  var  sørget  for  Bolig  til  mig  tæt 
ved,  og  Maaltiderne  indtog  jeg  i  min  Værts 
elegant  møblerede  Konsulatsbolig  i  Byen. 

Sir  John  interesserede  sig  meget  for  Be- 
varelsen af  Jagten  i  Tangers  Omegn,  hvorfor 
han  udvirkede  et  Edikt  fra  Sultanen,  der  forbod 
Fremmede  —  eller  rettere  Personer,  som  ikke 
vare  bosiddende  i  Tanger  —  at  jage  indenfor 
en  Afstand  fra  Byen  af  lo  engelske  Mil.  Lige- 
ledes var  det  Hay,  som  indstiftede  en  Frednings- 
tid  for  Vildtet. 

Straks  den  første  Dag  fik  jeg  min  Jagtlyst 
tilfredsstillet.  Sir  John  vilde  aabenbart  sætte 
mig  paa  Prove.  Hestene  bleve  forte  frem,  der 
var  en  lille  graa  Araberskimmel  til  mig,  den 
tilhørte  Drummond  Havs  Broder. 

Vi  rede  gennem  de  snævre  Gyder  ud 
gennem  en  af  Portene,  og  snart  gik  det  hen 
over  Stok  og  Sten.  Mynderne  vare  med.  Efter 
en  Stunds  Forlob  støvede  de  en  Hare  op,  og 
saa  begyndte  et  halsbrækkende  Ridt. 

Jeg  slap  godt  fra  det,  uvant  som  jeg 
var  med  at  sidde  paa  en  Hest:  men  heldigvis 
varede  det  ikke  længe ,  for  Mynderne  toge 
Haren. 

Englænderne  bryde  sig  for  øvrigt  ikke 
meget  om  Parforcej  agten  efter  Harer,  da 
Mynderne  altfor  hurtigt  indhente  Vildtet. 

Jeg  maa  formodentlig  have  klaret  mig  til 
min  Værts  Tilfredshed:  thi  fra  nu  af  var  jeg 
daglig  med  paa  Jagt. 

I  Almindelighed  kom  jeg  op  Klokken 
mellem  otte  og  ni,  saa  var  der  næsten  hver 
Dag  Jagt  enten  til  Hest  eller  med  Bosse  og 
Hund. 

I  Jagten  deltog,  som  Regel,  Drummond 
Hay,  hans  yngre  Broder  James,  den  neapoli- 
tanske Generalkonsul  de  Martin  o,  den  engelske 
Vicekonsul  og  jeg. 

Vi  vare  altid  eskorterede  af  nogle  af 
Sultanens  Soldater,  som  stode  til  Drummond 
Hays  Raadighed,  ofte  tillige  af  en  Del 
Maurer. 

Dagene  gik  med  Jagt.  —  Af  Fugle  fandtes 
alle  vore  Efteraarsfugle.  Brokfugle  var  der  saa- 
ledes  mange  af,  og  dobbelte  Bekkasiner  fandtes 
i  millionvis,  desuden  ikke  saa  faa  Snæpper,  som 
holdt  sig  paa  enkelte,  bestemte,  lavtliggende 
Steder  i  Kratskoven. 

I  den  regnfulde  Tid  var  det  sumpede  Lav- 
land syd  for  Tanger  fyldt  med  Vandfugle. 
Blandt  dem,  som  kom  og  sloge  sig  ned  her,  maa 
nævnes  smukke  Traner,  der  sikkerlig  skylde  deres 
yndefulde  Flugt  at  de  kaldes  >.Demoiselles  de 
Numidie<;  desuden  var  der  talrige  Flokke  af 
Flamingoer.  Paa  Afstand  lignede  de  med  deres 
skarlagenrode  Vinger  et  Regiment  engelske  In- 
fanterister. 

Høns,  især  den  store  rode  Agerhone,  var 
der  i  Mængde. 

Maurerne  skyde  ikke  Agerhønsene  i  Flugten 
som  vi.  De  stige  til  Hest  og  i  flyvende  Fart 
ride  de  efter  dem,  ledsaget  af  en  Meute  af 
Hunde,  der  ere  opdragne  til  denne  Parforce- 
jagt.  Der  kan  bruges  alle  mulige  Hunde  lige 
fra  den  stygge  Araberrace  med  de  lige  op- 
staaende  Øren  og  de  korte  Ben.  til  den  elegante 
europæiske  Jagthund.    Medens  Fuglene  nu  flygte, 

forfølge  Mennesker  og  Hunde  dem  til  Vingerne 
trættes  og  de  falde  til  Jorden,  hvorefter  Myrderiet 
begynder. 

Fuglene  ere  saa  vante  til  at  blive  jagne 
paa  denne  Maade,  at  det  næsten  ikke  er  muligt 
i  Egne,  hvor  der  er  stærk  Jagt,  at  komme  dem 
paa  Skud.  Der  er  da  ikke  andet  at  gore  end 
at  skyde  dem  paa  Jorden.  Ved  hvert  Skud 
faar  man  da  ofte  en  Snes  Stykker. 

Hay  var  en  Gang  paa  Jagt  med  Hadj 
Abdallah  og  stod  da  paa  en  og  samme  Plet 
og  skød  en  Mængde  paa  omtalte  Maade. 
Abdallah  stod  med  sin  blodige  Krumkniv  i 
Haanden,  for  efter  hvert  Skud  at  styrte  frem 
over  de  stakkels  saarede  Fugle,  som  han 
skyndte  sig  med  at  skære  Halsen  over  paa, 
forinden  de  droge  deres  sidste  Suk.  Hver  Gang 
raabte  han  Bismillah !  (i  Guds  Navn)  og  han 
passede  altid  at  vende  Fuglens  Hoved  mod 
Øst. 

Fandt  han  en  Fugl,  som  allerede  var  dod, 
lagde  han  den  skyndsomt  ned  igen  med  et 
dybt  Suk. 

For  aabenbart  at  forhindre  enhver  som  helst 
Grusomhed  mod  Dyr,  der  skulde  aflives,  har 
Muhamed,  eller  snarere  Moses,  forbudt  Folk  at 
nyde  Kodet  af  de  Dyr,  som  ikke  vare  dræbte 
ved  et  eneste  Snit  eller  Hug  af  en  skarp 
KHnge.     Som  Folge  deraf  er   det    Dyr,    der    er 

dod  en  naturlig  Dod,  utjenlig  til  Føde.  I  lige 
Maade  maa  intet  Dyr  dræbes,  uden  at  der  er  sagt 
en  kort  Bon.  Nogle  Lærde  have  dog  ment,  at 
man  uden  Skade  kan  spise  Kodet  af  Vildt,  som 
er  skudt  og  faldet  dod  til  Jorden,  naar  blot 
Jægeren  har  været  saa  forsigtig,  da  han  ladede 
sit  G^evær,   at  raabe: 

Bismillah! 
I  Guds  Xavn  I 

Enkelte  Rørdrumme  traf  jeg  ogsaa  paa 
Jagterne.  Storken  er  hellig.  »Skyd  frem  for 
alt  ingen  af  dem,«   blev  der  sagt  til  mig. 

Da  jeg  havde  været  i  Tanger  en  Maaneds 
Tid,  og  var  kendt  i  Egnen,  fik  jeg  Lov  at  gaa 
alene  paa  Jagt,  naar  Drummond  Hay  havde 
Forfald.  Der  laa  ikke  langt  udenfor  Tanger  en 
lille  Mose,  hvor  jeg  skød  en  Mængde  Bekkasiner. 
Xaar  jeg  havde  løsnet  det  første  Skud,  kunde 
jeg  være  vis  paa  at  se  en  halvvoksen  maurisk 
Dreng  til  Hest  komme  susende  ned  ad  Bakken. 
Ved  Moseranden  slap  han  Hesten,  og  rendte 
saa  ud  til  mig  i  Mosen,  hvor  han  morede  sig 
mageløst,  hver  Gang  jeg  nedlagde  en  Fugl. 

Det  hændte ,  at  han  endog  havde  en 
Appelsin  med  til  mig,  —  en  forbausende  Vel- 
villie,  —   thi  ellers  plejer  Omkvædet  at  være: 

»Den  Kristne  paa  Korset,  og  Jøden  paa 
Krogen.« 

Bekkasinerne  holde  næsten  altid  til  paa 
sumpet  Terrain.  Der  lettede  en  eller  to  ad 
Gangen,  og  de  holdt  god  Stand,  akkurat  som 
her  hjemme:  men  de  vare  ikke  saa  fede  som 
vore.  Jeg  skod  i  Slutningen  af  November  og 
i  December  en  uhyre  Mængde  af  dem. 

Hvad  der  gjorde  Opholdet  saa  fortryllende, 
var,  foruden  den  dejlige  Jagt,  det  ghmrende 
Efteraarsvejr  med  den  rene  Luft  mildnet  af 
Havbrisen.  Kedeligt  nok  havde  vi  Regn  i 
fjorten  Dage  i  Træk,  i  den  Tid  var  der  ikke  en 
tor  Trevl  paa  mig  —  men  snart  havde  vi  dejligt 
Jagtvejr  igen. 

En  Gang  var  jeg  ene  gaaet  ud  om 
Morgenen.  Op  ad  Dagen  brod  et  osende 
Regnvejr  los,  det  blev  til  et  helt  Skybrud,  saa 
vedholdende  strømmede  Vandet  ned.  Da  jeg, 
paa  Hjemvejen  kom  til  en  lille  Bæk,  som  jeg 
om  Morgenen  havde  kunnet  skræve  over,  var 
den  bleven  til  en  rivende  Strøm.  Paa  den 
modsatte  Bred  stode  flere  Maurer  med  nogle 
Kvinder,  som  kom  fra  Torvet  i  Tanger,  og 
som  nu  skulde  hjem. 

De  kunde  ikke  komme  over.  Vi  stode 
hver  paa  sin  Side  og  saa  raadvilde  ned  i 
Strømmen,  da  besluttede  jeg  mig  endelig  til  at 
bide  i  det  sure  Æble  og  forsøge  et  Spring, 
thi  at  blive  ude  paa  Sletten  Natten  over,  var 
det    samme     som     at     risikere     Livet.    —    Saa 


JÆGERLIV.  45 


sprang  jeg  da  —  lige  ud  i  Strommen  —  fik 
heldig^•is  fat  i  en  Tjørnebusk  og  reddede  rnig 
selv  og  min  Bøsse  over  paa  den  anden  Side, 
hvorpaa  jeg  skyndte  mig  hjem,  overladende 
Maurerne  til  deres  Skæbne. 

Skønt  jeg  som  oftest  hentede  Bekkasiner 
fra  min  Mose,  traf  det  sig  dog  ogsaa,  at  jeg 
fik  Skud  til  andet  Fuglevildt  der.  En  Dag 
anskød  jeg  en  Rørdrum  —  den  faldt  i  Sumpen, 
og  jeg  vadede  ud  efter  den.  Da  jeg  kom  den 
nær,  sprang  den  med.  gnistrende  Ojne  lige  løs 
paa  mit  Hoved,  saa  jeg  maatte  værge  mig. 
Snart  fik  jeg  den  dog  slaaet  ihjel  og  puttet  i 
min  Taske. 

Om  Aftenen  spiste  vi  den  hos  Reade. 
Den  smagte  ganske  fortrinligt.  Brystet  lignede 
Harekod. 

Hulepindsvin  traf  vi  ikke  saa  sjældent. 
Drummond  Hay  og  jeg  nedlagde  ofte  saa  meget 
Vildt,  at  vi  havde  Taskerne  fulde.  Somme  Tider 
ledsagedes  vi  af  Maurerne  fra  Landsbyerne,  saa 
kan  det  nok  være,  at  Skuddene  knaldede. 

Paa  slige  Jagter  havde  man  jo  af  og  til 
morsomme  Hændelser.  Drummond  Hay  var 
f.  Eks.  en  Gang  paa  Hønsejagt  og  jagede  i 
Kratskovene.  Pludselig  kom  kan  ud  af  Buskadset 
til  en  Bæk,  hvor  en  fem,  seks  mauriske  Piger 
just  kom  op  af  Vandet  i  deres  Nøgenhed.  Da 
de  saa  Jægeren  skrege  de  op  og  holdt  Hænderne 

for  Ansigtet.  Hay  skyndte  sig  væk,  men 
det  slap  ganske  naturligt  ud  af  ham:  »Naar 
Pigerne  i  mit  Land  blive  overraskede,  søge  de 
først  at  dække  Legemet,  ikke  Hovedet.« 

»Pigerne  i  Dit  Land  maa  være  meget 
dumme,«  svarede  en  af  Flokken,  »jeg  ved 
da,  at  det  er  ikke  derpaa,  man  kender  dem 
igen.« 

Saa  langt  nordpaa  som  til  Egnen  ved 
Tanger,  kom  der  meget  sjældent  Løver,  dog 
hændte  det,  at  de  vare  sete  strejfe  om  i  Egnen. 
Der  blev  da  anstillet  Jagt  paa  dem,  saaledes 
Aaret  før  jeg  kom;  men  Jagten  gav  intet  Ud- 
bytte. 

Det  var  en  Gang  hændet  Drummond  Hay, 
da  han  stod  paa  Post  paa  en  af  de  snævre 
Vildsvinestier  i  de  uigennemtrængelige  Kratskove 
ved  Kap  Spartel,  at  han  hørte  nogen  træde 
haardt  i  den  efter  Regnen  bløde  Jord  inde  ved 
Siden  af  paa  en  anden  Sti. 

Det  lød ,  som  det  var  en  Mand  paa 
bare  Ben  eller  i  Tøfler,  hvorfor  Hay  raabte 
ham  an  flere  Gange,  dog  uden  at  faa  Svar. 
Siden  saa  de  Løvens  friske  Spor,  dens  store 
Labber  stode  tydeligt  i  den  bløde  Jord.  Saa 
nær  havde  han  dog  været  den. 

Hyæner  var  der  en  Del  af  i  Landet. 

Arabernes  Foragt  for  disses  Kujonagtighed 
og    Dumhed   har    ingen    Grænser.      Den    kaldes 

paa  Arabisk  dubball  eller  albaa,  hvilket 
betyder  Dumhed. 

»Tænk  Dig,  kristne  Mand«,  sagde  Hadj 
Abdallah  en  Gang  til  Drummond  Hay,  >naar 
det  Dyr  blot  har  faaet  Hovedet  skjult,  bilder 
det  sig   ind,  at  Resten  af  Kroppen  er  usynHg.« 

»Jeg  husker,  at  jeg  og  en  Ven  kom  til  en 
Hule,  hvor  der  sad  saadan  en  Kanaille  gemt. 
Vi  havde  ingen  Vaaben,  kun  en  Knortekæp  og 
en  Snøre.  Inde  i  Hulen  saa  vi  Hyænen  ligge 
med  Hovedet  gemt  i  en  Klipperevne.  ]Min 
Ledsager  traadte  ind,  og  jeg  hørte  ham  tale 
højt  derinde  i  Hulen. 

»Vi  have  taget  fejl,   den  er  her  ikke. 

Den  kaldes  dum;  men  den  er  fiffigere, 
end  man  skulde  tro,  den  skal  nok  tage  sig 
i  Agt  for  at  være  her.  —  Xej,  nu  er  den  langt 
borte.  Her  er  lyst  og  jeg  kan  se  alting  —  den 
er  her  ikke.«  Imens  sneg  han  sig  nærmere 
med  Kæppen  i  den  ene  og  Snøren  i  den 
anden  Haand. 

»Hvis  Hyænen  var  her,  skulde  jeg  nok 
tage  mig  i  Agt:  den  er  tapper,  den  er  hverken 
bange  for  et  eller  to  Mennesker  —  ja  heller 
ikke  for  tre  —  eller  et  helt  Dusin.  Den  er 
tværtimod  snild,  hvad  man  saa  end  siger  om 
den.« 

Nu  lagde  han  Lokken  om  dens  Ben, 
trak    til    og   raabte    ud:     >'træk!     træk    til!    — 

her  er  den  Tosse,  den  Usling,  den  feje 
Karl.« 

Jeg  trak  til,  og  da  Hyænen  var  udenfor 
Hulen,  ekspederede  vi  den  over  i  den  anden 
Verden.« 

Xaar  vi  hen  ad  Eftermiddagen  kom  hjem 
fra  Jagt,   klædte  vi  os  om  til  Middag  Kl.   6. 

Vi  begyndte  i  Reglen  med  smaa  Østers, 
som  bleve  samlede  paa  Klipperne  ved  Lavvande. 
De  vare  saa  smaa,  at  vi  spiste  dem  med  The- 
skeer:  hvorfor  der  ogsaa  var  en  tredive,  fyrre- 
tyve Stykker  til  hver. 

I  det  hele  taget  var  Hays  Køkken  af 
forste  Sort,  Retterne  vare  en  Blanding  af 
maurisk,  fransk  og  engelsk  Mad,  lige  fra 
Maurernes  Kuskussu,  lavet  af  Gryn,  Bedekød, 
Kr}'dderier  og  Urter,  til  Fisk,  Vildt,  alle  Slags 
Frugt  og  de  glimrende  engelske  Buddinger. 

Dertil  drak  vi  glimrende  Vine ,  blandt 
andet  en  let  Rodvin,  som  Hay  selv  pressede, 
og  som  passede  brillant  til  Osters. 

Xaar  Hay  var  i  Middagstoilette ,  sort 
Kjole  og  med  broderet  Hue  paa  Hovedet,  en 
saakaldet  »smoking  cap«  ,  saa  han  stolt  ud. 
Den  fyrretyveaarige  Mand  var  som  skabt  til  alt, 
hvad  han  tog  sig  for,  om  det  saa  var  at 
præsidere  ved  et  Bord. 

Efter  Middagen  fulgte  jeg.  Madame  op 
i     Dagligstuen,     hvorefter     Kaffen     og    Cigarer 

blev  serveret  af  de  to  mauriske  Tjenere  neden- 
under. 

Klokken  blev  snart  ni,  saa  drak  vi  The, 
jeg  legede  lidt  med  de  Børn,  som  den  Gang 
vare  ganske  smaa,  og  som  nu  allerede  ere  godt 
til  Aars.  Herregud,  nu  er  det  længe  siden,  jeg 
loftede  den  lille  Allis  i  Vejret,  medens  hun 
vedblev  at  raabe :  »Mas,  mas«  (mere)  og  nu  er 
lille  Robert  Hay  Englands  Repræsentant  i 
Tunis. 

Vi  gik  tidlig  til  Sengs,  jeg  sagde  da  Far\-el 
og  forsvandt  forbi  de  to  mauriske  Soldater,  som 
altid  sov  i  Forhallen,  og  som  udelukkende  for- 
rettede en  Slags  Vagttjeneste ,  medens  Hay 
desuden  havde  en  Mængde  andre  muhamedanske 
Tjenere. 


Paa  Vildsvinejagt. 


Det  var  nu  i  Slutningen  af  November 
Maaned,   og  vi  havde  det  mest  himmelske  Vejr. 

Det  var  Tiden  at  jage  Vildsvin.  I  Nord- 
afrika er  denne  Jagt  ubetinget  den  interessanteste. 

Vildsvinene  opholde  sig  i  de  mest  uigennem- 
trængelige store  Kratskove  ved  Kap  Spartel,  og 
vi  droge  da  ud,  forsynede  med  vore  glatlobede 
Kuglebøsser,  thi  det  var  strængeHg  forbudt  at 
skyde  med  Hagl  paa  disse  Jagter.  Andetsteds 
bruges  maaske  Lansen,  men  her  kendte  vi  ikke 
andet  end  Kuglebosse. 

Min  Dublet  var  for  Resten  ikke  til  at 
kimse  ad,  paa  loo  Alen  kunde  jeg  ramme  en 
Trepægleflaske    med   den.      Her   i    Tanger    var 

der  ingen  andre  end  Drummond  Hay,  som 
kunde  arrangere  saadan  Jagt:  thi  paa  Grund  af 
den  store  Anseelse,  han  nød,  kunde  han  altid 
stævne  en  hel  Del  Maurer  til  at  give  Mode 
for  at  deltage  i  Jagten.  De  modte  da  med 
deres  tre  Alen  lange  Bosser,  med  hvilke  de  for 
Resten  skøde  fortrinligt,  og  de  forte  altid  en 
Del  gemene  Køtere  med,  der  vare  udmærkede 
til  at  opsnuse  og  forfølge  Svinene  og  drive  dem 
frem. 

De  europæiske  Jægere  af  Drummond  Havs 
Jagtselskab  bleve  stillede  op  akkurat  somi  paa  Klap- 
jagterne her  hjemme.  De  stode  i  Lysningerne 
og  posteredes  paa  aabne  Pletter,  samt  paa  de 
Stier,  som  Vildsvinene  havde  dannet.  Derpaa 
beg}-ndte  Maurerne  at  drive  Kratskoven  af,  under 
en  frygtelig  Støj  og  Alarm  og  hjulpne  af  deres 
Kobbel  af  Køtere.  De  indskrænkede  sig  ikke 
til  at  være  Klappere,  men  de  skøde  akkurat  lige 
saa  godt  og  lige  saa  meget  som  vi  andre,  hvor- 
for det  ikke  altid  var  en  ufarlig  Sag  at  deltage 
i  disse  Jagter. 

Vi  løsnede  ofte  Skud  paa  meget  langt 
Hold,  naar  Svinene  kom  styrtende  i  flyvende 
Fart  over  de  aabne  Pladser.  Saadan  paa  en 
halvanden  å  to  Hundrede  Alen  har  jeg  mangen 
Gang  holdt  til  et  Svin. 

Man  maa  være  hurtig  i  Vendingen ,  thi 
Vildsvinene    komme    i  meget   hurtigt  Lob  sprin- 

gende  og  hoppende  som  Hjorte.  Det  er  sjæl- 
dent, at  man  har  langt  Skud,  i  Almindelig- 
hed kommer  Svinet  tæt  ind  paa  en,  inden  man 
kan  holde  til  det.  Skyder  man  det  saa  ikke 
stendod  paa  de  snævre  Stier,  render  det  over 
en,  og  det  kan  da  blive  farligt  nok.  En  Gang 
havde  jeg  min  Hyre  med  en  So,  hvis  Grise  jeg 
kunde  hore  i  Krattet,  men  ikke  se. 

Det  hændte  heller  ikke  saa  sjældent,  at 
anskudte  Dyr  satte  sig  til  Modværge. 

Drummond  Hays  Broder  blev  saaledes  en 
Gang  rendt  over  af  en  So  paa  en  snæver  Vild- 
svinesti. Den  flængede  hans  Benklæder,  idet 
den  styrtede  frem  og  kastede  ham  omkuld  med 
Snuden,  saa  han  slog  en  Kolbøtte. 

Vi  gave  næsten  aldrig  Dyrene  Fangst,  naar 
der  da  ikke  var  Fare  paa  Færde.  Nej ,  vi 
knaldede  dem  en  Kugle  til,  om  det  var  nød- 
vendigt. 

Saadan  jagede  vi  Dage  i  Træk,  ude  paa 
Kap  Spartel  eller  andetsteds.  Det  kunde  være 
anstrængende  nok,  men  det  var  et  herligt  Liv 
for  os  unge,  der  vare  fulde  af  Livsmod.  Naar 
vi  derfor  om  Aftenen  sloge  Lejr  et  eller  andet 
Sted,  efter  Dagens  Anstrængelser,  og  Drummond 
Hays  dygtige  Kok  gjorde  sin  Pligt,  vare  vi  saa 
vel  tilpas,  som  jeg  sjældent  erindrer  at  have 
været  det. 

Vildsvinekodet  blev  i  Almindelighed  ikke 
benyttet.  Kun  naar  det  var  et  ualmindeligt 
lækkert  Svin,  blev  der  skaaret  Stykker  ud  til 
Koteletter  eller  Mørbrad,  og  den  franske  Kok, 
der  bar  det,  ogsaa  i  Danmark  paa  Kogekunstens 
Omraade  bekendte  Navn  Vincent,  forstod  da 
helt  vel  at  kildre  vore  Ganer.  Særlig  kunde  de 
unge  Svin  smage  dejligt.  Til  Maaltidet,  som 
altid  holdtes  i  det  store  Spisetelt,  blev  der  selv- 
følgelig drukket  mangt  et  godt  Bæger  Vin. 

Naar  Mørket  faldt  paa,  blev  der  tændt  store 
Baal  udenfor  Teltene  og  Maurerne  grupperede 
sig  da  i  Kres  herom.  Saa  stegte  de  det  Faar, 
som  en  fremmed  Jæger  altid  maa  give  dem, 
naar  han  skyder  sit  første  Vildsvin,  og  saa  for- 
talte de  Historier,  eller  morede  sig  med  at  springe 
gennem  Lejrildens  Flammer.  Drummond  Hays 
Broder,  Reade  og  jeg  deltoge  ofte  i  denne  Leg 
sammen  med  de  unge  Maurer.  Ikke  saa  sjæl- 
dent svede  vi  Øjenbr}-nene.  Hay  sad  derimod 
næsten  altid  i  sit  Telt  og  saa  til.  Det  anstaar 
sig  ikke  saa  stor  en  Mand  at  blande  sig  med 
Hoben. 


Somme  Tider  fortalte  Sir  John  os  Jagt- 
historier fra  sine  mange  Udflugter  eller  ogsaa 
berettede  en  af  Araberne  sine  Oplevelser.     Disse 

Historier,  som  bleve  fortalte  ved  den  flammende 
Lejrild,  gave  mig  bedre  end  lange  etnografiske 
og  geografiske  Beskrivelser  et  Billede  af  det 
forunderlige  Folk  og  Land,  som  jeg  levede  i. 

I  Tidernes  Løb  er  Erindringen  om  disse 
interessante  Fortællinger  for  en  Del  udvisket. 
Xogle  af  dem  gengives  derfor  efter  Sir  Johns 
egne  Optegnelser  i  hans  Bog  »Western  Barbary«. 


I. 

Den  gamle  Vildsvinejæger. 


Vi  rede  just  Skridt  for  Skridt  op  ad  Bakken, 
idet  vi  forte  Hestene  snart  til  den  ene  snart  til 
den  anden  Side  for  at  finde  Vej  i  det  vanske- 
lige Terrain,  da  vi  i  det  Fjerne  horte  Hunde- 
glam. 

»Hør!«  raabte  min  Ven  El  Hadj  Abdal- 
lah,  Cheikhen  fra  Landsbyen  Suang.  >;Hor! 
det  er  gamle  Zeitsun.« 

Jeg  sporede  min  Hest  og  naaede  netop 
Bakketoppen  tids  nok  til  at  faa  Øje  paa  et 
vældigt  Vildsvin,  der  godt  halvt  Hundrede  Alen 
fra  mig  kom  styrtende  tværs  over  Ridestien, 
efterfulgt  af  en  Mængde  Hunde,  der  hylede  og 
glammede  det  bedste  de  kunde;  i  det  Fjerne 
hørte  jeg  Jægernes  Raab. 

»Vil  du  ud  med  dig,  din  Jodetamp!« 

»Paa  ham,   Zeitsun!« 

»Tag  dig  i  Vare,  Jawan!« 

»Der  er  kun  een  eneste  Gud!« 

Og  næsten  samtidig  saa  jeg  flere  lange 
Bøsselob  glimte  inde  i  Krattet. 

Jeg  holdt  stille,  til  Mændene  kom  frem,  og 
jeg  saa  da  strax,  at  der  blandt  dem  var  mange 
gamle  Venner  og  Jagtfæller. 

Allesammen  vare  de  halv  nogne,  kun  Benene 
vare  omhyggeligt  beskyttede  af  Halvstøvler,  der 
vare  flettede  af  Palmeblade,  akkurat  som  de  gamle 
Grækeres  Støvler,  og  et  Stykke  Læderskodskind 
dækkede  den  nederste  Del  af  Legemet  for  at 
beskytte  det  mod  Krattets  spidse  Tjørne. 

Nogle  af  Folkene  vare  bevæbnede  med 
lange  Geværer,  andre  havde  store  Knive  eller 
Økser,  dels  til  at  bane  sig  Vej  med  i  det  tætte 
Buskads,  dels  til  Forsvar,  hvis  Vildsvinet  skulde 
finde  paa  at  angribe. 

Alle  Mand  fulgte  efter  de   rasende  Hunde. 

Just  nu  lød  der  et  Skud  til  højre  for  os, 
i  den  Retning,  hvori  Dyret  var  forsvundet:  Alt 
standsede  og  lyttede  et  ØjebHk. 

Paa  Hundenes  Hyl  kunde  Jægerne  let  høre, 
at  nu  var  Dyret  ved  at  udaande,  og  hele  Flok- 
ken styrtede  fremad,  saa  hurtigt  som  muligt. 
Hver  kaldte  ængsteligt  paa  sine  Mynder  og 
søgte  ved  de  venligste  og  kærligste  Tilraab  at 
advare  dem: 

»Mine  kære  Bom!  —  Mine  elskedel  — 
Tag  Eder  i  Agt  1  —  Det  er  en  Vantro  I  —  Han 
har  5et  dig  —  den  Xazaræer  I  —  Han  vil  hævne 
sig  paa  dig  I  —  Aa,  tag  dig  i  Agt !  —  Der  er 
kun  een  Gud!« 

Da  M  a  1 1  e  m  A  h  m  e  d,  den  gamle  Soldat,  som 
førte  vort  lille  Train,  just  nu  naaede  op  til  os 
med  Bagagemuldyrene,  gav  jeg  ham  Ordre  til 
at  ride  en  Fjerding\-ej  længere  frem  til  en 
Brønd,  hvor  jeg  vidste,  der  var  Skygge,  og  hvor 
han  skulde  vente  paa  mig. 

Baade  jeg,  Abdallah  og  min  Tjener  Sj  arky 
—  de  sidste  to  vare  begge  gamle  prøvede  Jægere  — 
afgave  vore  Heste  til  Soldatens  Omsorg,  hvorpaa 
vi  alle  tre  sogte  ind  i  Krattet.  Her  naaede  vi 
snart  det  Sted,  hvorfra  Geværskuddet  havde  lydt, 

Der  stod  en  gammel  firsindstyveaarig,  hvid- 
haaret,  men  kæmpestærk  Skikkelse.  Det  var 
den  Mand,  som  havde  skudt  Vildsvinet.  Han 
var  just  i  Færd  med  at  lade  sit  Gevær  paa  ny, 
da  vi  kom. 

Dyret,  der  var  tumlet  om  i  noget  Tjørne- 
krat, var  omringet  af  Jægere  og  Hunde  og  for- 
svarede sig  tappert,  men  blev  naturhgvis  snart 
ekspederet,  som  det  sig  hor  og  bør. 

Det  var  et  mægtigt  Dyr  I 

Tre  af  Hundene  vare  blevne  saarede.  den 
ene  dødeligt.  I  det  stakkels  Dyr  var  der  netop 
saa   meget  Liv   tilbage,    at.    da    dets  Herre,    en 

ung  Bjærgbo,  kom  lobende  til  og  tog  det  paa 
sine  Knæ,  kunde  det  endnu  logre  med  Halen 
og  rejse  Hovedet  op. 

»Ak!  min  stakkels  Hund,«  sagde  han, 
»havde  jeg  ikke  advaret  dig  mod  at  komme  for 
nær  til  den  Vantro?« 

Da  Hunden  udaandede,  stod  Taarerne 
Jægeren  i  Øjnene. 

»Guds  Villie  ske!« 

Der  var  imidlertid  snart  ryddet  en  Plet, 
hvor  Dyret  kunde  finde  sin  Grav.  Hver  Mand 
bragte,  som  Tegn  paa  sin  Deltagelse  og  Sorg, 
en  Sten  og  lagde  den  derpaa.  Ogsaa  jeg  føjede 
med  en  vemodig  Følelse  min  til  de  andres  for 
at  skabe  dette  simple  Mindesmærke. 

Det  gjaldt  dernæst  om  at  faa  de  to  andre 
saarede  Hunde  i  Orden.  Spidsen  af  et  Aloe- 
Blad  erstattede  Kirurgens  Xaal,  og  Bladfibrene 
gjorde  det  ud  for  Silke. 

Der  blev  imidlertid  tændt  et  Baal,  og  Vild- 
svinet, eller  som  Araberne  kalde  det  El  Kunjar, 
blev  stegt  til  Føde  for  Hundene,  dog  ikke  uden 
at  man  først  havde  tilbudt  mig  Løvens  Part, 
hvilket  gav  Anledning  til,  at  man  hviskende 
morede  sig  paa  min  Bekostning. 

»Det  er  i  sin  Orden,  at  »Jan«  skal  have 
en  bedre  Part,  end  de  andre  Hunde.« 

For  øvrigt  maatte  jeg  sige  nej  til  Opmærk- 
somheden, da  jeg  ikke  havde  nogen,  som  kunde 

tilberede  mig  en  Svinesteg;  derimod  indbod  jeg 
alle  mine  Spottere  til  at  folge  med  til  Brønden, 
hvor  jeg  lovede  at  traktere  dem  med  Brød  og 
Frugt.    Selvfølgelig  blev  Invitationen  ikke  afslaaet. 

Solen  var  nu  paa  sit  højeste  for  den  Dag  og 
kastede  sine  brændende  Straaler  lodret  ned  paa 
os,  medens  vi  banede  os  Vej  ned  ad  Bakken 
til  Stien  ved  dens  Fod. 

Hist  og  her  paa  denne  traf  vi  Stendynger, 
som  indesluttede  en  eller  anden  ulykkelig  Rej- 
sendes Lig. 

Disse  Grave  vokse  stadig,  thi  de  Fromme, 
som  passere  forbi,  kaste  hver  sin  Sten  derpaa, 
saaledes  som  det  har  været  Skik  fra  de  ældste 
Tider: 

» Vagæ  ne  parce  malignus  arenæ 

Ossibus  et  capiti  inhumato 
Particulam  dåre. 

Horats).« 

Slige  Minder  om  gammel  Skik  eksisterer  i 
mange  forskellige  Lande. 

Jeg,  den  Vantro,  lagde  ogsaa  min  Sten  hen 
Hgesom  de  andre,  idet  jeg  mumlede  et  godt 
Ønske,  medens  mine  Rejsefæller  ledsagede  deres 
Gave  med  en  Bon  til  Allah  for  den  Dødes  Sjæl. 

Dette  kunde  der  for  enkeltes  Vedkommende 
maaske  nok  være  den  storste  Anledning  til,  thi 
jeg  er  tilbøjelig  til  at  tro,  at  en  og  anden  af 
mine   Følgesvende    nok    kunde    være    den,    der 

havde  ekspederet  en  af  dem,  hvis  Sjæl  vi  havde 
bedt  for,  over  i  den  anden  Verden  til  Profeten. 

Sikkert  er  det,  at  de  Folk,  som  den  Dag 
vare  mine  Gæster,  udgjorde  en  af  de  vildeste 
og  mest  imponerende  Bander,  som  jeg  nogen 
Sinde  har  set  i  mit  Liv.  Ikke  des  mindre  be- 
fandt jeg  mig  i  fuldkommen  Sikkerhed  iblandt 
dem,  thi  vi  havde  jo  >^ brudt  Brød  og  spist  Salt« 
sammen. 

Tilmed  havde  jeg  mangen  Gang  tidligere 
nydt  Jagtens  Anstrængelser  og  Glæder  i  deres 
Selskab,  og  de  betragtede  mig  som  en  Broder, 
for  hvem  de  hellere  vilde  vove  Livet,  end  taale, 
at  nogen  krummede  et  Haar  paa  mit  Hoved. 


n. 

Løverne  i  Riffbjærgene. 


Ahmed  havde  bredt  Tæpperne  ud  i  Skygge 
af  Træerne  ved  Kilden,  og  der  sade  vi  nu, 
medens  Druerne  og  Vandmelonerne  snart  for- 
svandt for  de  mange  Gæsters  Indgreb,  alt  imens 
Samtalen  gik,  og  Solen  gled  ned  mod  Hori- 
sonten. 

Den  gamle  Jægersmand,  som  havde  saaret 
Vildsvinet,  sagde  os,  at  han  et  Øjeblik  havde 
svævet  i  Livsfare.  Da  han  nemlig  havde  skudt, 
styrtede  Dyret  i  det  samme  los  paa  ham,  og 
det  kunde  let  være  bleven  galt  for  Veteranen, 
hvis  det  ikke  hurtigt  var  lykkedes  ham  at 
springe  om  bag  et  Træ. 

»Man  siger,  og  det  er  ogsaa  sandt,  at  jeg 
er  en  gammel  Lovejæger,  men  tro  mig,  der  er 
større  Fare  ved  at  jage  Vildsvin,  end  ved  at 
forfølge    »Skovens    Sultan '<,     thi    denne    sidstes 

Angreb  er  man  altid  mer  eller  mindre  for- 
beredt paa.« 

I  Riff  bjergene,  hvor  den  gamle  ofte  havde 
gaaet  paa  Lovejagt,  er  hver  Løvejæger  bevæbnet 
med  et  Gevær,  en  Dolk  og  tre  eller  fire  Jern- 
spyd.  Man  graver  et  Hul  i  Jorden  paa  et  Par 
Alens  Dybde,  akkurat  stort  nok  til  at  rumme 
en  knælende  Mand.  Nu  fæstes  Spydene  i  Jorden 
med  Spydbladene  i  skraa  Retning  frem  efter. 

Ligesom  ved  Vildsvinejagterne  indtager  nu 
hver  Jæger  sin  Plads  i  disse  aabne  Grave,  der 
ligge  paa  Steder,  hvor  Loven  plejer  at  have  sin 
Gang. 

Klapperne  drive  nu  Krattet  af  henimod 
Jægerne  under  et  vældigt  Spektakel  af  Trommer, 
Skrig  og  Geværskud. 

Saasnart  Loven  er  bleven  saaret,  plejer  den 
at  springe  lige  løs  paa  den  nærmeste  Skytte, 
som  ojeblikkehg  kaster  sig  ned,  medens  Løven 
i  Springet  rammer  Spydene,  hvorpaa  Dolke  og 
Knive  gor  det  af  med  den.« 

»Der  skal  være  mange  Løver  i  Akkalaia 
Distriktet,«  bemærkede  jeg.  »Jeg  har  hørt  sige, 
at  det  ikke  skal  være  klogt  at  spadsere  omkring 
der  ved  Nattetid?« 

»Løverne  angribe  sjældent  Mennesker,  naar  de 
ikke  blive  tirrede,«  svarede  den  gamle  Riffmand. 
»Jeg  selv  har  mødt  et  Par,  en  Gang  da  jeg  var 
ganske  alene  —  de  stode  stille  og  saa  paa  mig. 

Det  var  det  hele.  Men  under  saadanne  For- 
hold maa  man  lade,  som  om  man  ikke  bryder 
sig  det  mindste  om  Dyret.  Kan  man  det,  vil 
jeg  vædde  een  mod  ti  paa ,  at  Loven  ganske 
rolig  spadserer  sin  Vej.« 

»Ja,  det  bedste  Raad,  som  jeg  kan  give,« 
fortsatte  Graaskæggen,  >.er:  vær  saa  koldblodig 
som  mulig,  fortsæt  din  Vej  lige  til  den  gule 
Sultan  er  ude  af  Sigte  og  Du  kan  antage,  at 
den  har  hort  op  med  at  spejde  efter  Dig; 
skynd  Dig  saa,  saa  hurtig  Du  kan,  af  Sted  i  en 
anden  Retning  og  Du  vil  undslippe.- 

Det  Raad  erindrede  mig  om  det  Svar  hin 
gamle  Pair  af  England  gav,  da  man  spurgte 
ham,  hvad  han  havde  gjort  den  Gang  han  paa 
en  Spadseretur  ved  >/the  Strand'<  i  London 
pludselig  stod  Ansigt  til  Ansigt  med  en  Love, 
der  var  brudt  ud  af  et  Menageri. 

»Hvad  jeg  gjorde?«  svarede  han  stilfærdigt, 
»jeg  tog  en  Vogn.« 

Paa  mit  Sporgsmaal  til  Araberen,  om  det 
var  farefuldt  at  gaa  paa  Lovejagt  uden  at 
anvende  Spyd,  samt  om  det  var  nødvendigt  at 
gemme  sig  i  en  Grav,   svarede  han: 

»Ja,  Du  kristne  Mand,  det  vilde  være  som 
om  Dit  Liv  laa  i  en  aaben  Haand.« 

»En  Søn  af  Cheikhen  i  vor  Landsby  kom 
en  Aften  hjem  slæbende  paa  en  prægtig  Løve- 
hud, som  han  lagde  hen  for  sin  Faders  Fødder. 

Idet  han  viste  denne  det  Hul  i  Hovedet,  hvor 
Kuglen  var  trængt  ind,  fortalte  han  stolt,  at 
han,  ganske  ene,  havde  skudt  Dyret  i  Skoven. 

» —  Min  Søn,«  spurgte  Cheikhen,  »med 
hvilken  Finger  rørte  Du  ved  Aftrækkeren?« 

Den  unge  Mand  rakte  Pegefingeren  i  Vejret. 

»Grib  ham  og  bind  ham,«  befalede  Cheikhen. 
»Min  elskede  Son,  jeg  skærer  den  Finger  af, 
for  at  Du  ikke  skal  glemme,  at  Du  aldrig  maa 
angribe  en  Love,  naar  Du  er  ene.  Og  Du  skal 
vide,  at  Jeg  ikke  vilde  miste  Dig  min  Søn,  for 
Tusinde,  ja  ikke  for  ti  Tusinde  Loveskind.« 

Vi  bønfaldt  og  besvore  Cheikhen,  at  han 
skulde  spare  Ynglingen.  Store  Taarer  randt  ned 
ad  Faderens  rynkede  Kind,  —  men  han  snittede 
Fingeren  af. 

Jeg  spurgte,  om  Loverne  odelagde  meget 
Kvæg. 

»Af  og  til  tage  de  et  Faar,  og  undertiden 
ogsaa  en  Kvie,  hvis  de  have  Held  til  at  over- 
raske den,  naar  den  er  alene.  Skont  vi  om 
Sommeren  slippe  vort  Kvæg  løs  i  Skovene,  er 
det  sjældent,  at  vi  miste  noget  af  det;  thi  det 
har  et  forbausende  Instinkt  til  endog  om  Natten 
at  værge  sig  for  Faren.  Dyrene  danne  da  en 
Kres,  i  hvis  Midte  Koerne  med  deres  Kalve 
staa,  uden  om  dem  er  Ung-Kvæget,  medens 
Tyrene  holde  Vagt  yderst.  Hvis  nu  en  Tyr 
faar   Færten    af  Loven    eller   horer    den  komme, 


LØVERNE    I    RIFFBJÆRGENE.  65 

giver  den  sig  til  at  brole  og  stampe  i  Jorden 
med  sine  Klove.  Dette  er  Signalet  til  Hjorden, 
som  straks  formerer  sig  paa  Linie,  hvorefter 
alle  anførte  af  Tyren  galopere  hen  i  Retning 
af  det  Sted,  hvor  Løven  antages  at  være.  Da 
den  ikke  er  forberedt  paa  dette  Angreb  flygter 
den  i  Almindelighed. 

For  øvrigt  har  man  set  Tyre  gaa  los  paa 
Løven  med  Hornene,  kaste  den  til  Jorden  og 
dræbe  den. 

Men  Løven  udvælger  derfor  som  oftest  sit 
Bytte  blandt  Gazeller,   Daadyr  og  Vildsvin. 

Skulde  den  finde  paa  at  angribe  en  fuld- 
voksen Vildorne,  kan  man  være  sikker  paa, 
at  det  ikke  gaar  af  uden  en  blodig  Kamp,  og 
ikke  altid  gaar  Løven  ud  af  Kampen  som  Sejr- 
herre, det  kan  jeg  forsikre  Dig,  Du  Eng- 
lænderens Søn.  Jeg  har  selv  haft  det  sjældne 
Held  at  blive  Vidne  dertil.  Skønt  jeg  den  Gang 
endnu  var  meget  ung,  husker  jeg  det,  som  om 
det  var  den  Dag  i  Dag.  Jeg  skal  fortælle  Dig, 
hvorledes  det  gik  til.« 

Der  indtraadte  dyb  Tavshed  i  vor  Kres, 
og  alle  vare  spændte  paa  at  høre,  hvad  den 
gamle  Bjergbo  fra  Riff  havde  at  fortælle.  Han 
lod  sit  Blik  højtideligt  vandre  Kresen  rundt  og 
saa  begyndte  han : 


III. 

Historien  om  Vildsvinet  og  de  to  Løver. 


»Da  jeg  var  ganske  ung,  var  det  Skæg, 
som  nu  er  hvidt  ligesom  Sneen  paa  Atlas- 
bjergenes Tinder,  endnu  sort  og  fint.  Men  den 
Gang  sov  jeg  ogsaa  sjældent  en  Nat  under  min 
Faders  Tag.  Naar  Tusmørket  indfandt  sig,  tog 
jeg  mit  Gevær  og  vandrede  til  Skoven,  for  at 
ligge  paa  Lur  efter  de  vilde  Dyr.  En  klar 
Maaneskinsaften  havde  jeg  taget  Post  paa  et 
lille  Klippestykke,  hvorfra  jeg  havde  frit  Skud 
henimod  en  Kilde  og  en  nærhggende  hlle  Mose. 
Stedet  var  godt  kendt  af  alle  vore  Jægere,  fordi 
det  var  særlig  gunstigt,  hvis  man  vilde  skyde 
Vildsvin.  De  plejede  nemlig  at  søge  herhen 
for  at  drikke. 

Maanen  var  efterhaanden  skreden  halvvejs 
hen    over  Himmelen,    og   træt   som   jeg   var   af 

den  lange  Venten,  blundede  jeg  hen,  da  jeg 
pludselig  vaktes  af  Lovets  og  Grenenes  Raslen, 
hvilket  forkyndte,  at  et  stort  Dyr  nærmede  sig. 
Jeg  rejste  mig  forsigtigt  paa  Hug  og  fik  just 
Tid  til  at  se  efter,  om  Geværet  var  i  Orden 
inden  Dyret  naaede  hen  til  Mosen.  Der  stod 
det  et  Øjeblik  ganske  stille,  som  om  det  lyttede, 
saa  snøftede  det  et  Par  Gange,  og  jeg  var  da 
paa  det  Rene  med,   at  det  var  el  Kunjar. 

Det  saa  ud  til  at  være  et  mægtigt  Dyr,  da 
det  majestætisk  vandrede  ud  i  Mosen.  Ved 
Maaneskinnet  opdagede  jeg,  at  det  havde  lange 
hvidlige  Borster,  ligesom  jeg  kunde  se  dets 
Hugtænder  gHmre  som  poleret  Elfenben  i 
Halvmørket.  Jeg  spændte  Hanen  og  lurede 
paa,  om  det  ikke  vilde  komme  hen  til 
Kilden. 

Det  beg}Tidte  nu  at  rode  i  Jorden,  men 
det  var  øjensynlig  uroligt,  som  om  det  anede 
en  Fjende  i  Nærheden,  thi  af  og  til  loftede  det 
Snuden  i  Vejret  og  snøftede. 

Jeg  var  forbauset  over  dets  Uro :  thi  Vinden 
bar  fra  den  ned  paa  mig,  saa  man  skulde  ikke 
tro,  at  det  kunde  faa  Færten  af  mig. 

Det  varede  ikke  længe,  saa  horte  jeg  noget 
bevæge  sig  nede  ved  Sumpbredden. 

Vildsvinet  blev  øjens}-nlig  mere  uroligt  og 
jeg  horte  det  ganske  tydeligt  sige: 

5* 

»Jeg  haaber  da  ikke,  her  er  noget  For- 
ræderi. «  *) 

Det  gentog  det  et  Par  Gange,  saa  gav  det 
sig  paa  ny  til  at  rode. 

Jeg  spilede  imidlertid  Øjnene  op,  spejdede 
i  den  Retning,  hvorfra  jeg  syntes,  at  Støjen  var 
kommen,  og  syntes  da  at  skelne  et  stort  loddent 
Hoved  og  foran  det  nogle  vældige  Poter.  To 
lysende  Punkter  glimtede  tværs  gennem  Buskadset. 

Jeg  blev  ved  at  stirre  frem  for  mig,  og  op- 
dagede da,  at  det  var  en  Løve,  der  kom  kry- 
bende som  en  Kat  henimod  Vildsvinet. 

Skjult  af  Siv  og  Rør  var  det  lykkedes 
Løven  at  nærme  sig  el  Kun j ar  paa  en  Snes 
Skridt.  Jeg  ventede  i  aandeløs  Spænding  paa 
det  afgørende  Øjeblik,  og  skønt  jeg  var  uden- 
for Fare,  skælvede  jeg  af  Bevægelse. 

Vildsvinet  løftede  Hovedet  op  af  Vandet 
og  vendte  sig  langsomt  om.  Jeg  tænkte  mig, 
at  det  spejdede  i  Retning  af  Fjenden,  som  det 
nu  maatte  have  opdaget. 

Endnu  et  Sekund,  og  Løven  gjorde  et 
Spring,  men  blev  modtaget  af  Vildsvinet,  der 
havde  sat  sig  paa  sine  Bagben  og  nu  brugte 
sine     Hugtænder.       Jeg     hørte     de     Stridende 


*)  Araberne  lægge  altid  Dyrene  Ord  i  Munden ,  idet 
de  ganske  naturligt  lade  dem  udtale  deres  egne 
Følelser  og  Tanker  ved  de  paagældende  Lejlig- 
heder. 

kæmpe,  og  fra  mit  Tilflugtssted  paa  Klippe- 
blokken stirrede  jeg  frem  i  Halvmørket,  nys- 
gerrig efter  at  erfare,  hvad  Udfaldet  vilde  blive. 
Til  min  store  Forbauselse  opdagede  jeg,  at  El 
Kiinjar  ikke  blot  tappert  holdt  Stand,  men  at 
det  endog  vandt  Terrain  og  sluttelig  styrtede 
frem  mod  sin  Modstander.  Loven  udstødte  et 
frygteligt  Brøl,  som  blev  besvaret  i  det  Fjerne 
af  en  Sjakals  Glammen. 

Vildsvinet,  der  blev  mere  og  mere  rasende, 
fornyede  stadig  sine  Angreb,  og  endelig  lyk- 
kedes det  for  det  at  bore  sine  Hugtænder 
ind  i  Bugen  paa  Loven,  der  nu  i  sin  Dødsangst 
brølede  værre  end  nogen  Sinde. 

Blodet  lob  i  Strømme  ned  ad  Siden  paa 
Vildsvinet,  men  det  rejste  Børster  og  gik  ufor- 
færdet løs  paa  »Skovens  Sultan«,  hvis  Legeme 
det  bearbejdede  med  sine  Hugtænder.  Jeg 
syntes,  at  Dyret  voksede  fra  Minut  til  Minut, 
Angsten  greb  mig,  og  jeg  skælvede  af  Frygt 
for  at  det  mulig  dog  kunde  naa  op  til  mig  paa 
Klippen.  Jeg  kastede  mig  derfor  saa  plat  ned 
som  jeg  kunde  og  raabte: 

»Der  er  kun  een  Gud  og  Muhamed  er 
hans  Profet.« 

Saa  fattede  jeg  Mod  igen  og  vovede  at  se 
op.  Vildsvinet  havde  nu  igen,  syntes  jeg,  sin 
sædvanlige  Størrelse,  det  var  i  Færd  med  at 
slukke  Tørsten  ved  Kilden.     Jeg  greb  mit  Gevær 

Og  lagde  det  til  Kinden;  men  førend  jeg  rørte 
ved  Aftrækkeren,  tænkte  jeg  mig  endnu  en  Gang 
om  og  sagde  til  mig  selv: 

»Hor  en  Cang,  hvorfor  egentlig  dræbe 
detr*)  Det  har  kæmpet  tappert;  skaffet  mig  et 
Løveskind,  og  desuden,  hvem  ved,  det  kunde 
jo  være  en  Djin?«**) 

Saa  lagde  jeg  Geværet  ganske  rolig  ned 
ved  Siden  af  mig  og  tænkte  paa,  om  det  ikke 
snart  vilde  blive  Dag. 

Vildsvinet  havde  just  nu  forladt  Kilden  og 
gik  og  rodede  ude  i  Sumpen,  da  der  atter 
hortes  en  svag  Støj  og  en  Raslen  i  Retning  af 
Skoven.  Jeg  saa  derhen  og  opdagede  en  Løv- 
indes Hoved. 

» —  Hvad  for  noget?  Endnu  mere  For- 
ræderi!« mumlede  Vildsvinet  for  sig  selv. 

»Gud  er  stor!«  sagde  Løvinden,  »det  Du 
har  gjort,  skal  Din  vantro  Hund  komme  til  at 
bøde  for!  Har  man  hørt  saa  galt,  et  Svin,  en 
Nazaræer  dræbe  en  Løve!  jeg  skal  sandelig 
hævne  det.« 

Da  den  havde  sagt  det,  gik  den  dristigt 
frem.  Vildsvinet  var  parat  til  at  modtage  An- 
grebet —  det  viste  Tænder  i  blindt  Raseri. 
Da  pludselig  gjorde  Løvinden  Holdt,    betænkte 


*)  Muselmændene  spise  ikke  Svinekød. 
**)  En  ond  Aand,  en  Djævel. 

sig,  vendte  om  og  luskede  af  i  Retning  af 
Skoven,  mens  jeg  hørte  den  sige: 

»O,  Gud,  Du  algode  Skaber  I  hvor  det  dog 
er  et  vældigt  Vildsvin !  Den  Vantro  I  Det  kristne 
Svin ! « 

»Gid  Gud  vilde  sørge  for,  at  Din  Bedste- 
moder i  al  Evighed  kom  derhen,  hvor  man 
bliver  stegt,«   svarede  Vildsvinet. 

Ved  at  høre  denne  Forbandelse  over  en 
af  sine  Forfædre  standsede  Løvinden,  slog  med 
Halen,  brølede  og  sagde  med  en  Stemme,  der 
gav  Genlyd  i  hele  Skoven  og  bragte  Klipperne 
til  at  ryste: 

»Der  er  ingen    anden  Sejrherre  end  Gud.« 

Vildsvinet  stampede  i  Jorden,  viste  Tænder 
og  rejste  sine  blodige  Børster,  hvorefter  det 
bøjede  Hovedet  og  styrtede  frem  til  Angreb 
mod  Løvinden,  som  sprang  til  Side  og  derved 
undgik  Dødsstødet. 

En  Sky  trak  i  det  samme  hen  for  Maanen 
og  skjulte  alt  for  mig.  Jeg  hørte  kun  Tænderne 
knase  og  Kløerne  rive  —  saa  blev  alt  døds- 
stille. 

Lidt  efter  spredtes  Skyerne  igen,  og  Himlen 
blev  klar.  Jeg  saa  nu  Løvinden  med  fremstrakte 
Poter  ligge  oven  paa  Vildsvinet. 

Hurtig  greb  jeg  mit  Gevær  og  sigtede  paa 
Hovedet;  det  blev  Løvindens  sidste  Øjeblik. 

Dog  først  ved  Daggry  vovede  jeg  at  stige 
ned  ad  Klippen.  Løvindens  Kløer  vare  endnu 
borede  ind  i  Vildsvinets  Legeme,  hvis  talrige 
og  dybe  Saar  vidnede  om,  at  dette  Dyr  tappert 
havde  forsvaret  sig. 

Skindene  vare  nogle  af  de  smukkeste  man 
kunde  se,  og  jeg  kunde  sagtens  være  glad  ved 
den  Nattejagt.« 


IV. 
Jagten  ved  Kap  Spartel. 


Den  gamle  Jægers  Fortælling  var  nu  til 
Ende,  og  vi  gave  ham  just  vort  Bifald  til  Kende, 
da  en  skindmager  Araber ,  ,  der  sad  mellem  os, 
strakte  sine  kraftige  nogne  Ben  frem  foran  sig 
og  raabte: 

ySe  paa  disse  Ar,  og  baade  I  troende  og 
Du,  Søn  af  Engelskmanden,  ville  erkende,  at  det 
er  ikke  blot  Hundene,  der  paa  Vildsvinejagterne 
modtager  Hug  og  Bid.« 

»Fortæl  os,  hvor  og  hvordan  Du  har  faaet 
disse  Ar,«  sagde  den  unge  Bjærgbo,  hvis  Hund 
nys  var  bleven  dræbt. 

»Det  er  snart  fortalt,  <  svarede  Manden. 
»Det  er  nu  otte  Aar  siden,  og  det  var  just  i 
Høstens  Tid,  at  jeg  en  Nat  lurede  paa  El 
Kunjar  i  de  modne  Bygmarker  nær  ved  Ras- 
Ashacar  (Kap  Spartel). 

Det  lykkedes  mig  at  faa  Skud  paa  et  af 
disse  Dyr:  det  vaklede  og  faldt,  men  kun  for 
et  Øjeblik  efter  at  rejse  sig  og  flygte. 

Ved  Daggry  gik  jeg  hen  til  det  Sted,  hvor 
jeg  havde  set  det  falde.  Derfra  var  Blodspor, 
som  jeg  fulgte  til  et  Krat.  Da  jeg  der  ikke 
opdagede  noget,  gik  jeg  rundt  om  Tjørnekrattet 
og  tænkte  paa,  hvad  der  nu  var  at  gøre.  Det 
ladte  Gevær  havde  jeg  i  Haanden. 

Pludselig  hører  jeg  Grenene  brage,  og  før 
jeg  kunde  sætte  mig  til  Modværge,  springer 
Vildsvinet  los  paa  mig.  Geværet  klikkede,  og 
det  rasende  Dyr  beg}'ndte  at  bearbejde  mig 
med  sine  Hugtænder,  jeg  fandt  mig  roligt  i 
den  Behandling;  thi  det  stod  aabenbart  skrevet, 
at  min  Time  nu  var  kommen.  Gud  ved,  hvor 
længe  det  hele  varede!  Det  syntes  mig  en 
frygtelig  lang  Tid. 

Imidlertid  trak  jeg  lempeligt  min  Arm  ud 
af  Ærmet  paa  min  G  é  1  a  b  og  lod  mig  glide 
ned  under  Buskene,  medens  Dyret  af  alle  Kræfter 
lod  sin  Vrede  gaa  ud  over  mine  Klæder.  Dog 
tabte  jeg  snart  Bevidstheden  og  faldt  om  et 
Par  Skridt  borte. 

Forst  i  Mesnåna  (en  Landsby  tæt  ved 
Tanger)  i  min  Faders  Hus  kom  jeg  til  mig  selv 
igen.  Jeg  fortalte  om  mit  Uheld  og  øjeblikkelig 
droge  en  Del  Jægere  af  Sted  for  at  tage  Hævn. 
Vildsvinet    havde   imidlertid  søgt  Skoven,    efter- 

ladende  min  Haik  i  Pjalter.  De  opsogte  det  i 
dets  Bolig,  angrebe  det  og  gjorde  det  snart  af 
med  det  saarede  Dyr,  men  der  hengik  flere 
Maaneder,  inden  jeg  kunde  stotte  paa  Benene 
igen.« 

Sjarky  pegede  paa  mig  og  sagde: 

»Englænderens  Son  erogsaa  en  Gang  sluppet 
godt  fra  det.  Det  var  den  Gang,  da  han  og 
Amerikanerens  Son  gave  sig  i  Kast  med  et 
Vildsvin,   der  var  i  Dødskamp.« 

»Lad  os  hore,  lad  os  høre,«  raabte  Ara- 
berne alle  sammen.  »Xu  er  det  din  Tur  til  at 
fortælle,  Du  Xazaræerl« 

Og  jeg  fortalte. 


V. 


stakkels  Zeitsun. 


O,    troende,  I  Profetens 
Bom  I 

Det  var  i  Oktober  Maaned, 
og  skont  det  var  i  Regntiden, 
var  Himlen  dog  klar  og  blaa, 
og  den  tætte  Morgenbrise  bøl- 
gede næppe  synligt  i  Palme- 
træernes Toppe.  Da  fik  jeg 
Bud  fra  min  Ven,  Amerikaneren, 
at  jeg  maatte  skynde  mig  at 
komme  med  mit  Gevær,  min 
Jæger  Sjarky  og  et  Kobbel 
Hunde,  for  nu  havde  han  hele  Natten  ligget 
paa  Lur  efter  et  Vildsvin  paa  Bakken  ved 
Bubana  Sumpen.  Det  var  nok  et  vældigt 
Bæst  —  fortalte  Budet  —  som  min  Ven  havde 
saaret  og  fulgt  Sporet  af  ind  i  Tykningen;  men 

her  var  Dyret  pludselig  brudt  løs  paa  ham,  saa 
han  maatte  soge  Tilflugt  paa  en  gammel  for- 
falden Mur.  Det  var  nær  gaaet  ham  rent  galt, 
thi  hans  Bøsse  klikkede  i  det  Øjeblik,  han 
lagde  den  til  Kinden  for  at  skyde  det  rasende 
Dyr  ned. 

Jeg  skyndte  mig  til  Vennen,  som  jeg  traf 
paa  Muren,  hvor  han  med  Længsel  ventede  mig. 

Vildsvinet  havde  trukket  sig  tilbage  i  Tyk- 
ningen. Vi  fulgte  dets  Spor,  og  vi  kunde  se, 
at  det  var  saaret  i  det  højre  Bagben. 

»Paa  haml  Paa  ham  I  <  raabte  Jægeren 
Sjarky,  da  han  slap  Hundene  los.  »Halløj. 
Halløj,  —  Din  gamle  Jodetamp  kom  frem,  der 
er  kun  een  Gud!  Der  er  kun  een  Gud  I  La 
illah,   ala  Allah.^^ 

Hunden  Z  e i  t  s  u  n  forstod  øjeblikkelig,  hvorom 
det  drejede  sig,  og  gav  sig  til  at  glamme  af  alle 
Kræfter,  medens  den  lille  raske  Merkis,  hvis 
Skind  Vildsvinet  havde  flænget  i  Striber,  saa 
den  Hgnede  en  Zebra,  bogstavelig  talt  hylede 
af  Glæde,  saa  snart  den  havde  faaet  Færten  af 
Vildtet. 

»Saa!  nu  ere  vi  der!  —  i  Guds  Xavn!"> 
raabte  Sjarky  pludseligt.  Hundene  vare  et  Par 
Hundrede  Skridt  foran,  og  Zeitsun  gav  fuld  Hals, 
det  var  nemlig  dens  Maade  at  fortælle  os ,  at 
Vildsvinet  var  der.  Det  maatte  ma  foi  være 
et  vældigt  Dyr,    saadan    som  Hundene  toge  sig 

i  Agt.  Jeg  kunde  nemlig  høre,  at  de  holdt  sig 
lidt  tilbage. 

Jeg  kravlede  frem  gennem  det  tætte  Buskads, 
hen  mod  det  Sted,  hvor  jeg  horte  dem  halse. 
Samtidig  kaldte  jeg  paa  mine  Jagtfæller,  for  at 
faa  at  vide,  i  hvad  Retning  de  vare,  hvis  jeg 
skulde  skyde. 

Men  det  eneste  Svar  jeg  fik  var  fra  Vild- 
svinet, som  var  meget  nærmere,  end  jeg  anede 
og  egentlig  brød  mig  om.  Heldig\'is  var  jeg 
akkurat  saa  meget  til  Siden,  at  Dyret  ikke  rørte 
mig,  da  det  sprang  frem,  men  det  var  mig 
umuligt  at  fyre.  Nu  fulgte  de  halsende  Hunde 
efter,  og  Jagten  gik  just  hen  mod  et  mere 
aabent  Sted,  da  vi  Jægere,  der  vare  bag  efter, 
pludselig  horte  en  ynkehg  Hylen.  Jeg  skyndte 
mig  frem  og  fandt  den  stakkels  Zeitsun  næsten 
helt  sønderrevet.  Det  var  naturlig\'is  med  vel- 
beraad  Hu,  at  Vildsvinet  havde  lokket  Hundene 
efter  sig  for  at  falde  over  dem  i  Mosen. 

Aldrig  saa  snart  havde  Sjarky  set  den  ynke- 
ige  Tilstand,  hvori  hans  trofaste  og  modige 
Kammerat  befandt  sig,  før  han  satte  sig  ned 
paa  Hug,  og  uden  at  mæle  et  Ord  løste  han 
sin  Turban  af  og  gav  sig  med  den  til  at  tørre 
Blodet  af  og  forbinde  Saarene.  Da  det  var 
gjort,  mumlede  han  en  Bon  til  Allah  om  Hun- 
dens Frelse. 

Imidlertid  var  Vildsvinet  gaaet  over  Sumpen 
og  havde  naaet  den  modsatte  Bred.  Den  lille 
Merkis  fulgte  det  tappert  i  Hælene;  uden  at 
lade  sig  skræmme  af  sin  Kammerats  sorgelige 
Skæbne,  hoppede  den  frem  i  Sumpen  efter 
Monstret,  og  forsvandt  paa  den  modsatte  Side. 
Da  naaede  for  anden  Gang  et  klagende  Hyl 
vore  Øren. 

Sjarky  sprang  ojeblikkeHg  op.  Han  bog- 
stavelig skælvede  af  Raseri,  drog  sin  krumme 
Jagtkniv  og  truede  i  Retning  af  Vildsvinet, 
medens  han  skreg  af  alle  Kræfter: 

»Pas  paa,  Merkis,  pas  paa,  tilbage  med 
Dig,  skjul  Dig,  det  er  den  lede  Satan.« 

Hundene  gave  sig  imidlertid  lidt  efter  til  at 
halse  paa  ny,  saa  heldig\-is  kunde  Ulykken  vel 
ikke  være  saa  stor.  Vi  kunde  dog  hore,  at 
Vildsvinet  igen  havde  gjort  Front. 

Min  Jagtven  og  jeg  besluttede  os  nu  til 
at  lade  vore  Følgesvende  blive  tilbage,  for  ene 
to  at  gaa  løs  paa  Fjenden,  da  det  hele  ellers 
let  kunde  bh  ve  til  den  bare  Uorden. 

Det  rasende  Dyr  havde  gemt  sig  i  en  Tyk- 
ning, der  næsten  var  uigennemtrængelig,  fordi 
den  bestod  af  Tjørnekrat.  Der  var  imidlertid 
ikke  andet  at  gøre,  og  vi  toge  derfor  vore  Jagt- 
trøjer af,  eftersaa  Geværlaasene  og  lovede  hin- 
anden at  holde  tæt  sammen  —  saa  trængte  vi 
ind  i  Buskadset. 

Først  og  fremmest  sorgede  vi  for  at  gaa 
mod  Vinden,  dernæst  holdt  vi  os  udenfor  Vild- 
svinestierne, hvad  der  var  det  bedste  Middel 
til  at  undgaa  pludselige  Angreb  fra  Dyrenes 
Side. 

Det  varede  dog  ikke  længe,  saa  kunde  jeg 
ikke  mere  bryde  mig  Vej  gennem  Krattet,  og 
jeg  maatte  søge  tilbage  til  en  Vildsvinesti.  Mine 
Klæder  vare  da  helt  sønderrevne  af  Tjørnene. 
Jeg  gik  ganske  langsomt  fremad,  idet  jeg  bøjede 
mig  ned,  saa  meget  jeg  kunde,  og  holdt  Geværet 
frem  foran  mig.  Lige  i  Hælene  paa  mig  mar- 
cherede en  engelsk  Gordon-Sætter,  som  der  nu 
lige  i  Øjeblikket  ingen  Brug  var  for,  thi  den 
var  med  for  Agerhønsejagtens  Skyld. 

Det  var  halvmørkt  inde  mellem  Buskene, 
hvor  Dagslyset  kun  sparsomt  kunde  trænge  ind. 
Jeg  kunde  derfor  slet  ikke  se  min  Jagtkammerat, 
men  jeg  kunde  hore,  at  han  gik  lige  saa  for- 
sigtigt frem,   som  jeg. 

Nu  var  jeg  ikke  mere  end  fem,  seks  Skridt 
fra  det  Sted,  hvor  jeg  hørte  Hundene  go. 

At  min  Situation  var  farlig,  stod  klart 
for  mig ;  men  der  var  jo  ikke  noget  at  stille 
op.  Grene ,  Rødder  og  Tjørne  vare  saadan 
sammenfiltrede  i  hinanden,  at  der  ikke  kunde 
være  Tale  om  at  kaste  sig,  hverken  til  højre 
eller  venstre. 

Merkis,  der  paa  Grund  af  min  Tilstede- 
værelse nu  var  bleven  synlig  opmuntret,  løb 
frem  og  tilbage  og  gøede.  Jeg  spejdede  over- 
alt; men  det  var  mig  ikke  muligt  at  se  Fjenden. 

»Kan  De  se  den?«  raabte  Amerikaneren, 
som  kun  var  et  Par  Skridt  til  venstre  for  mig. 

»Hys!  Hy — ys!«  hviskede  jeg,  thi  i  det 
samme  syntes  jeg,  at  jeg  kunde  høre  Vildsvinet 
bevæge  sig  inde  mellem  Løvet. 

Min  Hund  spidsede  Øren  og  kastede  sig 
frem  i  et  Spring.  Jeg  havde  just  lagt  Geværet 
i  Anslag,  men  nu  kom  Hunden  lige  foran 
Mundingen,  saa  jeg  ikke  kunde  skyde  paa  det 
rasende  Vildsvin,  der  drev  Hundene  tilbage 
med  en  frygtelig  Fart.  Men-  et  Sekund  efter  blev 
der  frit  Sigte,  fordi  Vildsvinet  anfaldt  Hundene 
og  kastede  dem  tilbage  over  Ryggen  paa  sig. 
Saa  brændte  jeg  begge  mine  Løb  af  paa  een 
Gang ;  men  i  det  selv  samme  Øjeblik  fløj  Geværet 
mig  ud  af  Haanden,  og  baade  jeg  og  Vild- 
svinet rullede  hen  ad  Jorden.  Jeg  var  underst! 
Ansigtet  trykkede  jeg  mod  Jorden  —  og  jeg 
laa  ganske  stille  —  plat  ned  —  for  at  tage  saa 
lidt  Plads  som  muligt. 

Det  var  et  Held  for  mig,  at  Vildsvinestien 
egentlig  ikke  var  andet  end  et  ganske  lille  Leje 
for  en  Bæk,  som  havde  uddybet  Jorden  akkurat 
saa  meget,  at  jeg  halvvejs  var  dækket  for  min 
Modstanders  Angreb. 

Da  Uhyret  havde  sundet  sig  efter  det  første 
Choc,  begyndte  det  at  behandle  mig  med  Snuden  •, 
men  det  brugte  endnu  ikke  sit  frygtelige  Vaaben, 
som  jeg  antager,  fordi  det  var  saaret  og  halv- 
vejs fortumlet. 

Jeg  var  rædselslagen  og  raabte  højt  om 
Hjælp.  Hvert  Øjeblik  ventede  jeg  at  blive 
sprættet  op  som  den  stakkels  Zeitsun,  hvis  frygte- 
lige Saar  jeg  tydeligt  saa  for  mig  i  min  Sjæle- 
angst.    Min  Kammerat   kom    mig  nu  til  Hjælp. 

»Tag  Dem  i  Agt!«  raabte  jeg.  »Pas  paa 
ikke  at  skyde  mig!« 

Der  lod  et  Skud,  og  Vildsvinet  vendte 
sig  fra  mig  imod  den,  der  havde  affyret  det. 
Men  han  var  beskyttet  af  Buskene,  og  saaledes 
ikke  udsat  for  samme  Behandling,  som  jeg. 
Merkis,  der  havde  opdaget,  at  der  var  Fare  paa 
Færde,  angreb  tappert  Fjenden  bagfra,  og  baade 
Zeitsun  og  jeg  fattede  lidt  efter  lidt  Mod  igen. 
Da  Vildsvinet  endelig  blev  ked  og  træt  af 
Merkis  idelige  Angreb,  smed  den  Hunden  langt 
væk  og  gjorde  derpaa  Front  mod  de  andre 
Hunde  og  saarede  Cato  for  anden  Gang. 

Da  jeg  havde  samlet  mit  Gevær  op, 
som  Vildsvinet  havde  kastet  til  Side  med  sin 
Tryne,  bad  jeg  min  Ven  om  at  se  efter,  om 
jeg  ikke  var  saaret.  Jeg  var  nemHg  saa  for- 
tumlet,   at   jeg   ikke   kunde  gøre  mig  Rede  for. 

om  det  var  Blod  fra  Vildsvinet  eller  fra  mig 
selv,   som  jeg  var  tilsolet  af. 

»Lad  blot  Geværet!«  svarede  Amerikaneren 
koldblodig,   »saa  kan  vi  siden  se  efter  det!« 

Samtidig  hørte  vi  Araberne  raabe  og  skrige 
langt  borte,  at  vi  skulde  lade  Dyret  fare  —  det 
maatte  være  en  Djin  (en  Dæmon).  Vi  ville 
blot  opnaa  at  blive  dræbte  eller  dødeligt  saarede. 
Hundene  halsede  noget  borte,  og  Sjarky  raabte 
af  fuld  Hals : 

»Allah  Kabir  allah!  Gud  er  stor!  Til- 
bage med  Dig,   Du  sorte  Djin,  bort  med  Dig!« 

»Naa!  —  denne  Gang  skal  vi  nok  faa  Ram 
paa  ham,  lad  os  blot  holde  os  godt  paa  Siden 
af  hinanden.  —  Nu  er  det, min  Tur  til  at  gaa 
foran,«  sagde  min  Ven,  efter  at  han  meget  roligt 
havde  undersøgt  mig  og  set,  at  det  kun  var 
Dyrets  Tæer,  som  havde  plettet,  tilsolet  og 
skrabet  mig. 

Det  gik  da  snart  op  for  mig,  at  jeg  denne 
Gang  ikke  var  død.  Hundenes  Halsen  kaldte 
mig  til  Besindelse  igen,  og  vi  trængte  paa  ny 
ind  i  Krattet. 

»Kan  De  se  ham?«   spurgte  jeg. 

^Ja>  jeg  kan,«   hviskede  Amerikaneren. 

»Pas  paa!  han  kommer  imod  os!« 

Jeg  knugede  Haanden  fast  om  Geværet, 
—  vi  bøjede  os  begge  forover  ned  mod  Stien, 
og     stirrede     fremefter.       Det    var     en    gammel 

Orne,  graa  af  Ælde.  Blodet  randt  i  Strømme 
ned  ad  Siderne  paa  den.  Den  lod  ikke  til  at 
se  os,  fordi  den  spejdede  efter  Hundene. 

»Xul^  raabte  jeg.  »Alle  fire  Kugler  paa 
een  Gang,  enten  det  saa  er  en  Djævel  eller 
et  Dyr!« 

Vi  skøde.  Dyret  faldt,  rejste  sig  igen,  vak- 
lede og  styrtede  saa  frem  til  Angreb.  Vi  klam- 
rede os  da  til  Grene,  der  bojede  sig  under 
Vægten,  og  trak  Benene  op  under  os.  Min 
Kammerat  var  tungere  end  jeg,  saa  hans  Fødder 
strejfede  Omens  Ryg,  da  den  kom  farende.  — 
Merkis  var  efter  den,  og  snappede  den  i  Benene, 
hvor\-ed  dens  Raseri  endnu  en  Gang  blev  bort- 
ledt fra  os  og  mod  det  tapre  lille  Dyr. 

Omen  forfulgte  Hunden  nogle  Skridt,  imens 
kunde  vi  slippe  vort  Tag  i  Grenene.  Jeg  havde 
nu  ikke  flere  Kugler,  og  min  Ven  havde  kun 
een  eneste,  som  han  brændte  af  lige  i  Næsen 
paa  Dyret,  saa  Geværmundingen  stødte  mod 
dets  Hoved.  Trods  Blodtabet  holdt  den  sig 
nemlig  endnu  paa  Benene,  dog  kun  et  Ojeblik, 
saa  faldt  den,  da  Amerikaneren  havde  skudt  sit 
sidste  Skud. 

Med  vore  Jagtdolke  i  Hænderne,  listede  vi 
os,  lig  nogle  Mordere,  bag  paa  den,  for  at  give 
den  Fangst.  Frygtelig  og  vild  var  den  endnu 
i  Dødskampen;  den   bed  og  sled  i  Kvistene  og 

Rødderne,  medens  Blod  og  Fraade  vældede  ud 
af  dens  Mund.  Da  den  opdagede  os,  gjorde 
den  en  sidste  Anstrængelse,  men  i  samme  Xu 
borede  vore  Hirschfængere  sig  lige  til  Fæstet  ind 
i  dens  Nakke. 

»Djævlen  er  dod,"  raabte  jeg,  saa  hojt  jeg 
kunde. 

Amerikaneren  jublede  ogsaa  op:  ja,  om 
det  saa  var  Merkis,  gav  den  sin  Glæde  Luft 
ved  et  Par  korte  Bjæf.  Stakkels  Hund,  den 
havde  en  ækel  Flænge  i  Nakken.  Vi  under- 
søgte den  faldne  Fjende  og  fandt,  at  alle  vore 
Skud  havde  ramt.  I  dens  Krop  sad  der  ikke 
mindre  end  elleve  Kugler  1  Med  megen  Moje 
slæbte  vi  det  mægtige  Dyr  -ud  af  Krattet.  Det 
maalte  godt  seks  Fod  fra  Snudespids  til  Halerod 
og  tre  Fod  fra  Skulder  til  Taa.  Skont  det  slet 
ikke  var  fedt,  vejede  det  dog  280  engelske  Pund. 
Af  dets  Kod  udskare  vi  nogle  dejlige,  velsmagende 
Stykker.  Den  stakkels  Zeitsun  blev  baaret  hjem. 
Den  kunde  ikke  komme  sig  efter  sine  Saar, 
sygnede  hen  og  dode  en  tre,  fire  Dage  efter. 

.. —  Allah  Kabir,  der  findes  ingen  Styrke 
og  Kraft  uden  ved  ham/<  udbrøde  mine  Til- 
hørere. 

Der  fulgte  en  Pause,  hvorefter  en  gammel 
Fyr,  som  lige  til  nu  havde  siddet  ganske  taus, 
slog  Hætten  paa  sin  Gelab  tilbage,  saa  stift  paa 

mig  og  spurgte,  om  jeg  ikke  var  den  Nazaræer, 
som  havde  dræbt  Melon- Vildsvinet. 

»Jo,  det  er  mig,«   svarede  jeg. 

Da  tog  Løvejægeren  Ordet  og  sagde: 

»Du  skylder  os  en  Historie  til,  thi  jeg  har 
fortalt  Dig  to.« 

»Godt!«  svarede  jeg,  »det  er  ikke  mere 
end  billigt.« 


VI. 
Melon- Vildsvinet. 


»Melon- Vildsvinet ^<  var  det  mægtigste  Dyr 
i  sit  Slags,  som  jeg  nogen  Sinde  har  set.  Folk 
sagde,  at  det  havde  gjort  stor  Skade  paa  Melon- 
haverne  i  Bilayashie  Skovene:  thi  hver  eneste 
Dag  hærgede  det  dem. 

En  Eftermiddag  tog  jeg  min  Jagtkammerat 
Ali  Sefer  med.  Vi  gade  dog  se,  om  ikke 
Lykken  vilde  være  os  gunstig.  Lidt  for  Sol- 
nedgang kom  vi  til  Haverne,  hvor  der  allerede 
var  samlet  en  hel  Del  Mennerker.  Det  var 
Ejerne  med  alle  deres  Hunde:  de  agtede  at 
holde  Vagt  Natten  over,  for  at  forskrække 
Tyven  og  jage  ham  bort.  For  længe  siden 
havde  de  opgivet  at  skyde  paa  Vildsvinet: 
»Det  er  at  spilde  Krudt, '<  sagde  de  til  os. 
»Der  er  nemhg  ikke  en  eneste  af  de  bedste 
Skytter   her   i  Egnen,    som  ikke  har  skudt  forbi 

til  det.  Xej,  alt,  hvad  vi  kunne  gore,  er  at  holde 
Vagt  ved  vore  Meloner,  for  at  forhindre  det 
djævelske  Dyr  i  helt  at  odelægge  dem.« 
Hundene  var  det  heller  ikke  bange  for.  Nej 
ikke  en  Smule.  Det  holdt  sig  roligt,  skjult  : 
Skovbrynet,  til  det  gunstige  Øjeblik  var  der 
Saa  plejede  det  at  styrte  ind  mellem  Bedene 
hvor  det  snart  fandt  den  modneste  og  bedste 
Melon,  som  det  øjeblikkelig  slæbte  ind  i 
Tykningen.  Naar  baade  Mennesker  og  Hunde 
efterhaanden  vare  blevne  trætte  af  at  vaage 
og  maaske  et  Øjeblik  blundede  hen,  sprang 
Vildsvinet  dristigt  ind  i  Haven  og  snappede  — 
ligesom  paa  Trods  —  til  hojre  og  venstre,  her 
og  der  i  de  allerbedste  Meloner.  Der  kunde 
ikke  være  Tvivl  om  —  det  vare  alle  Jægerne 
enige  i  —  at  det  maatte  være  en  ondskabsfuld 
Djin,  som  var  bleven  vred  paa  dem. 

»Ja,  og  hvem  ved  for  Resten !  maaske  er  det 
hgefrem  en  ugudelig  Handling  at  dræbe  den, 
og  den,  der  dræber  den,  kan  aldrig  vide,  hvad 
Folger  det  kan  have  for  ham,«  mumlede  en  og 
anden. 

»Det  kan  gerne  være,«  sagde  jeg  til  dem; 
»men  lad  mig  prove,  om  jeg  ikke  skulde  have 
en  heldig  Haand.  Hvis  det  gaar  galt  for  mig, 
ligesom  for  alle  Eder  andre,  skal  jeg  love  Eder 
at    betale   hver    eneste   Melon,    som   Dyret    kan 

snappe  i  Nat.  For  Resten  tror  jeg  nok,  jeg  skal 
faa  Bugt  med  det  Bæst.  Vi  Nazaræere  ere  jo 
efter  Eders  Mening  i  Slægt  med  Djineme.  Saa 
lad  os  prøve  Kræfter,  Partiet  er  jo  lige.« 

»Allah,  akbar!«  Gud  er  stor,  raabte  en 
af  Melonejerne. 

»Hør  Du  kristne  Mand-,  hvis  Du  blot  en 
eneste  Gang  havde  set  dens  Raseri  og  hvordan 
den  bider  fra  sig,  naar  den  hærger  vore  Agre, 
saa  vilde  Du  øjeblikkelig  ønske  Dig  hjem  igen 
til  Tanger.« 

»Men  lad  os  saa  da  lave  et  Skjul  til 
Nazaræeren,  siden  han  endelig  vil;  thi  nu  er 
Solen  nede,  og  Vildsvinet  lurer  sikkert  i  Nær- 
heden paa  hvert  af  vore  Ord.« 

Jeg  blev  ført  hen  til  nogle  Granatæbletræer, 
i  hvis  Nærhed  der  var  nogle  dejlige  Meloner. 
Der  gemte  jeg  mig  i  det  lange  Græs,  og  med 
Benene  trukne  op  under  mig,  sad  jeg  parat  til 
at  møde  Fjenden.  Ali  bad  mig  om  at  faa  Lov 
til  at  blive  hos  mig;  men  jeg  afslog  det,  da 
jeg  altid  ved  den  Slags  Nattejagt  foretrækker  at 
være  ene  —  saa  er  man  mindre  udsat  for  at 
falde  i  Søvn. 

»Gud  beskytte  Dig,«  sagde  Folkene,  da  de 
forlode  mig,  »og  pas  godt  paa.  Vi  ere  i  Nær- 
heden og  skulle  nok  komme  til  Hjælp,  saa  snart 
vi  hore  Skud.« 

»Det  er  godt,  og  saa  god  Nat,«  sagde  jeg. 
Derpaa  hyllede  jeg  mig  ind  i  min  Burnus,  slog 
Hætten  ned  og  arrangerede  mig  saa  bekvemt 
som  muligt  med  Geværet  parat.  Jeg  havde 
viklet  et  Stykke  hvidt  Papir  om  Mundingen,  for 
at  kunne  sigte  derover.  Det  var  en  stille 
Aften. 

Næppe  havde  jeg  hort  Maurerne  forsvinde, 
for  det  raslede  inde  i  Skoven.  Lidt  efter  kunde 
jeg  høre  et  tungt  Dyr  trampe  frem  og  tilbage  i 
Haven.  »Let  er  den  i  det  mindste  ikke,«  faldt 
det  mig  ind. 

I  aandelos  Spænding  stirrede  jeg  frem  for 
mig,  da  skimtede  jeg  i  modsat  Retning  af  den, 
Maurerne  vare  forsvundne,  en  menneskelig 
Skikkelse.  Lidt  efter  opdagede  jeg  i  Halv- 
mørket, at  Skikkelsen  bar  et  langt  Gevær. 
Skyggen  vandrede  langs  Hegnet  til  den  lille 
Laage,  aabnede  denne,  saa  sig  spejdende  om 
til  alle  Sider  i  Indelukket.  —  »Saa!  nu  hæver 
den  Geværet  —  du  gode  Gud!  og  sigter  lige 
i  Retning  af  mig!«   — 

Jeg  rev  Hanen  op  paa  hel,  saa  det  knagede, 
og  brølede  paa  arabisk: 

»Hvem  er  det?« 

»En  Mand,  som  er  mægtigere  end  Du.« 

»Det  skal  da  forst  bevises,«   svarede  jeg. 

»Tag  Geværet  ned  —  eller  jeg  skyder.« 

»Aal  det  er  Dig,  Engelskmand,  <  sagde 
Jægeren,  >.Gud  være  lovet,  at  jeg  ikke  skød. 
Men  Du  ligner  ganske  et  Vildsvin,  saadan  som 
Du  har  stillet  Dig  an  der  mellern  Buskene. 
Jeg  havde  Fingeren  paa  Aftrækkeren,  og  det 
havde  været  ude  med  Dig,  hvis  Du  ikke  havde 
raabt. ' 

>'Jeg  er  meget  bange  for,  at  Du  har  ode- 
lagt mig  hele  Jagten  i  Aften.  Hadj-Abdallah. 
der  bliver  vist  ingen  Ting  at  skyde  paa  nu. 
Vildsvinet  har  naturlig\-is  taget  Flugten.- 

»Nej,  vist  ikke  nejl'<  sagde  Abdallah.  >Jeg 
har  saamænd  haft  Skud  til  det  mere  end  en 
halv  Snes  Gange  i  en  og  samme  Xat.  Jeg 
kender  det  bedre.  Prov  Du  kun.  Jeg  er  over- 
bevist om,  at  det  lurer  her  i  Nærheden,  og  kan 
høre  hvert  eneste  Ord,  vi  siger.  Lige  saa  snart,  vi 
have  hørt  op  at  tale  sammen,  skal  det  nok  komme 
og  hente  sin  Melon  uden  at  genere  sig  det 
allermindste.  Det  trækker  saa  af  med  sit  Bytte, 
som  om  der  ingen  var  til  Stede.- 

Nu  bad  jeg  Hadj  gaa  tilbage  til  de  andre, 
jeg  vilde  jo  helst  være  ene.  Han  tog  Afsked 
og  gik. 

Den  sidste  Lysning  paa  Aftenhimlen  var 
ved  at  forsvinde.  Det  var  koldt.  Maanen  var 
ikke  oppe,  og  Stjernerne,  som  ellers  her  til 
Lands    pleje    at    tindre    klart,    vare    formorkede 

af  Skyer.  Jeg  horte  Sjakalerne  tude  og  enkelte 
Rovdyrskrig  i  Skoven,  derpaa  horte  jeg  det 
dumpe  og  fjerne  Dron  fra  Gibraltar.  Det  var 
Vagtskuddet.  —  Xu  vidste  jeg,  at  Klokken 
var  ni. 

Jeg  havde  egentlig  opgivet  alt  Haab  om 
at  faa  Vildsvinet  at  se,  da  jeg  opdagede  en 
Skygge,  som  pilsnart  strøg  over  Lysningen  og 
forsvandt  mellem  Buske  og  Planter. 

Det  isnede  mig  gennem  Marv  og  Ben,  — 
da  jeg  hørte  Tyven  gnaske  i  en  Melon. 

»Det  er  godt  gjort,  min  Ven,  —  en  Djin 
kunde  ikke  have  gjort  det  bedre  —  men  kom 
igen!  og  jeg  skal  sørge  for  din  Opdragelse. ^< 

Der  forløb  et  Par  Minutter,  saa  strøg  den 
sorte  Skygge  igen  over  Lysningen  —  standsede 
i  et  Xu  —  og  forsvandt  atter  i  Skoven.  Jeg 
havde  sat  mig  for,  ikke  at  skyde,  før  den 
kom  mig  paa  ganske  nært  Hold.  Jeg  holdt 
mig  saa  stille  som  en  Mus  og  var  overbevist 
om,  at  Dyret  ikke  havde  hørt  den  ringeste  Støj, 
som  kunde  forraade,  at  jeg  var  der.  Det  vilde 
nok  snart  komme  igen,  og  saa  maaske  give  sig 
mere  Tid.  Dog  atter  og  atter  gentog  det 
samme  sig  som  før.  —  Jeg  var  allerede  begyndt 
at  regne  ud,  hvor  mange  Meloner  Slughalsen 
saadan  kunde  fortære  i  Løbet  af  Xatten,  og 
hvor  meget  det  kunde  koste  mig,  —  da  Vild- 
svinet just  kom  farende  ind  i  Haven,  standsede 

brat  og  gav  sig  til  at  snøfte  paa  den  Maade. 
som  Araberne  kende  saa  godt,  og  som  betyder 
saa  omtrent: 

vDer  er  noget  galt  paa  Færde  her.« 

Jeg  sigtede  paa  Hovedet,  som  vendte  hen- 
imod  mig;  men  det  var  for  langt  Hold.  og  jeg 
skulde  nok  vogte  mig  for  at  brænde  los  i  det 
Mørke. 

Vildsvinet  syntes  imidlertid  at  være  bleven 
beroliget,  thi  det  beg>-ndte  at  rode  rundt  i 
Jorden  og  kom  nærnere.  —  Xu  var  det  kun  en 
Snes  Skridt  borte. 

Jeg  holdt  Aandedrættet  tilbage,  spændte 
Hanen  —  det  vendte  Siden  til,  —  sigtede 
og  holdt  paa  Bladet.  Saa  tog  jeg  Bossen  fra 
Kinden  for  at  forvisse  mig  om.  at  jeg  havde 
rigtigt  Sigte.  —  Endnu  en  Gang  lagde  jeg  den 
i  Anslag,  og  tog  den  ned  igen  —  endelig  tredje 
Gang  tog  jeg  godt  Sigte,  brændte  begge  Løbene 
af  paa  en  Gang,  og  kastede  mig  fladt  ned  paa 
Maven.  Jeg  hørte  Dyret  løbe  frem  —  forbi 
mig  og  falde  et  godt  Stykke  borte.  Det  lod  i 
et  Par  Minutter,  som  det  væltede  sig  frem  og 
tilbage  —  saa  blev  alt  stille. 

Jeg  ladede  nu  mit  Gevær  igen,  stadig 
medens  jeg  laa  ned.  —  Saa  kravlede  jeg  op 
paa  Knæ  for  at  se  efter  Vildsvinet. 

Imidlertid  kom  AU  og  Ejerne  af  Melon- 
haverne   til,    og  jeg  fortalte  dem,    hvad  der  var 

sket;  men  de  vilde  slet  ikke  tro,  at  denne 
Djin,  som  havde  gjort  dem  saa  megen  Skade, 
var  fældet. 

»Pas  blot  paa,«  sagde  jeg,  »den  kan 
komme  farende  over  os,  inden  vi  vide  et  Ord 
deraf. « 

»I  hvad  Retning  har  Du  hørt  den  sidst,« 
spurgte  en  af  Mændene.  Jeg  gik  med  dem  hen 
i  Retning  af  det  høje  Græs. 

»Hvis  Dyret  er  bleven  saaret,  maa  der 
være  Blod  et  eller  andet  Sted,«  sagde  Spørgeren, 
idet  han  følte  sig  for  i  Græsset  med  sin  Haand. 

Pludselig  rettede  han  sig  op  og  raabte: 

»E  chitan!  e  chitan!«  (Djævlen!  Djævlen!) 
hvorpaa  han  sprang  til  Side. 

Jeg  stødte  i  det  samme  Geværmundingen 
mod  selve  Vildsvinet  —  det  var  stendødt. 

Det  var  næppe  nok,  at  Folkene  straks 
vilde  tro  paa  mit  Held.  Først  lidt  efter,  da 
de  vare  blevne  overbeviste,  udbrøde  de  i  høje 
Lovtaler. 

»Gid  Du  vilde  blive  en  sand  troende,  thi 
Du  har  ikke  Din  Lige.« 

Ved  Daggry  undersøgte  jeg  mit  Bytte.  Det 
var  et  meget  stort  Eksemplar,  der  var  blevet 
rigtig  fedt  af  de  mange  Meloner. 

Da  jeg  sagde  Farvel  til  mine  gode  Venner 
Haveejerne,  bade  de  mig  endelig  modtage  nogle 

af  deres  udmærkede  Meloner  som  Tak,  fordi 
jeg  havde  befriet  dem  for  det  djævelske 
Vildsvin. « 


Mine  Gæster  rejste  sig  nu,  da  vi  skulde 
bryde  op,  og  sagde  mig  Farvel,  hvorpaa  jeg 
ønskede  dem  god  Jagt,  og  vi  fortsatte  vor  Vej. 


VII. 
Besøg  i  et  Harem. 


Drummond  Hay  havde  det  sjældne  Held 
at  faa  Lov  at  besøge  en  af  de  fornemste  Mænds 
Harem  i  Tanger.    Han  beretter  derom  følgende: 

»Jeg  var  den  Gang  ganske  ung.  Efter  at 
vi  havde  passeret  den  ydre  Dør  til  den  store 
Mands  Bolig,  bleve  vi  førte  ind  i  en  lille 
Have,  hvor  Roser,  Jasminer  og  Sankt-Hansurter 
blomstrede  i  Mængde.  September  Solen  skinnede 
ned  gennem  det  tætte  Løv.  Vinranker  hvælvede 
sig  over  vore  Hoveder  og  slyngede  sig  op  ad 
Stokke  og  Espaliers.  Dejlige  hvide  og  røde 
Drueklasser  hængte  til  alle  Sider  af  den  Gang,  vi 
passerede.  Der  var  baade  den  forunderHge  aske- 
farvede og  den  langagtige  Drue,  som  Araberne  i 
deres  poetiske  Sprog  kalde  »Houriernes  Fingre«. 

Vi  stege  nogle  Trin  op  paa  en  Estrade, 
foran    hvilken     det    klare    Vand     rislede    i    en 

Fontæne.  En  sagte  Vind  forfriskede  os  og 
hidbragte  Blomsterduft  til  dette  vellystige  Skjule- 
sted, hvor  vi  traf  vor  Vært  siddende  paa  orien- 
talsk Vis  med  Benene  over  Kors  paa  et  rigt 
Tæppe  fra  Rabath  og  omgiven  af  broderede 
Hynder  og  Puder,  hvilket  alt  sammen  dannede 
det  prægtigste  Divan. 

Lidt  bag  ham  sad  en  ung  bronzefarvet 
Slave  og  vogtede  med  spejdende  Blik  paa  hvert  af 
sin  Herres  mindste  Vink  for  hurtigt  at  bringe  det 
til  Udførelse.  Slaven  blev  aabenbart  forskrækket 
over  at  se  kristne  Gæster  paa  dette  Sted,  thi 
hans  Øjne  rullede  i  Forbauselse  rundt  i  Hovedet 
paa  ham.  Tre  meget  smukt  udskaarne  Stole, 
formodentlig  Gaver  til  en  forlængst  afdød  Kaid 
fra  Guvernøren  i  Tanger  paa  den  Tid,  da  Byen 
tilhørte  Kong  Karl  den  Anden,  bleve  stillede 
frem  til  vort  Brug.  vVær  velkommen,«  sagde 
Værten,  da  vi  satte  Foden  paa  Estraden. 
Derpaa  lod  han  mekanisk  nogle  af  de  sorte 
Ibenholts  Perler  paa  Rosenkransen  lobe  gennem 
Fingrene  idet  han  gentog: 

»Vær  velkommen,  Gud  er  mit  Vidne,  at 
jeg  længe  har  ønsket  Eders  Besøg. 

Vi  hilste  ærbødigt  med  Haanden  paa 
Brystet  og  idet  vi  tog  Hatten  af,  skønt  denne 
sidste  Høflighedsytring  vist  maatte  være  ganske 
uforstaaelig  for  en  Muselmand,  der  altid  har 
Hovedet  dækket,  endog  i  dens  Nærværelse,  som 

han  hojagter.  Vi  have  formodentlig  gjort 
samme  Indtryk  paa  ham,  som  en  af  vore  egne 
vilde  gore  paa  os,  om  han  af  Høflighed  f.  Eks. 
tog  sin  Paryk  af. 

Xu  fulgte  mange  orientalske  Hofligheds- 
udg>^delser.  Da  vi  havde  givet  rundelig  igen  paa 
dem,  aabnede  den  unge  Slave  paa  Kaidens 
Vink  en  Dor,  og  flere  Mænd  traadte  ind  med 
Bakker  og  Ser\-ice,  Sukker,  The  og  Pyramider 
af  Kager  og  Konfekt.  Da  de  havde  stillet  alt 
det  paa  de  smaa  med  Arabesker  udskaame 
Gueridon'er  hilste  de  og  forsvandt.  Vi  maatte 
nu  tre  Gange  tømme  vore  Kopper,  der  næsten 
ikke  indeholdt  andet  end  Sirup.  Et  Afslag 
vilde  være  bleven  betragtet  som  den  største 
Forhaanelse. 

Vi  rejste  os  for  at  tage  Afsked;  men 
Værten  bad  os  blive  siddende,  han  vilde  ikke 
lade  os  gaa,  for  han  havde  givet  os  det  største 
Bevis  paa  sin  Højagtelse. 

»Jeg  har  tænkt  paa,  hvad  jeg  kunde  glæde 
Eder  mest  med,  og  jeg  har  fundet  ud«  —  her 
trak  han  en  stor  Nogle  op  af  sit  Bælte  —  »at 
I  skulle  se  mit  Harem,  i  hvilket  ingen  Mand 
nogen  Sinde  er  traadt  ind,  ikke  en  Gang  mine 
Sønner  efter  at  de  ere  blevne  voksne.«  Han 
rejste  sig  og  drejede  Nøglen  rundt  i  en  kunst- 
færdigt fabrikeret  Laas. 

»Se  her  er  min  nye  Hustru,  min  Lal  as 
(Dames)  Appartement.  Sultanen,  vor  Herre  og 
Suveræn,  har  for  nylig  foræret  rnig  hende.  Da 
Kvinderne  ofte  strides  med  deres  Rivalinder, 
har  jeg  ladet  disse  to  Værelser  indrette  til 
hende  alene. '< 

De  laa  lige  over  for  hinanden  ud  til  en 
lille  Gaard,  i  hvis  Midte  et  Spring\-and  rislede. 
Gaarden  var  brolagt  med  farvede  Fajanceplader, 
paa  hvilke  der  var  malet  Skriftsteder  af  Koranen. 
Lignende  bedækkede  Væggene.  En  af  Siderne 
førte  ind  til  en  Sal,  der  var  bestemt  til  Baderum, 
hvor  der  kunde  tages  varme  Bade. 

Dørene  til  det  fornemste  Soveværelse  vare 
prydede  med  geometriske  Figurer,  medens  rige 
Arabesker  og  Stukarbejder  bedækkede  Væg- 
gene. Puder  af  Fløjl  og  broderet  Læder  vare 
ordnede  rundt  i  Salen,  og  paa  en  fint  udskaaret 
og  malet  Knagerække  hængte  et  Gevær,  hvis 
Laas  var  indlagt  med  Guld,  og  hvis  Skæfte  og 
Kolbe  var  prydet  med  Sølv  og  Koralindlæg. 
Oven  over  det  hængte  et  stort  Sværd  i  en 
guldbroderet  Flojlsskede.  Det  var  en  Gave 
fra  Kejseren. 

Loftet  var  dekoreret  med  en  henrivende 
Hulliste,  som  man  endnu  ser  det  i  Alhambra. 

I  et  Hjørne  stod  Favoritindens  Cedertræs 
Kasse,  der  duftede  herligt.  Paa  Laaget  laa  en 
Luth  med  otte  Strenge,  og  en  Tamtam. 

Derfra  bleve  vi  førte  ind  i  en  stor  Gaard,  der 
var  omgiven  af  en  overdækket  Gang  af  Marmor- 
søjler. Saa  kom  vi  gennem  Værelser,  behængte 
med  de  dejligste  Tæpper.  I  Stedet  for  Malerier, 
som  Muhamed  har  forbudt,  vare  Væggene  prydede 
med  gamle  tyske  Spejle,  hvori  ens  Træk  bleve 
fortrukne  paa  det  grusomste.  Nogle  Kobber- 
Kandelabre  stode  i  alle  Værelserne. 

De  eneste  Aabninger,  hvorigennem  Lys  og 
Luft  kunde  komme  ind,  naar  Dørene  vare 
lukkede,  vare  anbragte  over  disse.  Det  var  smaa 
gothiske  Buer. 

Kun  et  lille  afsides  liggende  Værelse  paa 
anden  Sal  var  forsynet  med  to  mægtige  Vindues- 
aabninger,  der  omhyggeligt  vare  stængede  med 
Jalousier.  Derfra  kunde  Fangerne  i  Haremet, 
uden  at  blive  sete  ude  fra,  lade  deres  Blik 
spejde  rundt  i  Dalen,  med  de  skyggefulde 
Orange  og  Citronlunde,  med  den  lille  Flod,  hvis 
Vand  kom  langt  borte  fra  Bjærgene  ved  Tetuan. 

Vor  Vært  viste  os  den  henrivende  Udsigt, 
og  nævnede  Navnene  paa  alle  Landsbyerne. 
Jeg  blev  dog  snart  ked  af  at  hore  alt  dette, 
som  jeg  kendte  saa  godt,  og  jeg  listede  mig 
derfor  bort  for  at  se  mig  om  i  alle  disse  Gange 
og  Labyrinter.  Imidlertid  blev  jeg  snart  bange 
over  min  Dristighed,  og  jeg  søgte  tilbage  til  de 
andre;  men  nu  aabnede  der  sig  pludseligt  en 
Dør,  bag  hvis  Gitter  man  havde  kunnet  se  alle 

mine  Bevægelser,  og  ud  strømmede  en  Skare 
sorte,  hvide,  brune  mestizfar\-ede,  fede,  magre, 
gamle  og  unge  Houris.  Jeg  kunde  ikke  slippe 
væk,  men  blev  øjeblikkelig  grebet  og  holdt  fast 
af  en  kulsort  Dame,  som  straks  undersøgte  mig 
fra  øverst  til  nederst. 

>  Hvem  skulde  sige,  at  en  Nazaræer  havde 
Mund,  Næse  og  Øjne  som  en  Muhamedaner,« 
sagde  en. 

»Se,«  sagde  en  anden,  som  tog  min  Haand 
og  talte:  »Een,  to,  tre,  fire,  fem!  —  akkurat 
ligesom  vi.« 

»Men  dette  her,  hvad  er  det,  gemmer  han 
Halen  heri?«  raabte  en  tredje,  som  følte  paa 
mine  Kjoleskøder. 

»Nej  se,  han  ler!«  raabte  flere. 

Ja  det  gjorde  jeg,  thi  det  var  umuhgt  at 
lade  være,  skont  Angsten  for,  at  Værten  skulde 
opdage  mig,  pinte  mig. 

Jeg  var  trængt  ind  i  den  forbudte  Have, 
men  Havens  Frugter  svarede  langtfra  til,  hvad 
min  Fantasi  havde  udmalet  mig;  thi  sjældent 
har  jeg  set  saa  mange  lidet  tiltalende  Kvinder. 
De  fleste  vare  gamle,  og  alt,  hvad  de  havde 
tilbage  af  fordums  Pragt,  var  nogle  store 
Gazelleøjne. 

De  unge  vare  forfærdelig  fede;  men  det 
er   efter    Tyrkersmagen ;   den   Kvinde   anses    for 

mest   yndefuld,    hvis  Vægt  er  lige  saa  stor  som 
en  Kamels. 

Dog  der  var  een  midt  i  denne  brogede 
Masse,  som  tiltrak  sig  hele  min  Opmærksomhed. 
Hun  var  en  ægte  maurisk  Venus ;  men  hun  var 
ogsaa  ung,  og  hendes  Former  vare  forbausende 
fine.  Hun  var  knap  femten  Aar  gammel,  altsaa 
dog  over  sin  første  Ungdom ;  thi  i  dette  Land 
modnes  Frugten  tidlig,  og  Kvinden  torres  hen 
og  er  gammel  allerede,  naar  hun  har  naaet 
Tyveaarsalderen.  Hendes  Teint  var  blændende 
hvid,  hendes  Øjne  kastaniebrune  og  kantede 
med  en  fin  Stribe  af  Antimonium,  hvad  der 
gav  dem  en  smuk  langagtig  Form.  Hendes 
Mund  med  de  koralrøde  Læber  var  -rund  som 
en  Ring'<  for  at  bruge  et  arabisk  Udtryk. 
Hendes  Haar  faldt  ned  over  Skuldrene;  hendes 
sylfideagtige  Skikkelse  var  hyllet  i  en  lysegrøn 
Kaftan,  der  forneden  og  paa  Brystet  var  sølv- 
broderet;  den  naaede  hende  lidt  neden  for 
Knæet.  Hendes  Overkjole  var  ikke  andet  end 
et  let  gennemsigtigt  Gazeslør,  der  holdtes 
sammen  om  Livet  af  et  rødt  Silkebælte  fra  Fez. 
Kaftanens  Ærmer  vare  aabne  ved  Haandleddene, 
saaledes  at  hver  af  hendes  Armbevægelser  lod 
mig  skimte  en  trind  alabastfarvet  Arm,  der  var 
besat  med  grove,  men  massive  Ringe  af  Guld 
fra  Sudan.  Hendes  nøgne  Ben  bare  ligeledes 
om  Anklen  ciselerede  Sølvringe.    Hendes  Fødder 

vare  ogsaa  nogne,  aabenbart  fordi  hun  ikke 
havde  haft  Tid  til  at  tage  Skoene  paa,  da  hun 
med  de  andre  styrtede  ud  for  at  se  mig. 
Neglene  baade  paa  Hænder  og  Fødder  vare 
malede  smukt  orangegule  med  Henna.  Hun 
havde  i  Hast  kastet  et  Musselins  Tørklæde  over 
Hovedet,  men  hendes  Nysgerrighed  sejrede  over 
Klogskaben,  og  hun  tog  det  bort  for  bedre  at 
betragte  mig. 

Under  alt  det  Spektakel,  som  Kvinderne 
omkring  mig  foraarsagede,  var  hun  den  eneste, 
som  længe  stod  tavs.  Aabenbart  var  hun  lidt 
forskrækket.  Endelig  aabnede  hun  Munden  og 
sagde  ænsteligt: 

»Tys  I  Tys!  Stille  dog!  —  hvis  Fader 
hørte  det,  hvad  skulde  der  saa  bUve  af  den 
stakkels  unge  Kristne?« 

»Hvad  kommer  det  os  ved!«  raabte  en 
Houri  af  Form  som  en  Tønde,  og  som  jeg, 
paa  Grund  af  den  overlegne  Maade,  paa 
hvilken  hun  rullede  med  Øjnene,  og  især  paa 
Grund  af  Dragtens  Pragt,  ansaa  for  Favoritinden. 
»Saa  meget  des  værre  for  denne  dristige  Kristne, 
der  har  vovet  .   .   .   .« 

Hun  fuldendte  ikke  Sætningen:  thi  i  det 
samme  hortes  deres  Herres  Stemme: 

)  Hvad  er  dog  det  for  en  Støj:  Hvor  er 
den  anden  Nazaræer?« 

Tunge  Trin  kom  nærmere.  Alle  de  graa, 
hvide  og  sorte  Sjæle,  som  jeg  havde  været 
omgivet  af,  forsvandt  som  en  Stormvind.  Den 
sidste  var  den  unge  Pige:  hun  hyllede  sig  tæt 
ind  i  sit  Tørklæde,  saa  at  jeg  kun  saa  det  ene  af 
hendes  dejlige  Ojne,  medens  hun  hviskede  til  mig: 

»Vær  ikke  bange,  Xazaræer:  min  Fader  er 
en  god  Mand,  og  Du  er  saa  ung  I  sig  kun,  det 
var  vor  Skyld.  <•< 

Jeg  havde  en  Rose  i  Knaphullet,  den  rakte 
jeg  hende  med  et  taknemHgt  Smil,  saa  var  hun 
borte. 

>Ælli  Harami!  Haloj,  min  unge  Skælm,« 
sagde  den  store  Mand,  idet  han  tog  mig  i 
Kraven.  —  Jeg  ved  blot,  .at  jeg  i  det  Ojeblik 
fik  en  Fornemmelse,  som  om  mit  Hoved  ikke 
sad  rigtig  fast  paa  Kroppen. 

)/Ha,  Ha,  Ha,  lille  Ven  I  (min  Overlæbe 
bar  ikke  en  Gang  Dun),  De  er  altsaa  trængt 
ind  til  mine  Kvinder?  Ved  De,  at  det  er  en 
Dødssynd?«  i  det  samme  strøg  han  med  sin 
Finger  hen  over  min  Strube. 

-De  har  altsaa  forsøgt  at  bortføre  en  af 
mine  Gazeller?« 

Jeg  var  saa  bange,  at  jeg  nær  havde  tabt 
Bevidstheden,  men  jeg  fik  dog  saa  megen  Magt 
over  mig  selv,   at  jeg  svarede : 

»Herre!  hvis  jeg  har  gjort  noget,  som  De 
ikke  s>Ties  om,    beder  jeg  Dem  tilgive  mig  paa 

Grund  af  min  Ungdom  og  mit  Ubekendtskab 
med  fremmede  Skikke.  I  mit  Land  er  det  Skik, 
at  man  besøger  Damerne  for  at  yde  dem  sin 
Hyldest. « 

»Ha  —  Ha  —  Gavtyv!  I  Xazaræere  maa 
sandelig  fore  et  lystigt  Liv !  Ha  —  Ha  — 
Ha!  Jeg  kunde  nok  have  Lyst  til  at  smage 
lidt  af  Livet  hos  Eder.  Aa  ja !  man  har  sandelig 
Ret,  naar  man  siger,  at  I  have  lavet  Eder  et 
Paradis  her  paa  Jorden.  —  Naa,  denne  Vej 
min  lille  Ven.  Jeg  skal  vise  Dem  en  sort 
Skønhed  i  mit  Kokken.  Hende  kan  De  vise 
Deres  Hyldest  paa  europæisk  Vis,  hvis  De  har 
Lyst.     Ha!  Ha!  Ha!« 

Lidt  efter  sagde  vi  Farvel. 

Om  Aftenen  sendte  den  mægtige  Mand 
mig  en  smuk  Gave  for  at  vise  mig,  at  jeg  ikke 
havde  mistet  hans  Velvillie,  fordi  jeg  havde 
aflagt  hans  Haremsdamer  et  Besøg. 


VIII. 


Ali  med  de  seks  Fingre, 

(fortalt  Drummond  Hay    af   en 
Maurer). 


A  den  barmhjertige 
Guds  Navn  I 

Det  er  omtrent  tyve 
Aar  siden,  det  var  den 
Gang  Mulai  Soliman 
regerede  i  Skyggen  af  den 
kejserlige  Parasol^). 

Da     boede     i     Lands- 
byen B  end  i  ban,   fire  Mil 
syd       for       Tanger       paa 
-  j:^^--^.7\t  ^^li  Vejen    til    Fez,    en    Mand, 

der  hed  ^^lohamed  Bu- 
frahi,  han  havde  en  eneste  Son  Ali,  hvis 
Moder    blev     kaldt     frem     for     Herrens    Aas}!! 


Den  saakaldte  »Dal--  eller  store  Parasol  er  Emblemet 
paa  den  kejserlige  Magt  i  Marokko,  hvorfor  Brugen 
af  den  er  forbudt  alle  andre  end  Sultanen. 

netop  den  Dag,  da  hun  fødte  Sønnen.  Derfor 
aflagde  Mohamed  det  højtidelige  Løfte,  at  han 
aldrig  vilde  gifte  sig  igen. 

Mohamed  var,  som  alle  sine  Naboer,  en 
fattig  Landmand,  han  ejede  kun  et  Par  smaa 
Stykker  Jord  og  en  lille  Vinhave;  men  til 
Gengæld  var  han  anset  som  en  udmærket  Jæger 
og  Skytte.  Den  lille  Ail  var  aldrig  saa  stolt 
og  glad,  som  naar  han  fik  Lov  at  ledsage  sin 
gamle  Fader  paa  Jagt.  Da  var  det  altid  ham, 
som  først  fik  Øje  paa  Vildtet,  og  saaledes 
kunde  han  hjælpe  Faderen,  hvis  Syn  ikke  var 
godt,  thi  han  var  over  tresindstyve  Aar. 

^len  desværre  duede  Ali  ikke  til  meget 
andet  end  Jagten.  Det  nyttede  ikke  at  sende 
ham  i  Skole,  han  lærte  aldrig  at  fremsige  mere 
end  de  ti  første  Linier  af  Koranen;  men  til  at 
løbe,  lege,  brydes  og  skyde  fandt  man  ikke 
nogen,  der  kunde  maale  sig  med  Ali,  »Drengen 
med  de  seks  Fingre«. 

Da  Cheikh  M  ah  om  et  Bitiui  i  Lands- 
byen Bum  ar  holdt  Bryllup,  var  jeg  og  mine 
Brødre  indbudte  til  Festen  med  mange  andre. 
Det  var  en  herhg  Tid  kan  jeg  forsikre.  Guds 
Miskundhed  viste  sig  da  over  al  Maade.  Der 
blev  sat  for  os  Fade  med  Kuskussu,  som  syv 
Mænd  næppe  mægtede  at  løfte,  og  Em  barak, 
Cheikhens  Slave  med  de  lange  Lemmer,  tog  sin 
Kappe    af   og    stak  Armene    lige    til    Skuldrene 

ned  i  Fadene  for  at  finde  stegt  Bedekød  og 
alle  de  herlige  Sager  til  os.  Der  var  vældige 
Dynger  af  Vandmeloner,  Druer  og  Dadler  til 
at  skærpe  Appetiten  med. 

Tamburiner  og  Fløjter  spillede  op  fra 
Morgen  til  Aften,  medens  den  behændige  Ab- 
salam  fortryllede  ethvert  Øje  med  sin  Dans, 
der  var  yndefuld  som  Gazellens  Løb. 

Lab  el  Barode  (Krudtlegen)  beg)-ndte. 
Vor  Stamme,  der  talte  et  Par  Hundrede  Ryttere, 
gjorde  et  Angreb  paa  Linie.  Nogle  af  os 
lagde  Hovedet  paa  Sadlen  og  stak  Benene  i 
Vejret,  andre  skiftede  Heste  under  Ridtet  uden 
at  Farten  formindskedes.  Tre  Skridt  fra  Cheikhen 
gjorde  vi  pludselig  Holdt.  -  Tøjlerne  holdt  vi 
i  Munden,  medens  alle  Mand  fyrede  Ge- 
værerne af. 

Saa  gjorde  vi  kort  omkring  og  forsvandt  i 
flyvende  Fart. 

Da  Krudtlegen  var  forbi,  skøde  vi  til  Maals 
enten  efter  en  lille  Sten  eller  en  Blomst,  og 
Sidi  TaiebBukassem  fraL'assan,  Jægernes 
Konge,  som  Gud  havde  forundt  et  aldrig 
fejlende  Øje,  var  den,  der  skulde  bedomme 
Skydningen.  Der  blev  skudt  mange  udmærkede 
Skud;  men  Ali  gjorde  os  alle  til  Skamme;  han 
fejlede  kun  Blomsten  een  eneste  Gang,  hvorfor 
Bukassem  erklærede  ham  for  Sejrherre. 

Efter  Skydningen  bad  Biikassem  den  højeste 
Herre,  at  han  vilde  velsigne  alle  dem,  som 
vare  til  Stede. 

» —  Sidi  Bukassem«,  sagde  nu  Cheikhen, 
»der  er  endnu  et  Skud  at  gøre,  men  det  er 
kun  for  den  dygtigste  af  os  alle«.  Samtidig 
holdt  han  imellem  Tommel  og  Pegefingeren  et 
Æg  op  og  spurgte: 

»Hvem  tør  stille  sig  op  der  henne  ved 
Aloerne  med  dette  Æg  anbragt  mellem  Anklerne, 
for  at  Sidi  Taieb  kan  skyde  det  itu?« 

En  dyb  Stilhed  herskede,  ingen  rørte  sig, 
saa  sprang  den  lille  Ali  frem,  kyssede  Cheikhens 
Haand,  tog  Ægget,  stillede  sig  op  ved  Aloerne 
og  anbragte  Ægget  imellem  sine  Ankler. 

» —  Gud  Navn  være  lovet !«  sagde  Bukassem, 
idet  han  hældte  Krudt  i  Geværlobet  og  anbragte 
en  Forladning  af  Palmebark  ovenpaa. 

»Gud  give  mig  Held«,  tilføjede  han,  da 
han  anbragte  Kuglen. 

Saa  spændte  han  Hanen  og  anbragte 
Fængkrudtet  —  knælede  ned  og  sigtede. 

» —  Staar  jeg  rigtigt?«   spurgte  AH. 

» —  Det  venstre  Ben  en  Smule  til  hojre.« 
sagde  Bukassem. 

»Saa!  —  nu  er  det  godt!« 

Den  lange  Musket  laa  lige  saa  fast  og 
roligt  i  hans  Haand,  som  havde  den  hvilet  paa 
en  Klippe. 

Alle  stode  i  aandelos  Spænding. 

Skuddet  gik  af,  og  Alis  to  Ankler  vare 
oversprøjtede  af  Æggets  Indhold. 

»Gud  er  stor«!«  sagde  Bukassem;  alle  ud- 
brøde  i  beundrende  Tilraab. 

Den  unge  Ali  kom  nu  hen  og  Sidi  Taieb 
Bukassem  lagde  sine  Hænder  paa  hans  Hoved 
og  velsignede  ham,  idet  han  forudsagde,  at 
ogsaa  han  en  Gang  vilde  blive  i  Stand  til  at 
skyde  Ægget  itu. 

»Men,  pas  paa,  Barn,  ikke  for  tidlig  at 
prøve  derpaa,  for  Du  har  opnaaet  fuldstændig 
Færdighed. 

Jeg  husker  en  Gang  i  Uassan,  den  hellige 
By.  Jeg  og  andre  vare  komne  lang\'ejsfra  for 
at  skyde  til  Maals. 

Bengelum  og  jeg  vare  de  eneste,  som 
havde  skudt  Ægget  bort,  men  det  blev  den  gamle 
Kaid  Absalam,  den  tidligere  Guvernor  i 
Alkassar  rasende  misundelig  over,  og  han 
svor  ved  Profetens  Skæg,  at  han  ogsaa  kunde 
gøre,  hvad  de  andre  havde  kunnet. 

Han  kaldte  paa  en  af  sine  Slaver,  og 
befalede  ham  at  stille  sig  op  med  Ægget. 

Han  sænkede  Geværløbet  og  sigtede;  Ben- 
gelum—  Gud  belønne  ham  derfor  —  saa'  over 
Skuldrene  paa  Kaiden  og  raabte : 

»Allah!  hvis  Du  ikke  sigter  mere  lige,  vil 
Du  ramme  det  venstre  Ben.« 

Kalden  skod,  og  Slaven  drattede  sukkende 
om.     Kuglen  havde  odelagt  Anklen. 

»Jeg  vædder  Hundrede  Dollars  paa,  at  jeg 
næste  Gang  skal  ramme  Ægget,«  sagde  Kaid 
Absalam. 

»Abd-el-Habib,  (det  var  den  anden  af  hans 
Slaver)  tag  et  Æg  og  stil  Dig  op.  Hvad 
Pokker,  skælver  Du,  din  Usling.  Staa  stille, 
eller  jeg  sender  Dig  en  Kugle  gennem  Hjærtet.« 

Han  lagde  paany  Bossen  til  Kinden. 

» —  Det  er  et  daarligt  Sigte,«  sagde 
Bengelum,  der  stod   ved  Siden. 

Skuddet  gik  af,  og  Kuglen  gik  tværs 
gennem  Læggen;  men  Slaven  rorte  sig  ikke. 

» —  Han  holdt  sig  tappert,«  sagde  Bengelum 
til  Kaiden,  der  straks  ladede  sit  Gevær  paa 
ny.  »Hav  Medlidenhed  med  den  Mand,  hvis 
Du  vil,  at  Gud  skal  være  medlidende  mod 
Dig.« 

>■> —  Det  er  altsammen  meget  godt,«  svarede 
Kaiden  kort,    »men  jeg  skyder  tredje  Gang«. 

Han  skod  og  knuste  Ægget. 

>Xaa,  du  kristne  Mand,  efter  at  Sidi  havde 
fortalt  den  Historie,  begyndte  Brydningerne  og 
Stokkedansen. 

Ali  havde  stadig  Overtaget,  og  saadan 
endte  den  Brj'llupsfest  gladelig. 

Der  gik  Maaneder  og  Dage.  stadig  kunde 
A 1  i    ikke    bekvemme    sig    til    at    arbejde    med 

Faderen  i  Marken.  Det  var  imidlertid  henimod 
Vinhostens  Tid,  og  man  havde  opdaget,  at 
Bendibans  Haver  vare  blevne  plyndrede,  uden 
at  Tyven  kunde  opdages,  skont  der  baade  Dag 
og  Xat  var  sat  Vagt. 

En  Morgen  begav  Alis  Fader  sig  til  sin 
Vinhave  og  han  saa  da,  at  der  manglede  en 
Mængde  Drueklaser.  Da  han  som  gammel 
Jæger  var  vant  til  at  gaa  paa  Sporet  af  Vildtet, 
gav  han  sig  nu  til  at  soge.  Han  kom  snart 
til  et  blødt  Sted.  >.0,  Du  hellige  Profet,  < 
raabte  han,  da  han  havde  set  Aftr}'k  af  en 
Haand  med  seks  Fingre,  -har  jeg  ikke  for- 
budt Ali  at  komme  i  min  Have  ?  Ak  I  det  er 
altsaa  ham,  som  har  plyndret  min  og  mine 
Naboers  Haver.  Se,  det  er  Folgen  af  Doven- 
skab I  '< 

Mohamed  gik  sorgmodig  hjem,  thi  Ali  var 
hans  eneste  Son,  som  han  elskede. 

»AH^<,  sagde  Faderen,  da  de  vare  ene,  »Du 
har  været  i  Haven.  < 

Ali  svarede  ikke. 

»Ali«,  gentog  Faderen,  »jeg  havde  jo  for- 
budt Dig  det.  Og  nu  har  jeg  samtidig  opdaget, 
hvem  der  har  stjaalet  i  Bendibans  Haver :  i  Morgen 
skal  Retfærdigheden  ske  Fyldest;  jeg  overleverer 
Dig  til  Cheikhen,  som  vil  give  Dig  en  alvorlig 
Tugtelse.     Din  Dovenskab  og  Dit  Driverliv   har 

længe  været  mig  Grund  til  Ærgrelse  og  Sorg; 
nu  tænker  jeg  en  Dragt  Pr}-gl  skal  hjælpe 
herpaa.« 


Den  Aften    skiltes  Mohamed    fra  Sønnen    i 
A'rede;   men  næste  Morgen  var  Faderen  bleven 

mildere  stemt  og  havde  besluttet  sig  til  at  fortie 

Sagen,  men  i  Fremtiden  passe  bedre  paa.  Han 
kaldte  paa  Ali,  men  Ali  var  ikke  til  at  finde. 
Dagen  gik  og  mange  flere,  der  forløb  Uger, 
Maaneder  og  Aar,  uden  at  Drengen  kom  igen. 
Imens  sørgede  Faderen  over  at  have  mistet 
sin  Søn. 

Seks  Aar  efter  var  der  store  Festligheder 
i  Byen  Marokko  ,  fordi  Sultaninden  L  a  1  a  h  - 
Fatima  var  nedkommen  med  en  Søn,  og 
Sultanen  havde  givet  Ordre  til,  at  der  skulde 
afholdes  Fester  i  tre  Dage. 

Arabere  og  Berbere  fyldte  Byen  i  disse 
Dage.  2den  Dagen  lidt  før  Middag  var  der 
en  Mængde  Mennesker  samlede  omkring  Gøg- 
lerne, Markskrigerne  og  Tryllekunstnerne.  Til- 
skuerne sade  i  Kres  rundt  om  paa  Hug,  og  bag 
dem  holdt  Folk. til  Hest  for  bedre  at  se. 

Det  hele  foregik  paa  den  store  Markeds- 
plads tæt  ved  det  højeste  Taarn  paa  Kutsabea 
Moskeen,  hvilket  rager  op  over  alle  de  mange 
Minareter,  og  fra  hvilket  de  Troende  daglig 
mindes  om  den  ene  Gud  og  Muhamed  hans 
Profet. 

Der  manglede  hverken  Slangetæmmere  fra 
Ørkenen  eller  Jonglører  fra  Souse,  lige  saa  Hdt 
som  Historiefortællere.  Dog  var  der  een,  som 
frem   for    alle    andre    tiltrak    sig   alles    Opmærk- 

somhed,  det  var  en  kæmpemæssig  Neger  fra 
Bokari,  som  hørte  til  Sultanens  Livvagt.  Han 
havde  udæsket  seks  Mand  til  samtidig  at  maale 
sig  med  ham  i  Stokkedans.  Han  svang  en 
lang  Stok  med  en  forbausende  Behændighed  og 
parerede  med  den  alle  de  Slag,  som  rettedes 
imod  ham,  ligesom  han  med  Lynets  Hurtighed 
brugte  den  mod  Angriberne. 

Eftersom  hver  Angriber  blev  ramt  af  den 
sorte  Kæmpe,  maatte  han  ifølge  Aftale  trække 
sig  tilbage.  Den  sorte  havde  allerede  ekspederet 
tre  ud  af  Kampen  ved  sine  pilsnare  Bevægelser 
uden  selv  at  faa  en  eneste  Rift.  De  tre,  der 
vare  tilbage,  saa  ud  til  at  være  dygtige  og 
kraftige  Folk,  de  gik  los  paa  ham  alle  paa  een 
Gang,  og  det  saa  ikke  allerbedst  ud  for  ham ; 
da  trak  han  sig  hurtigt  et  Par  Skridt  tilbage; 
men  kun  for  lige  saa  hurtigt  igen  at  gøre 
Front  mod  den  nærmeste  af  Angriberne,  som 
han  ramte  i  Ansigtet:  den  næste  og  den  sidste 
blev  paa  lignende  Maade  sat  ud  af  Spillet. 

Overmodig  ved  Sejren  udfordrede  Negeren 
med  en  Stemme,  der  kunde  hores  lige  fra  B  a  b  - 
el-Khamis  til  Bab-el-Kadar,  —  Byens  to 
modsatte  Porte  — ,  nu  hver  Mand,  der  vovede 
at  binde  an  med  ham. 

Slige  Udfordringer  havde  ved  tidligere  Lejlig- 
heder fundet  Sted ;  dog  vare  altid  de,  som  havde 

modtaget  dem,  blevne  straffede  for  deres  Dristig- 
hed med  alvorlige  Saar,  som  Tabet  af  et  Øje 
eller  knuste  Ribben.  Den  frygtelige  Atlets  Re- 
nommé var  stadig  vokset.  Han  var  tilsyne- 
ladende usaarlig. 

En  skulderbred  Mand,  der  var  klædt  som 
en  Bjærgbo,  traadte  ud  af  Tilskuernes  Kres  og 
modtog  Udfordringen,  dog  paa  den  Betingelse, 
at  hvis  Gud  vilde  unde  ham  at  sejre,  man  da 
skulde  beskytte  ham  mod  den  Overvundnes 
Kammeraters  Hævn. 

Det  kom  Sultanen  for  Ore,  og  han  sendte 
Bud  og  spurgte,  om  det  virkelig  var  muligt,  at 
Manden  vilde  vove  at  maale  sig  med  den  mæg- 
tige Schascha,  hvis  Slag  alle  vare  dodelige. 

» —  Gud  give  Sultanen,  vor  Herre,  et  langt 
Liv!«  sagde  Bjærgboen,  idet  han  kastede  sig 
for  Fødderne  af  Profetens  Efterkommer. 

»Ja,  Herre,  jeg  har  modtaget  Udfordringen 
paa  den  Betingelse,  at  man  vil  beskytte  mig 
mod  hans  Landsmænds  Hævn,  hvis  Gud  skulde 
forunde  mig  Sejr.« 

»Du  er  en  stærk  Karl,«  svarede  Sultanen. 
»Hvor  kommer  Du  fra  og  hvad  hedder  Du!« 

»Mit  Navn  er  Ali  Bufrahi,«  svarede  han, 
og  medens  han  stadig  laa  næsegrus  foran  Sul- 
tanen fortalte  han  nu  hele  sit  Livs  Historie, 
dog  uden  at  berore  Bendibans  Vinhaver. 

Ali  havde,  siden  han  flygtede  fra  sin  Faders 
Hus,  fort  et  omvandrende  Liv  og  gennemstrejfet 
hele  Kejserriget,  snart  som  Muldriver,  snart  som 
Lober. 

»Han  skal  herberges  i  Paladset,«  sagde  Sul- 
tanen til  sit  Følge.  »I  Morgen,  hvis  det  maatte 
behage  den  Almægtige,  skal  Kampen  udfægtes 
i  min  Nærværelse.« 

Vagten  bojede  sig  i  Støvet  og  raabte: 

»Gud  beskytte  vor  Sultan,  Profetens  Efter- 
kommer. « 

Derpaa  førte  de  Ali  med  sig.  Den  Aften 
blev  han  trakteret  med  Kuskussu,  saa  meget 
han  lystede. 

Efter  Aftensmaaltidet  sov  han  trygt,  skønt 
han  drømte  om  Buler  og  Saar. 

>/Gud  give  Sultanen  vor  Herre  et  langt 
Liv,«  lod  det  tusindstemmigt  fra  Folket,  som 
kastede  sig  ned  for  Fødderne  af  Profetens  Ætlinge 
for  Guds  Statholder,  da  han  viste  sig  under  den 
store  kejserlige  Parasol,  midt  i  M'shoar'en, 
den  vidtstrakte  Paladsgaard,  hvor  Muhamedan- 
ismens Fyrste  plejer  at  give  sine  Undersaatter 
Audiens  for  at  høre  deres  Klager,  for  at  dømme 
eller  for  at  modtage  Fanger  og  Bytte. 

Sultanen  red  en  Hingst,  hvid  som  Sne,  der 
i  Pasgang  og  med  hævet  Hoved  skridtede  frem^ 
stolt  af  sin  ophøjede  Byrde. 

»Det  tegner  altsammen  fredeligt  og  godt  i 
Verden,«  lød  den  sagte  Mumlen  fra  Masserne, 
som  toge  et  godt  Varsel  om  Hans  Højheds 
Stemning  deri,  at  han  red  en  hvid  Hest,  thi 
den  hvide  Farve  er  Symbolet  paa  Fred  og  For- 
soning, lige  saa  vel  som  den  sorte  varsler  om 
Krig  og  Had,  den  brune  om  Misfornøjelse,  og 
alle  de  mellemhggende  lige  fra  graat  til  fuksrødt 
tyde  paa  lige  saa  mange  forskellige  Stemninger 
i  Kejserens  Sind. 

Paa  Tommerne  og  Sadeltojet,  der  var  grønt- 
foret  og  rigt  guldbroderet,  var  aftegnet,  synligt 
for  Alles  Blikke,  det  hellige  Emblem  fra  Salo- 
mons Segl.  Under  Hestens  krumme  Hals  skel- 
nedes af  og  til  gennem  den  sølvhvide  Manke 
en  lille  rød  Safians  Taske,  som  indeholdt  Jord 
fra  Mouley-Dris*)  heUige  Grav.  Gid  hans  Sjæl 
maa  hvile  i  Fred.  Ved  Siden  hængte  de  pole- 
rede Tænder  af  et  vældigt  Vildsvin,  —  et  ufejl- 
barUgt  Middel  mod  et  ondt  Øje. 

Sadlen,  der  hvilede  paa  et  prægtigt  orange- 
gult Damaskes  Dækken,  var  af  grøn  Silke,  baade 
Buggjorden  og  Bringeremmen  vare  beklædte  med 
svært,  guldbroderet  Silke,  og  de  brede  Stigbøjler 
vare  af  kunstfærdigt  ciseleret  Guld. 


Det  var  ham,    der  indførte  Muhamedanismen  i  Ber- 
beriet. 


ALI    MED    DE    SEKS    FINGRE. 


Sultanens  tan-elige  Dragt  dannede  en  stærk 
Modsætning  til  al  denne  Pragt.  Han  bar  en 
hvid  Kasimirs  Kaftan,  der  holdtes  fast  om  Livet 
af  et  maurisk  Bælte  af  hvidt  Læder,  som  var 
broderet  med  blaa  Silke,  og  som  holdtes  sammen 
af  en  Solvnaal.  En  Musselins  Turban  pn-'dede 
Kejserens  Hoved.  Over  hele  Dragten  hang  en 
gennemsigtig,  overordentlig  fin  Haik  fra  Fez. 
som  faldt  i  nydelige  Folder.  Hans  Støvler  af 
hvidt  Maroquin  vare  prydede  med  silkebroderede 
Arabesker. 

Nu  udraabte  Herolden,  at  Schascha  og 
Ali  med  de  seks  Fingre  af  fri  Vilhe  vilde 
kæmpe  med  hinanden  om  den  kejserlige  Æres- 
pris af  50  Mitzakels  (150  Francs). 

Ti  Tusinde  Stemmer  overdøvede  Heroldens 
Rost,  der  var  saa  stærk,  at  Folket  havde  givet 
ham  Tilnavnet   >. Tordenen'. 

Ti  Gange  genlod  det: 

»Gud  velsigne  vor  Hersker  I« 

De  to,  der  skulde  kæmpe,  vare  allerede  til 
Stede,  og  man  var  i  Tvivl  om.  hvem  der  skulde 
slaa  det  første  Slag. 

Ali,  den  stærke  Bjærgbo.  traadte  da  frem 
og  sagde: 

»O,  Du  mægtige  Schascha,  Du  Slave  hos 
Verdens  Sultan,  hos  de  troendes  Forsvarer,  det 
tilkommer  ikke  mig  at  opnaa  selv  den  ringeste 
Fordel  frem  for  en  af  den  mægtiges  Tjenere.  <*: 

Den  anden  svarede: 

»Dine  Dage  ere  nu  talte,  dit  Liv  vil  snart 
være  udslukt.  Hvor  vil  Du,  at  jeg  skal  anbringe 
det  skæbnesvangre  Slag?« 

Ali  pegede  paa  den  overste  Del  af  Hovedet. 
Negeren  hævede  sin  stærke  Arm  med  de  væl- 
dige Muskler  og  svang  den  over  Hovedet 
paa  ham. 

Ali  stod  i  bojede  Knæ  foran  sin  Mod- 
stander og  smilede;  thi  han  var  sikker  paa  at 
kunne  staa  imod  al  menneskelig  Kraft. 

Den  Sortes  Xæve  faldt  som  en  Forhammer 
paa  en  Ambolt.  Ali  vaklede  og  store  Sved- 
draaber  perlede  ham  ned  ad  Panden,  Øjnene 
sprang  ud  af  Hovedet  og  rullede  i  Smerte. 
Men  han  tog  sig  sammen,  boj  ede  sig  og  gned 
sit  Hoved  og  saa  sig  om  til  alle  Sider,  idet  han 
raabte : 

»Ved  Allah,  skal  det  kaldes  et  Slag!  det 
var  et  mærkeligt  et:  men  nu  kommer  Turen  til 
mig  I  Og  hvis  det  maatte  behage  Gud,  den 
almægtige,  haaber  jeg  ikke,  at  Schascha  skal  faa 
Lejhghed  til  at  slaa  een  Gang  til.« 

Derpaa  vendte  han  sig  mod  Sultanen  og 
bad  om  Tilladelse  til  at  blive  anbragt  saaledes, 
at  hans  Hoved  var  i  samme  Højde  som  hans 
Modstanders,  fordi  denne  var  meget  større. 

Det  blev  ham  bevilget,  og  han  og  fire  Sol- 
dater hentede  en  stor  Marmorblok,   paa  hvilken 

nan  Steg  op.  Saa  tog  han  sin  Gelab  af,  knyt- 
tede Næven  med  de  seks  Fingre,  lagde  Kroppen 
lidt  tilbage,  hævede  Armen,  men  lod  den  synke 
igen,  som  om  han  provede  sig  frem. 

Negeren  blev  blegere,  han  skælvede  over 
hele  Kroppen.  Endelig  indtog  Ali  med  en 
rask  Bevægelse  den  endelige  Stilling  —  og  hurtig 
som  Lynet  faldt  hans  Haand.  —  og  i  samme  Nu 
styrtede  Negeren  om  for  ikke  mere  at  rejse  sig. 
Hans  Hjæmeskal  var  knust. 

»Magten  og  Styrken  er  Guds  Værk, '<  sagde 
Sultanen,  da  han  saa  sin  Slave  udaande  for  sine 
Fødder.  »Hvem  kan  forandre,  hvad  der  er 
skrevet  i  Skæbnens  Bog.  < 

Ali  fik  sin  Belonning,  men  inden  den 
Eskorte  kom,  som  skulde  beskytte  ham,  smuttede 
han  ind  mellem  Folk,  blandede  sig  i  Mængden 
og  forsvandt. 

Det  blev  fortalt  næste  Morgen,  at  den 
afdødes  Kammerater  af  Sultanens  Garde  havde 
myrdet  ham  i  Løbet  af  Natten. 


Faa  Uger  efter  blev  der  talt  vidt  og  bredt 
om  de  Røverier  og  Plyndringer,  som  fandt  Sted 
i  det  nordlige  Marokko.  Snart  var  det  paa 
Vejen  mellem  Tanger  og  Tetuan,  eller  i  Sahels 

eller  Mamoras  Skove,  at  de  Vejfarende  ble  ve 
overfaldne. 

Ingen  havde  nogen  Sinde  set  Roverne,  men 
der  maatte  antagelig  være  mange,  thi  ikke  blot 
enkelte  Rejsende,  men  ogsaa  hele  Karavaner, 
der  vare  bevæbnede  til  Tænderne,  havde  maattet 
overgive  sig  til  Udplyndring. 

Fra  de  snævreste  Defileer,  de  dybeste  og 
mørkeste  Dele  af  Skoven  lod  der  en  truende 
Gravrøst  i  den  Rejsendes  Ore: 

»Stands,  eller  Du  er  Dodsens!« 

Gjorde  nogen  den  ringeste  Mine  til  at 
flygte,  eller  saa  nogen  sig  om  for  at  opdage, 
hvorfra  Lyden  kom,  strakte  et  Geværskud  ham 
til  Jorden. 

Der  var  da  intet  andet  at  gøre  for  de 
Vejfarende ,  end  at  lystre  Stemmen ,  standse 
øjeblikkelig,  og  ved  Foden  af  et  Træ  eller  en 
KHppe  at  hensætte  Klæder,  Sølv,  Fødevarer, 
kort  sagt  alt,  hvad  den  Usynlige  forlangte. 

Overalt  i  Landet  levede  man  i  Frygt  og 
Bæven,  og  mange  beg)^ndte  at  tro,  at  det  var 
Skovenes  Djin,  hvis  frygtelige  Stemme  man 
horte,  og  som  morede  sig  med  at  forfærde 
Menneskene. 

Skønt  ingen  som  Regel  saa  noget  til  dette 
Uhyre,  som  forfærdede  alle,  saa  hændte  det 
dog,  at  der  paa  den  Tid  blev  dræbt  et  Par 
Jøder  af    en   stor   og   stærk    Bjærgbo,    som    var 

bleven  set.  Jodeme,  der  havde  tjent  en  Del 
Penge  ved  at  sælge  et  og  andet  til  Kvinderne 
paa  Landet,  havde  deres  Guldstykker  i  en  Pung. 
Da  de  nu  kom  i  Fare  slugte  de  Guldst\-kkeme, 
men  Bjærgboen  skar  med  sin  Dolk  Maven  op 
paa  dem  og  trak  det  blodige  Guld  ud. 

Faa  Dage  efter  at  dette  var  hændt,  passerede 
en  gammel  Taleb  » Mord-Dalen -<,  paa  Tilbage- 
vejen fra  sin  Fodeby  E'Mzora  i  Xærheden  af 
Tanger.  Han  sporede  sit  Muldyr  for  at  naa 
nogle  Muldrivere,  som  han  saa  et  Stykke  længere 
fremme,  og  som  gladeligt  marcherede  op  mod 
Toppen  afDar-a-Klon  Bakken.  Den  stakkels 
Mand  havde  Hovedet  fuldt  af  en  Mængde 
Historier  om  Røveri  og  Mx)rd,  som  han  havde 
hørt  Dagen  i  Forvejen  i  E'Mzora. 

Han  skyndte  sig  derfor  alt.  hvad  han  kunde, 
for  at  komme  gennem  det  fr}-gtelige  Pas,  da  det 
lod  i  hans  Oren : 

>^ Stands,  eller  jeg  skyderi^ 

Han  lod  sig  det  ikke  sige  to  Gange,  men 
standsede  øjeblikkelig,  idet  han  sukkede : 

»O,   Gud,  hav  Medhdenhed  med  mig?« 

»Din  Bon  er  hørt.   Skolemester  Mustafa.« 

»Staa  af  Muldyret  og  kom  her  hen,'<  fort- 
satte Stemmen. 

Taleb'en  adlod:  men  hans  Tænder  klap- 
rede i  Munden  paa  ham  af  Skræk,  da  han 
vandrede  hen  i  den   Retning,  hvorfra  han  hørte 

den  hemmelighedsfulde  Stemme,  som  nu  snøv- 
lede akkurat,  som  kunde  det  være  en  Skole- 
mester, der  opramsede  et  Afsnit  i  den  hellige 
Koran : 

»Ære  være  Gud,  Du  alle  Skabningers  barm- 
hjertige Herre,  Du  Konge  paa  Dommens  Dag. 
Vi  tilbede  Dig,  vi  paakalde  Din  Hjælp.  Led  os 
paa  —  — « 

»Jeg  har  aldrig  kunnet  mere,«  lød  det  der- 
paa,  »men  jeg  husker  godt,  ærværdige  Fader, 
den  Tid,  da  Din  Stok,  som  Du  nu  bruger  som 
Støttestav,  slog  mig  over  mine  seks  Fingre,  for 
at  hjælpe  paa  min  Hukommelse.« 

»Du  store  Gud!«  raabte  Taleb'en,  »er  det 
Dig,  AH,  Skoledrengen  med  de  seks  Fingre; 
havde  Du  lært  det  hellige  Ord,  var  det  aldrig 
kommet  saa  vidt  med  Dig.«  Og  idet  han  af 
gammel  Vane  hævede  Stokken,  fortsatte  han, 
hvor  Ali  var  sluppen: 

» —  —  Led  os  paa  den  rette  Vej,  hen  ad 
den  Sti,  der  forer  de  udvalgte  hen  at  skue  Dit 
Aasyn :  men  ikke  hen  ad  den,  som  betrædes  af 
de  slette  Mennesker,  mod  hvilke  Din  Vrede  vil 
vende  sig.« 

»Men  hvor  er  Du,  min  Son;  er  det  virkeHg 
Dig,  som  taler  til  mig,  eller  er  det  Din  Sjæl? 
thi  jeg  har  jo  hørt  sige,  at  Bokharierne  havde 
dræbt  Dig.« 

Ali,  der  havde  siddet  skjult  i  en  gammel 
raadden  og  hul  Korkegestamme,  viste  sig  nu 
pludselig  for  den  forfærdede  Taleb,  idet  han 
ærbødigt  kyssede  Fligen  af  dennes  Burnus. 

»Ak  I  min  Son  I«  sagde  Skolemesteren,  »jeg 
er  bange  for,  at  Dine  Synder  ville  komme  over 
mit  Hoved,  lad  mig  vende  tilbage  til  B  e  n  d  i  b  a  n , 
hvor  Du  endnu  har  Venner  ■.  alt  Haab  er  endnu 
ikke  ude  for  Dig:  har  Profeten  ikke  sagt: 

»Den,  der  vender  sig  fra  Synden,  skal 
vorde  renset  for  sine  Fejl  og  faa  Adgang  til 
Paradiset  <. 

Ali,  som  havde  staaet  ærbødigt  bojet  foran 
Oldingen,  hævede  nu  pludsehg  Hovedet : 

»Vil  det  sige,  at  Loven,  som  Gud  har 
givet  mere  Styrke  end  alle  andre  Dyr  tilsammen. 
skal  nøjes  med  et  eneste  Faar,  naar  den  har 
hele  Faareflokken  at  tage  til.  Hvorfor  skulde 
jeg  leve  i  Elendighed  og  Trældom,  jeg,  hvem 
han,  der  styrer  alle  Ting,  har  givet  Lovens  Mod 
og  Kraft?  Med  hvilken  Ret,'<  —  fortsatte  han 
med  en  Stemme,  der  fik  Taleb'en  til  at  skælve, 
—  »falder  Sultanen  og  hans  Soldater  over  de 
svage  for  at  gøre  Bytte  : 

Tror  Du,  at  det  er  med  fri  Villie  og  af 
Hengivenhed,  at  jeg  forleden  Dag  i  Palads- 
gaarden  med  saa  mange  andre  kyssede  Støvet 
for  hans  Fod,  —  som  kalder  sig  de  troendes 
Fyrste? 

Nej,  nej,  det  var  sandelig  ikke  af  Kær- 
lighed, lige  saa  lidt  som  Du  og  Dine  med  Kær- 
lighed ofre  ham  den  bedste  Del  af  Eders  ringe 
Indkomster. 

Hvorfor  skulde  jeg  høre  op  med  at  stjæle 
og  røve,  naar  Vogteren  af  Profetens  Lovbud 
mod  Røveri  selv  er  den  første  til  at  overtræde 
dette.  Jeg  gør  kun  i  det  smaa,  hvad  han  driver 
i  det  store.     Mit  Valgsprog  er : 

»Stands!  Eller  jeg  dræber!« 

Min  eneste  Herre  er  mit  Gevær,  og  de 
Tjenere,  som  udøve  min  Lov  og  Ret,  ere  en  Arm 
og  et  Øje,  som  endnu  aldrig  have  svigtet  mig. 

Men  jeg  hører  i  det  fjerne,  at  der  kommer 
noget,  —  følg  mig  derfor,  Mustafa.  For  Dig  er 
der  Fred.  I  Nat  skal  Du  være  Gæst  hos  Skovens 
Djin.«  —  og  han  lo  djævelsk.  —  »Stig  op  paa 
Dit  Muldyr  igen  og  følg  efter.« 

Taleb'en  vovede  ikke  at  sige  nej,  han  fulgte 
Røveren  gennem  det  tætteste  Buskads,  hvor 
Vildsvin,  Sjakaler,  Hyæner  og  Losser  knur- 
rende flygtede  ud  til  Siden,  naar  de  bleve  for- 
styrrede. 

Den  gamle  Skolemester  var  meget  bange 
for,  hvad  der  vilde  komme,  og  hele  Tiden  gen- 
tog han : 

»Allah!  Allah!« 

Endelig  naaede  de  en  Tykning,  der  tilsyne- 
ladende var  uigennemtrængelig. 

Mustafa  sagde  da:  »Min  Søn,  det  ser  ud 
til,  at  vi  ikke  kunne  komme  længere.« 

Ali  svarede  ikke,  men  bøjede  sig  ned  og 
gav  sig  til  at  bræge  som  en  Ged. 

Da  lød  et  skærende  Fløjt,  der  isnede  Ol- 
dingen gennem  Marv  og  Ben. 

»Alt  er  i  Orden,«  sagde  Ali,  idet  han 
trængte  ind  i  den  værste  Tykning  og  lagde 
Øret  til  Jorden.  Efter  et  Øjebliks  Venten 
aabnede  han  et  Dække,  der  var  flettet  af  Brom- 
bærris, saa  ingen  kunde  se  Forskel  paa  det  og 
de  naturlige  Grene. 

Efter  igen  at  have  bragt  det  i  Orden ,  be- 
vægede de  sig  frem  ad  en  snæver  Sti,  som  var 
hugget  i  Klippesiden  og  skjult  af  Buske,  og  efter 
mange  Omveje  naaede  de  en  Dal,  hvori  der 
flød  en  klar  Bæk.  Ved  dens  Bred  havde 
Røveren  saa  skjult  som  muHgt  bygget  sin  Hytte. 

Da  de  traadte  ind,  lob  en  ung  Kvinde  Ali 
i  Møde  og  kastede  sig  i  hans  Arme. 

» —  Hør,  Rahmana,«  sagde  AU  til  hende, 
»det  er  ikke  lykkedes  mig  at  holde  mit  Løfte 
om  at  bringe  Dig  Armbaand  og  Lommetor- 
klæder;  thi  just  som  Kafila'en  (Karavanen) 
nærmede  sig,  kom  denne  ærværdige  Vismand, 
min  gamle  Skolemester,  som  jeg  ikke  kunde 
nægte  mig  Fornøjelsen  af  at  byde  her  ind. 
Lav    nu    en     god    Steg    i    Stand    af   den    vilde 

Ko,  *)  som  jeg  dræbte  i  Gaar,  thi  min  Gæst  har 
sikkert  faaet  en  god  Appetit.« 

Den  Gamle  havde  sat  sig  med  Ryggen  til 
Kvinden,  som  det  passer  sig  en  Mand,  der  ikke 
vil  have  Ord  for  at  gøre  Kur  til  andres  Koner. 

»Hor,  Sidi  Mustafa,  Skovenes  Djin  er  ikke 
skinsyg  paa  sin  Houri.  Hvorfor  er  Kvinden 
skabt  saa  smuk,  naar  det  ikke  skulde  være  for 
at  blive  beundret?  Og  hvorfor  skulde  vel  den 
Almægtige  have  givet  en  Øjne,  naar  det  ikke 
var  for  at  se  paa,  hvad  der  er  smukt!  Rah- 
mana,  gaa  hen  til  Taleb'en  og  bed  ham  om 
hans  Velsignelse,  og  lav  os  saa  Kuskussu'en.« 

Mustafa  slog  Hætten  paa  sin  hvide  Gelab 
til  Side,  saa  paa  Rahmana  og  velsignede  hende,, 
hvorpaa  hun  kyssede  hans  Hænder. 

» —  Din  Kone  er  sandelig  smuk,  og  Gud 
være  lovet  ser  det  ud  til,  at  hun  er  glad  ved 
at  bo  med  Dig  her  paa  dette  øde  Sted.  Hvor- 
dan er  hun  kommen  her?« 

Ali  tog,  inden  han  svarede,  en  lille  Stok,, 
der  var  prydet  med  smukke  udskaarne  Arabesker^ 
og  hældte  af  den  gennem  en  lille  Pennepose 
en  enorm  Pris  Tobak  ud  mellem  sin  Pege-  og 
Tommelfinger,  hvilken  han  bød  Taleb'en. 

» —  Jeg  har  ingen  Ting  betalt  for  min 
Kone    og   desuagtet   sætter   jeg   hende    højt,    ja 


*)  Der    var    den  Gang    vilde  Køer    og  Tyre    i    Egnen 
Syd  for  Tanger. 

meget  højere  end  Kalden  i  Alkassar  sine  fire 
Kvinder,  skønt  en  af  dem  har  kostet  et  Tusind 
Mitzakels.  Hvis  Du  bryder  Dig  om  at  hore 
det,  vil  jeg  fortælle  Dig,  hvordan  jeg  fik  min 
Kone. « 

Saa  satte  Ali  og  Taleb'en  sig  ved  Bækken 
udenfor  Hytten,  og  førstnævnte  fortalte: 

»En  Morgen  spejdede  jeg  fra  Toppen  af 
en  Klippe  ud  over  Egnen  som  en  Ørn,  der 
lurer  paa  sit  Bytte.  Jeg  opdagede  da,  at  der 
var  nogle  Rejsende  paa  Vandring  op  ad  Bakken. 
Forrest  gik  Lastdyrene  med  deres  Drivere,  der- 
efter fulgte  en  gammel  Mand  paa  et  Muldyr. 
Efter  hans  Dragt  at  dømme  maatte  det  være 
en  rig  Købmand  fra  Fez.  .  Ved  hans  Side  red 
en  tilhyllet  Kvindeskikkelse  paa  en  stærk,  men 
hlle  Hest. 

Jeg  sneg  mig  nærmere  og  ventede  med 
Fingeren  paa  Aftrækkeren  parat  til  at  skyde. 
Jeg  rettede  Bøssepiben  mod  en  af  Muldriveme, 
som  over  sin  Gelab  bar  et  Par  Pistoler  i  en 
Rem,  og  som  jeg  syntes  saa  ud  til  at  være 
den  farligste. 

Imens  vare  de  Vejfarende  komne  hen  i 
Nærheden  af  Kilden ;  her  steg  den  gamle  Mand 
af  og  hjalp  sin  Ledsagerinde  ned.  Idet  hun 
blev  løftet  af  Sadlen,  viklede  hendes  Haik  sig 
fast  ved  den  ene  Stigbøjle,  og  da  hun  boj  ede 
sig  for  at  løsgøre  den,  faldt  Ha'iken  til  Jorden ; 

9* 

jeg  saa  hendes  Ansigt  og  svor  i  samme  Nu, 
at  hun  skulde  blive  min  Hustru,  uden  Blods- 
udgydelse, hvis  det  maatte  behage  den  alvise  Gud. 

Da  Oldingen  havde  anbragt  hende  i  Skygge, 
gav  han  Driverne  Ordre  til  at  fortætte  Vejen 
med  Bagagen,  imens  vilde  han  og  Datteren 
foretage  deres  Tvætninger;  thi  det  var  just  ved 
Middagstid  og  Tiden  til  at  bede,  det  saa  man 
deraf,  at  Skyggerne  bleve  kortere  og  kortere. 

Efterat  Oldingen  havde  foretaget  sine  Tvæt- 
ninger med  Kildevandet,  bredte  han  et  kostbart 
Tæppe  fra  Fez  ud  i  Retning  Øst- Vest  og  be- 
gyndte at  forrette  sin  Andagt.  Han  maa  imid- 
lertid have  fundet  Stedet  for  stenet  for  sine 
gamle  Lemmer,  thi  han  flyttede  et  halvt  Hun- 
drede Skridt  længere  bort  til  et  Sted,  hvor  der 
var  blødt  og  godt,  og  hvor  Grønt  og  Grene 
næsten   skjulte  ham,    naar  han  knælede  i  Bøn.« 

» —  Gud  forbyde,  min  Søn,  at  Du  gjorde 
ham  noget  ondt  i  et  saadant  Øjeblik,«  afbrød 
Mustafa. 

» —  Sig  hellere,  at  det  var  Guds  Villie,  som 
skete,«   fortsatte  Røveren. 

»Naa,  jeg  satte  mit  Gevær  fra  mig  op  ad 
et  Træ  og  krøb  gennem  Tykningen  hen  mod 
Skovbr>^net,  hvor  den  skønne  Rahmana  sad, 
hyllet  i  sin  Haik. 

Jeg  var  naaet  lige  hen  til  hende,  da  jeg 
hørte  Hestetrav  og  jeg  maatte  skjule  mig.     Det 

var  et  Par  Ryttere,  som  eskorterede  nogle  Fanger 
i  Lænker.  De  standsede  et  Øjeblik  ved  Kilden 
for  at  lade  Hestene  drikke,  saa  fortsatte  de 
Vejen  igen. 

Oldingen  laa  stadig  hensunken  i  Bon. 
Næppe  vare  Rytterne  borte,  før  jeg  lydløst  nær- 
mede mig  den  unge  Pige.  Hun  vendte  Ryggen 
til  mig.  Jeg  tog  nu  Skoene  af  og  kravlede 
frem  paa  Hænder  og  Fødder  det  sidste  Stykke 
—  saa  kastede  jeg  et  Blik  hen  imod  den  gamle  — 
han  laa  næsegrus  hensunken  i  Bøn. 

I  et  Spring  var  jeg  henne  ved  Gazellen, 
trykkede  hendes  Haik  imod  hendes  Mund,  og 
bar  hende  i  mine  Arme  ind  i  Skoven. 

Det  stakkels  Barn  forsøgte  i  sin  Vaande  at 
kalde  Faderen  til  Hjælp  ;  men  jeg  kvalte  Skrigene 
i  hendes  Mund  og  bragte  hende  til  min  Hytte. 
Først  der  tog  jeg  hendes  Slør  af  og  betragtede 
hende.  Hun  var  dødbleg,  og  Øjnene  vare  luk- 
kede, hvorfor  jeg  blev  angst  for,  at  Engelen 
Azraél,  der  bortfører  Sjælene,  havde  røvet 
hende  fra  mig.  Dog  endelig  bevægede  hendes 
Barm  sig,  og  jeg  kunde  forsikre  mig  om,  at 
hendes  Time  endnu  ikke  var  kommen,  thi  hun 
aandede  paa  ny. 

Hun  saa  dog  saa  bleg  ud  og  var  saa  ned- 
bøjet af  Sorg,  at  jeg  et  Øjeblik  tænkte  paa  at 
levere  hende  tilbage  til  sin  Fader.  Men  saa 
tænkte  jeg  paa,    at    det  var  bedre  for  hende  at 

blive  gift  med  en  tapper  Mand,  som  vilde  elske 
hende  inderligt,  frem  for  at  sygne  hen  i  en 
eller  anden  Rigmands  Harem  i  Tanger  eller 
Tetuan. 

Jeg  badede  hendes  Pande  med  koldt  Vand 
fra  Bækken,  og  hun  aabnede  sine  Ojne,  men 
da  hun  saa  mig  skreg  hun : 

»Fader,  Fader,  frels  mig,«  saa  faldt  hun  i 
det  samme  hen  i  Afmagt,  og  det  varede  meget 
længe,  inden  hun  igen  kom  til  sig  selv.  Hele 
Natten  og  næste  Dag  med  var  hun  ikke  til  at 
formaa  til  at  tage  Næring  til  sig. 

Om  Tviorgenen  provede  jeg  igen  paa  at 
beroHge  hende. 

»Hvor  er  min  Fader,«  blev  hun  ved  at 
gentage. 

Jeg  svor  ved  mit  Skæg,  at  han  var  i 
Sikkerhed,  og  at  jeg  ikke  havde  gjort  ham 
noget  ondt.  Desuagtet  kunde  jeg  ikke  formaa 
hende  til  at  tage  Næring  til  sig.  Jeg  forsikrede 
hende,  at  jeg  vilde  være  hendes  Slave,  og  jeg 
blev  ved  at  passe  hende  som  en  Moder,  der 
vaager  over  sit  Barn,  ja,  jeg  lovede  mig  selv 
ikke  at  sove  eller  spise,  for  jeg  havde  faaet 
hende  beroliget. 

Sulten  besejrede  hende  til  sidst;  hun  tog 
mod  nogle  Dadler,  og  jeg  fik  ud  af  hende,  at 
hendes  Fader  meget  mod  hendes  Villie  havde 
besluttet   at   gifte    hende   bort  til  den  rige,  men 


ALI    MED    DE    SEKS    FIXGRE.  1 35 

gamle  Skatteopkræver  i  Tanger,  og  —  nu  ere 
vi  Mand  og  Kone  og  mangle  kun  Din  Vel- 
signelse for  at  være  lige  saa  lykkelige  som  Turtel- 
duerne, der  svæve  over  vore  Hoveder.« 

» —  Min  Søn,  den  vil  jeg  ikke  nægte 
Eder,«  svarede  den  gamle  Taleb,  »men  sig  mig. 
hvad  blev  der  af  den  unge  Piges  Fader?« 

» —  Ved  Allah:  Jeg  har  ikke  hørt  andet, 
end  at  man  fortæller,  at  en  ung  Pige  fra  Fez 
er  bleven  taget  af  Skovens  Djin,  uden  at 
hendes  Fader,  der  laa  et  Par  Skridt  derfra  i 
Bøn,  havde  hørt  eller  set  noget  til  det.« 

Den  næste  Dag  for  Daggry  førte  Ali  sin 
Gæst  gennem  Skoven  til  Vejen  efter  at  have 
givet  ham  tredive  Mitzakels  og  noget  fint  Klæde, 
som  vilde  have  været  en  Kaid  værdigt.  — 
Men,  du  ædle  Kristen,  Du  aner  ikke,  hvor 
lumpent  Taleb'en  bar  sig  ad.  Tilfulde  be- 
kræftede han  Ordsproget:  »Det  Menneske,  der 
har  en  Tunge  i  Munden  og  en  Pen  i  Haanden, 
har  dobbelt  Anledning  til  at  blive  Forræder.« 

Kun  faa  Dage  efter  dette  besynderlige 
Møde  mellem  Taleb  Mustafa  og  Skovens  Djin, 
kunde  Kaiden  i  Tanger  sende  Bud  til  Sultanen 
i  Marokko,  at  Skovens  Djin  ikke  var  nogen  anden 
end  Ali  med  de  seks  Fingre.  Samme  Dag  blev 
der  sendt  Ryttere  ud  for  at  gennemsøge  Skoven 
Dar-å-Klon,    men  de  fandt,  at  Roveren  lige  var 


DRUMMOND    HAY 


flygtet,  thi  der  laa  rygende  Aske  paa  Ildstedet 
ved  hans  Hytte. 

Men  nu  blev  Manko ra  Skoven,  der  laa 
tre  Dagsrejser  fra  Alis  første  Tilflugtsted,  Skue- 
pladsen for  de  dristigste  Røverier.  Xogle  Arabere 
lagde  sig  i  Baghold  for  at  fange  Røveren;  men 
de  saarede  ham  kun,  dog  forst  efter  at  han 
havde  sendt  tre  af  dem  over  i  den  anden 
Verden  for  at  glæde  Hourierne  i  Mahomets 
Paradis.  Xu  sendte  Sultanen  Ordre  til  alle 
Guvernører,  Kalder  og  Cheikher  i  Vestens 
Kejserrige,  at  de  skulde  skaffe  ham  den  frygtelige 
Ali  —  Verdens  Svøbe  —  død  eller  levende. 

Men  Ali  havde  mange  Venner,  særlig  iblandt 
de  fattige,  som  han  holdt  skadesløs  paa  de 
riges  Bekostning  —  ja  man  udpegede  endog 
hele  Landsbyer  eller  Douarer,  som  hans  Bunds- 
forvante,  der  vare  beredte  til,  om  det  gjordes 
nødvendigt,  at  række  ham  en  stærk  Haand. 
Derfor  var  det  ikke  let  at  komme  ham  til  Livs. 

AH  havde  en  Hest,  som  mangen  Gang 
havde  frelst  hans  Liv,  naar  han  blev  forfulgt; 
men  den  døde  af  Overanstrængelse,  og  Ali 
kastede  sine  Øjne  paa  en  Hoppe,  der  ejedes  af 
en  Cheikh  i  Nærheden  af  Alkassar.  En  af 
dennes  Folk  var  bleven  fanget  af  den  frygtelige 
Røver,  som  havde  paalagt  ham  at  drage  hjem 
og  sige  sin  Herre,  at  han  skulde  sende  ham 
Hesten,  hvis  ikke  kom  han  selv  og  hentede  den 

med  Magt.  Det  stakkels  Sendebud  drog,  glad 
over  igen  at  være  fri,  hjem  og  forebragte  Alis 
Forlangende,  hvad  der  forskaffede  ham  loo  Slag 
af  den  frygtelige  marokkanske  Pisk  (Fil  al  i). 
Det  var  alt  det  Svar  den  stolte  Cheikh  gav 
paa  Alis  Forlangende. 

Hoppen  stod  om  Natten  bunden  udenfor 
sin  Herres  Telt  midt  i  Douaren,  rundt  om 
hvilken  der  uafladelig  holdtes  Vagt  af  en  Meute 
forsultne  Hunde,  der  ved  den  mindste  Støj  vare 
parate  til  at  styrte  sig  over  og  sønderrive  den 
Rejsende,  der  var  taabelig  nok  til  at  trænge 
ind  paa  Lejrens  Omraade. 

Det  var  en  bælgmørk  Xat  i  Januar  Maaned ; 
Stormen  tudede,  og  Regnen  faldt  i  Strømme. 
Fn  Mand,  klædt  som  Kurer  med  Gelab'en 
kiltet  op  om  Hofterne,  med  Fødderne  i  nogle 
vældige  Sandaler,  med  Dolk  i  Bæltet  og  en 
Kurv  af  Palmeblade  over  Xakken,  hvilken  tjente 
som  Vadsæk,  gik  med  lange  Skridt  hen  ad 
Vejen  til  Alkassar.  Henad  Morgenstunden  slog 
han  ind  paa  Stien,  der  førte  til  Douaren. 

Der  var  alt  tyst  og  stille,  kun  en  Gang 
imellem  hørte  man  Hundene  glamme.  Ali,  thi 
det  var  naturligvis  ham,  sneg  sig  mod  Vinden 
paa  alle  fire  hen  til  Faarefolden.  Der  greb 
han  et  af  de  største  og  bedste  Faar  og  slæbte 
det  et  Stykke  tilbage. 

»I  Guds  Xavn/<  mumlede  han,  da  han 
dræbte  det.  Saa  bad  han  Allah  give  sig  Held 
til,  hvad  der  forestod,  og  derpaa  delte  han 
Faarekroppen  i  en  Mængde  Stykker,  hvilke  han 
samlede  i  en  Fold  af  sin  Gelab. 

Xu  krob  han  frem  og  lyttede  —  alt  var 
stille  —  saa  efterlignede  han  Sjakalens  klagende 
Lyd,  og  nogle  af  Hundene  svarede;  ja  to,  tre 
af  dem  kom  lobende  til.  Han  kastede  da  et 
Ben  til  dem.  Der  blev  Slagsmaal  om  det,  og 
alle  Douarens  Hunde  kom  til.  Nu  gav  han  de 
forsultne  Skabninger  nok  at  æde,  og  intet  for- 
hindrede ham  i  at  trænge  ind  i  Douaren.  I 
den  ene  Haand  holdt  han  en  Tøjle,  i  den  anden 
sin  Dolk,  og  saadan  bevæbnet  gik  han  lige  hen 
mod  Cheikhens  Telt. 

Der  foran  stod  den  herUge  Hoppe,  hvis 
Lod  var  sort  som  Natten  og  hvis  Øine  tindrede 
som  Stjerner. 

I  et  Nu  lagde  AH  Hovedtojet  paa  den, 
skar  Tøjret  over  og  svang  sig  op:  medens 
Hoppen  stejlede  og  gjorde  Krumspring.  Den 
vilde  vrinske:  men  Ali  klemte  Næseborene 
sammen  med  sin  Haand  og  betvang  det 
rasende  Dyr. 

> —  Du  gavmilde  Cheikh,  Ali  med  de  seks 
Fingre    hilser  Dig,«    raabte    han.    —  Intet  Svar. 

»Hør  Du  Ejer  af  smukke  Heste  1  Hor 
Du,  Cheikh  Hamon!« 

»Hvad  er  det,  hvem  kalder ?'<  sagde  inde 
fra  Teltet  en  hæs  Stemme. 

»Gud  give  Dig  en  god  Morgen,  Cheikh,« 
sagde  Roveren.  >/Ali  er  kommen  for  at  holde 
sit  Ord,  for  at  tage  Hoppen,  gid  den  Almægtige 
vilde  sende  Dig  en,  der  var  bedre  endnu.-: 
Og  Roveren  satte  af  Sted  i  Galop  ud  i  den 
mørke  Xat. 

Cheikhen  greb  sit  Gevær  og  styrtede  ud. 
Han  saa  en  sort  Skygge  flygte. 

>^Du  Djævel,  Du  Djin'<  raabte  han,  >  saa 
hellere  dræbe  mit  Dyr,  end  det  skal  tilhore  Dig.  -< 
Derpaa  skod  han;  den  sorte  Skygge  forsvandt, 
men  samtidig  bragte  Vinden  ham  en  djævelsk 
Skoggerlatter  i  Oret. 

Alle  Mand  i  Douaren  lobe  nu  til. 

»Bring  ham  dod  eller  levende-  raabte 
Cheikhen. 

Da  de  bevæbnede  Mænd  under  Fakkelskin 
naaede  Stedet,  hvor  den  sorte  Skygge  var  falden, 
saa  de,  at  Cheikhen  havde  dræbt  en  af  sine 
egne  halvvilde  Tyre,  som  for  ovrigt  havde  generet 
dem  slemt.  De  slæbte  Dyret  hen  til  Cheikhen, 
som  rev  sig  i  Skægget  og  udbrod : 

»Man  kan  ikke  kæmpe  med  Satan,  Guds 
Villie  er  sket.«      Saa  gik  han  ind  i  sit  Telt. 

Fra  den  Dag  red  Ali  Hoppen  lige  til 
sin  Dod. 

Mangfoldige  vare  de  Bedrifter,  som  Ali  ud- 
øvede, mangfoldige  de  Farer,  han  undgik. 
Stadig  syntes  hans  Time  ikke  at  være  kommen. 
Det  vilde  fore  for  vidt  at  fortælle  om  alle  de 
Gange,  han  narrede  sine  Forfølgere,  dog  skal 
jeg  meddele  endnu  en  Historie  om  ham. 

En  Kaid,  der  var  bevæbnet  til  Tænderne 
og  som  red  en  prægtig  Hest,  havde  i  sit  Følge 
halvtresindstyve  Ryttere,  der  alle  vare  udrustede 
som  til  Krig.  Da  Rytterne  kom  til  en  mørk 
og  uhyggelig  Hulvej  i  Bum  ar  Skoven,  pegede 
Cheikhen  paa  en  KHppe  og  sagde:  »Betragt 
Bloddraaberne  der,  de  ere  lige  saa  friske  som 
den  Dag,  da  den  stakkels  Cheikh  Selim  med  det 
store  Skæg  blev  myrdet  her.  De  raabe  om 
Hævn  til  alle  Troende.  Før  vi  drage  videre, 
lad  os  da  sværge,  ikke  at  hvile,  før  Sultanens 
Villie  er  sket  Fyldest,  lad  os  straks  lægge  vor 
Angrebsplan,  men  frem  for  alt,  hver  Mand 
maa  lade  sit  Gevær  med  en  Okia.  *)  Det 
er  det  eneste  Middel  til  at  fordrive  den  onde 
Aand.« 

»Lad  os  fremsige  Fatha'en«  raabte  Kri- 
gerne, og  Mulah'en  eller  Krigerpræsten  Taleb 
Abd-el-Kader  fremsagde  med  oploftede 
Hænder  Koranens  første  Kapitel. 


*)  Lille  Sølvmønt  paa  en  halv  Snes  Sous. 

Roverens  Tilflugtsted  var  en  Skov,  omtrent 
to  Kvartmil  bred.  Paa  flere  Steder  var  den 
ligefrem  utilgængelig  paa  Grund  af  Tjørnekrat 
og  Brombærbuske.  At  angribe  Loven  i  dens 
Hule  syntes  farefuldt,  man  besluttede  derfor  at 
sætte  Ild  paa  Skoven,  for  at  ryge  den  ud.  Kaid 
Moktar  opstillede  sine  Folk  i  Troppe  paa  fem, 
seks  Mand  ved  alle  Udgangene.  Derpaa  samlede 
han  tørre  Grene  og  Lov  sammen,  satte  Ild  paa 
dem,  og  der  steg  en  lille  Røgsøjle  i  Vejret, 
som  bølgede  med  Vinden,  blev  større  og  større, 
indtil  hele  Skoven  stod  i  Flammer.  Alle  ventede 
i  x\ngst  og  Bæven,  at  den  uovervindehge  x\li 
skulde  komme  til  Syne.  Røgen  slog  hen  over 
Sletten,  og  Flammerne  slikkede  i  Skovbrynet. 
Alt  var  afsvedet  og  ode  paa  nær  en  lille  Sti, 
der  bugtede  sig  frisk  og  grøn  hen  mellem  al 
den  Ødelæggelse.  Det  var  nemlig  Lejet  for  en 
lille  Bæk. 

Kaiden  og  tre  Mand  holdt  Vagt  her. 
Fugle  og  flygtende  Dyr  faldt  ned  for  deres 
Fødder  lammede  af  Angst.  Af  og  til  kom  et 
vældigt  Vildsvin  med  blodige  Øjne  og  afsvedne 
Børster.  Det  styrtede  frem  langs  Lavningen. 
Krigerne  lo  og  spottede  Skovens  Djin,  thi  de 
mente,  at  han  vilde  blive  nødsaget  til  at  krybe 
i  slig  en  Hud  for  at  frelse  sig. 

Ka'iden  gjorde  pludselig  Ende  paa  denne 
utidige  Spøgen. 

»Tys!«  hviskede  han.  »Han  kommer  denne 
Vej.  Hold  Eder  tappert,  for  Guds  Skyld.«  — 
En  Rytter  nærmede  sig  mellem  de  brændende 
Grene.  Han  satte  Fart  paa,  da  han  nærmede 
sig  Bagholdet. 

En  Kvinde  med  udslagent  Haar,  og  hvis 
Klæder  vare  svedne  af  Ild  og  sorte  af  Rog, 
holdt  Armene  fast  slyngede  om  Rytteren. 
Dennes  ravnsorte  Hest  sprang,  trods  sin  Byrde, 
let  som  en  Hjort  hen  over  Klippestykker  og 
Grene.  Dens  Næsebor  vare  vidt  udspilede,  og 
Mulen  skummede. 

Kaiden  udstødte  et  gennemtrængende  Skrig 
for  at  kalde  sine  Folk  til  sig  og  sigtede  paa 
Ali,  men  før  Skuddet  gik  af,  var  han  selv  ramt 
af  Alis  Kugle  lige  midt  i  Hjertet.  De  tre  andre 
holdt  tappert  Stand  og  belavede  sig  paa  at 
hævne  deres  Herre;  men  Ali  rakte  Rahmana 
sit  Gevær,  trak  sin  Sabel  og  spængte  løs  paa 
dem  med  Lynets  Hastighed.  Man  skulde  have 
sagt,  at  den  sorte  Hoppe  var  vidende  om  sin 
Herres  Fare  og  derfor  fordoblede  sin  Hurtighed 
og  Kraft.  Den  forreste  Angriber  faldt  død  til 
Torden,  saa  kom  Turen  til  den  anden  og  tredje  — 
og  Ali  sprængte  af  Sted,  nu  kun  efterfulgt  af 
de  andre  tililende  Krigeres  Kugler.  Men  ingen 
ramte,  ja  det  forsikredes  siden,  at  man  havde 
set  Kuglerne  prelle  af  paa  Roveren,  og  slaa 
tilbage   og    saare   den,    der  havde  udsendt  dem. 

Hvad  der  er  sikkert  og  vist  er,  at  Ali  slap 
derfra  uden  Saar.  Da  han  var  udenfor  Skud- 
vidde gjorde  han  et  Øjeblik  Holdt  bag  et  Træ 
for  at  lade  sit  Gevær;  men  da  han  saa  en  Rytter, 
der  var  dristigere  end  de  andre,  komme  efter 
sig,  overskred  han  en  dyb  Kloft  og  stillede  sig 
bag  et  Klippestykke.  Forfolgeren  var  nu  kun 
et  Par  Hundrede  Skridt  fra  ham  og  glædede  sig 
allerede  til  det  Bytte,  som  han  troede  skulde 
blive  hans. 

»Skyd!  eller  vi  ere  fortabte, '<  raabte  Rah- 
mana. 

»Lad  ham  komme  nærmere,«  svarede  Ali, 
som  havde  opdaget,  at  det  var  en  Bokari  Neger, 
som  formodentlig  havde  -aflagt  det  Lofte  at 
hævne  sin  Kammerat. 

» —  Gaa  til  din  afdøde  Ven,«  sagde  Ali, 
idet  hans  Kugle  knuste  den  sortes  Pandeskal. 
»Skynd  Dig  nu  op  paa  den  sorte  Hoppe,  mens 
jeg  tager  Bokariens  stærke  Hest  og  saa  af  Sted, 
alt  hvad  Remmer  og  Tøj  kan  holde!  Vi  blive 
forfulgte.  Flygt!  og  gid  Daggryet  maa  træffe  os 
i  Sahels  Skove.« 

Næste  Dags  Morgen  var  Flygtningen  og 
hans  Kone  i  Sikkerhed  under  deres  Kamelhaars- 
telt  i  Sahels  øde  Egn.  Samtidig  droge  de  slagne 
Krigere  med  deres  døde  ind  i  Tanger  for  der 
at  berette  om  det  utrolige  Nederlag,  de  havde  lidt. 

Ali  undersøgte  imidlertid  omhyggeligt  Stierne, 
Buskadsets  Grene,  Aloernes  Blade,  men  alt  var 
i  Orden,  ingen  havde  været  ved  hans  Tilflugt- 
sted, siden  han  selv  sidst  forlod  Stedet.  De 
Forraad  af  Mad,  han  havde  efterladt,  vare  urørte, 
og  de  Grene,  som  han  havde  omgærdet  sin 
Bolig  med,  vare  ikke  flyttede. 


Som  tidhgere  fortalt,  gjorde  Ali  aldrig 
de  fattige  noget  ondt.  Det  var  udelukkende 
de  rigt  ladede  Karavaner  og  de  fornemmere 
Rejsende  med  vel  fyldte  Pengepunge,  som  bleve 
standsede  og  udplyndrede.  Kun  de  maatte 
lystre  det  mystiske  Ord:  »Stands,  eller  jeg 
skyder ! « 

Saa  vidt  gørligt  afholdt  AH  sig  fra  Blods- 
udgydelse, kun  naar  man  satte  sig  alt  for  haardt 
til  Modværge,  eller  naar  Folk  bare  sig  kejtet  ad, 
fyrede  han.  I  Almindelighed  levede  han  i  saa 
god  Forstaaelse  med  Folk  i  den  Egn,  hvor  han 
drev  sine  Plyndringer,  at  han  —  det  sagde  man 
i  det  mindste  —  stadig  fik  en  Mængde  Føde- 
varer tilstillet.  Til  disse  Mona'er  bidrog  hver 
Landsby  sin  Part.  Til  Gengæld  mødte  Ali 
næsten  altid,  naar  der  højtideligholdtes  et  Bryllup, 
baade  for  at  skænke  Bruden  kostbare  Gaver, 
øof  for  at  deltaofe  i  Festdæden. 


Et  Baijhold. 

Cheikh  Bitui  havde  ved  den  offentlige  Ud- 
raaber  kundgjort,  at  hans  ældste  Søn  Djilaly 
skulde  giftes  med  Fatma,  Datter  af  Kaid 
Etsiftsy. 

Det  var  en  glædehg  Tidende  for  Ali  med 
de  seks  Fingre,  som  elskede  Fester,  men 
fremfor  alt  Somets  (en  berusende  Drik  lavet 
af  Druer,  som  ved  store  Højtideligheder  uddeles 
hos  Bjærgboeme). 

Ali  samlede  de  nødvendige  Fødevarer  til 
Rahmana,  som  skulde  blive  tilbage,  fordi  hun 
ventede  sin  Xedkomst,  og  saa  drog  han  af  Sted 
med  Løfte  om  at  være  tilbage  inden  tre  Dage. 
Han  tog  nogle  prægtige  Smykker  med,  som 
han  havde  plyndret  en  rig  Jøde  for.  Dem 
hyllede  han  ind  i  et  fint  Silketæppe  fra  Fez. 

Ved  Tiden  for  Aftenbønnen  traadte  han 
ind  under  Cheikhens  Tag.  Denne  ønskede  ham 
velkommen   og   tog  med  Glæde   imod  Gaverne. 

Ali  holdt  overmaade  meget  af  S  o  m  e  t  s  og 
lod  ikke  Træbollen  passere  sig  uden  at  han 
hver  Gang  drak  mægtigt  af  den.  Følgen  blev, 
at  han  til  sidst  laa  hen  uden  Sans  og 
Samling. 

>^Hvor  meget  er  der  egentlig  budt  for  den 
Drukkenbolts  Hoved?«  sagde  den  gamle  Kador 
med  det  ene  Øje,  som  hele  Tiden  havde  siddet 
ved  Siden  af  Ali  og  opfordret  ham  til  at  drikke 
mere. 

»Det  er  sagt  mig,  at  vor  Herre  og  Mester 
Sultanen  giver  saa  meget  som  Medgiften  til  en 
Pachas  Datter  for  hans  Hoved.« 

»Skulle  vi  vedblive  at  være  ulydige  mod 
Kejserens  Befalinger?  Skulle  vi  fremdeles  ved 
vore  Fester  taale  en  Mand,  hvis  Haand  er 
besudlet  med  vore  Nærmestes  Blod? 

Har  han  ikke  dræbt  Broderen  til  min  Kones 
Onkel,  Kaid  Moktar,  som  kun  gik  vor  Sultans 
Ærinde.  Skulle  vi  virkelig  tage  imod  Gaver  som 
ere  erhvervede  ved  Mord.  Kunne  vi  for  Gud  og 
Mennesker  være  bekendte  længere  at  være  Alis 
Medskyldige? 

Lad  andre  gore,  hvad  de  ville,  jeg  vil  ikke 
forraade  Sultanen!«  Det  sidste  sagde  han, 
medens  han  trak  sin  Dolk  ud  af  Skeden. 

Ophidsede  baade  af  den  enøjede  Kadors 
Tale  og  af  Drikken,  gave  flere  af  Gæsterne 
deres  Bifald  til  Kende. 

»Men  lad  os  blot  ikke  tage  Livet  af  ham, 
det  vilde  bringe  Ulykke  over  Brudeparret.  Xej, 
lad  os  binde  ham  og  sende  ham  til  de  Troendes 
Behersker. « 

Saa  bandt  de  ham;  da  man  godt  kendte 
Alis  sjældne  Styrke  og  Behændighed  blev  det 
besluttet,  at  to  Mand  skulde  holde  sig  parat 
med  skarpladte  Bosser  for  at  skyde  ham  ned, 
hvis  han  søgte  at  komme  løs. 

10* 

Det  varede  noget  før  Ali  opdagede,  hvad 
der  var  passeret,  saa  omtaaget  var  han.  Da  han 
imidlertid  kom  til  sig  selv,  indsaa  han  straks, 
at  al  Modstand  var  unyttig,  hvorfor  han  god- 
villig lod  sig  binde  yderligere.  Derpaa  holdt 
Byfolkene  Raad,  og  det  blev  besluttet,  at  tre 
bevæbnede  Mænd  skulde  holde  Vagt  ved  Ali 
om  Natten.  Men  den  gamle  Kador  var  ikke 
tilfreds  hermed: 

»I  gamle  Mennesker,  I  ane  jo  ikke,  hvem 
I  have  at  gore  med,  det  er  ikke  en  almindelig 
Tyv  eller  Rover,  heller  ikke  en,  der  forhekser 
Kvæget,  nej !  nej !  det  er  Manden  med  de  seks 
Fingre,  den  frygtelige  Ali,  hvis  Hoved  betales 
med  tre  Hundrede  Mitzakels  i  Guld.  Ville  I  lyde 
mig,  saa  skal  jeg  give  Eder  et  godt  Raad.« 

»Tal!  Kador«   raabtes  der.      »Sig  det.« 

Den  enojede  vedblev: 

»Lad  os  rive  ham  Huden  af  Fodsaaleme, 
selv  om  han  saa  endog  skulde  sHppe  los,  kan 
han  ikke  komme  langt  bort.« 

Dette  grusomme  Forslag  blev  vedtaget  og 
bragt  til  Udforelse. 

Alis  Lidelser  bragte  ham  til  at  jamre  sig 
og  bede  om  Naade. 

Men  skont  mange  af  de  Tilstedeværende 
havde  modtaget  meget  godt  af  Ah,  vovede  de 
nu  ikke  at  hjælpe  ham,  og  hans  Bønner  bleve 
ikke  horte. 

Da  Lemlæstelsen  var  forbi,  satte  man  tre 
]Mand  til  Vagt  hos  den  bloddryppende  Fange, 
som  bed  sig  i  Læben  af  Angst  og  Smerte.  Al 
Fuldskab  var  nu  forsvunden. 

I  Lobet  af  Natten  faldt  alle  tre  Vogtere  i 
Sovn;  de  havde  drukket  og  spist  alt  for  godt 
og  de  stolede  hver  for  sig  paa,  at  Fangens 
Saar  vilde  tvinge  ham  til  at  blive,  hvor  han 
var.  Selv  den  gamle  Kador,  der  var  en  af 
Vogterne,  lod  sig  overvælde  af  Sovnen. 

Da  Ali  horte  sine  Vogtere  snorke,  fattede 
han  Haab.  Dog  hvordan  lose  sine  Baand?  Et 
Par  frugtesløse  Forsøg  gjorde  ham  begribehgt, 
at  hans  kæmpemæssige  Kræfter  ikke  strakte  til 
at  sønderrive  de  tykke  Palmereb. 

Han  huskede  nu,  at  han  midt  i  Hytten 
havde  set  en  stor  bred  Stenflise,  paa  hvilken 
Træbollen  havde  staaet.  Nu  slæbte  han  sig 
derhen  og  begyndte  taalmodig  at  gnide  Rebet 
mod  Stenens  skarpe  Kant  —  endelig  lykkedes 
det  ham  at  faa  det  sHdt  over  —  hans  Hænder 
vare  fri. 

Med  en  lille  Dolk,  som  han  bemægtigede 
sig  hos  en  af  de  sovende,  skar  han  nu  Rebet, 
der  bandt  hans  Fødder,  over,  derpaa  rev  han 
et  Par  Stykker  af  sin  Turban,  dyppede  dem  i 
Olie  fra  den  tændte  Lampe  og  lagde  dem  om 
sine  blodige  Fødder. 

Saa  sasfde  han  til  sier  selv : 

»Hvad  enten  jeg  slipper  fra  dette  eller  jeg 
maa  do  —  saa  vil  jeg  hævne  mig  først.« 

Han  krob  nu  paa  alle  fire  hen  mod  Kador, 
der  var  Aarsag  til  alle  hans  Lidelser,  lagde  sin 
Jæmhaand  paa  hans  Mund  og  borede  med  den 
anden  Dolken  ind  i  Skurkens  Hjerte. 

»Det  er  Blod  nok,«  hviskede  han,  da  han 
torrede  Klingen  af. 

Efter  at  have  taget  noget  Brod  og  anbragt 
det  i  sin  Hætte,  thi  han  forudsaa,  at  der  vilde 
forløbe  mere  end  een  Dag,  inden  han  naaede 
hjem,  slæbte  han  sig  uden  at  blive  opdaget  ud 
af  Hytten.  Alt  var  tyst  og  stille  rundt  om ; 
Folk  og  Hunde,  Mennesker  og  Dyr  havde  faaet 
hver  sin  Part  ved  Cheikhens  Gavmildhed  og  sov 
nu  sodeligt.  Ah  sneg  sig  kravlende  til  Floden, 
som  laa  en  kvart  iMil  borte  og  som  løb  raskt 
mod  Havet. 

;; —  O  Gud!  gid  jeg  blot  maatte  naa 
Vandet!  saa  kan  jeg  faa  min  Hustru  at  se 
igen.  Ak!  Ak!  hvad  skal  der  blive  af  Rah- 
mana,  i  Dag  burde  jeg  jo  have  været  tilbage  i 
Sahels  Skove.« 

Den  røde  Lysning,  som  forkyndte,  at  Solen 
var  ved  at  staa  op,  tegnede  sig  allerede  paa 
Himlen,  og  fra  Landsbyen  hørtes  Menneske- 
stemmer og  Hundenes  Gøen.  Ali  naaede 
imidlertid  Floden,  slukkede  sin  Tørst  i  dens 
Vand    og    lod   sig  derpaa  glide  ud  i  Strømmen, 

idet  han  passede  at  ligge  paa  Ryggen,  og  saa- 
ledes  blev  han  fort  af  Sted.  Hundenes  Halsen 
lød  nænnere,  han  saa'  Fakler  blusse  i  alle  Ret- 
ninger. Nogle  af  Folkene  vare  til  Hest,  andre 
til  Fods,  alle  vare  bevæbnede  rned  hvad  de 
havde  fundet  lige  for  Haanden.  » —  Han  kan 
ikke  være  langt  borte«,  sagde  den,  der  var  for- 
rest »her  er  Spor  af  hans  Knæl  Det  er  godt, 
han  ikke  kan  bruge  sine  Fødder  ^<. 

» —  Her  er  Blod,'<  raabte  den  gamle,  en- 
øjede Kadors  Søn,  som  var  rasende  over  Mordet 
paa  Faderen  og  som  derfor  havde  svoret  at 
dræbe  AH  med  sine  egne  Hænder,  skønt  han 
ogsaa  var  en  af  Vogterne  og  var  bleven  sparet. 

»Denne  Vej,  <  sagde,  en  anden  -han  er 
kravlet  her  over  denne  Knold,  se  der  er  Ind- 
tryk af  hans  forbandede  seks  Fingre.« 

»Der  er  kun  een  sand  Gudl<  sagde  en 
tredje,  ^  Jeg  tør  sværge  paa,  at  han  er  skjult 
under  de  Buske  der.  Søg  Zeitsun  !  Søg ! «  sagde 
han  til  sin  Hund,  der  gøede,  da  den  snusede 
til  de  blodige  Fodtrin.  Folkene  fulgte  nu  Sporet 
lige  til  Vandet. 

»Han  er  gaaet  over  Floden;«  raaber  en 
Stemme:  og  nu  skyndte  alle  sig  over  Floden; 
men  der  tabtes  ethvert  Spor.  Hele  Terrainet 
rundt  til  alle  Sider  blev  forgæves  afsøgt. 

Selve  Hundene  gave  Ævred  op. 

>^Han  har  faaet  sin  fortjente  Straf,«  raabte 
nu  en  af  de  gamle,  som  i  Hjertet  var  Ali  tak- 
nemmelig. »Han  er  saamænd  druknet  under 
Forsog  paa  at  passere  over  Floden,  Gud  være 
hans  Sjæl  naadig«. 

Hele  Troppen  vendte  tilbage  til  Landsbyen. 

Imidlertid  førtes  AH  bort  af  Strømmen. 
Han  horte  Larmen  fra  Forfølgerne  fjerne  sig,  og 
da  han  var  udmattet  af  Blodtab  og  Anstrengelser, 
søgte  han  Hvile  mellem  nogle  Buske.  Her  for- 
bandt han  sine  Saar  med  Blade  af  L'rten  Ts  erbil, 
(en  Slags  Salvie)  som  groede  der,  dette  lindrede 
hans  Smerter  en  Del. 

Om  Aftenen  gav  han  sig  paa  Vej  igen 
kravlende  paa  sine  Hænder  og  Knæ,  som 
snart  bleve  næsten  lige  saa  daarlige  og  ømme, 
som  Fødderne.  Han  blev  nødsaget  til  igen  at 
stoppe  op  for  at  samle  Kræfter.  Paa  denne 
Maade  slæbte  han  sig  hjem  i  fem  lange  Dage. 
Hans  Føde  bestod  i  de  Stumper  Brød,  han 
havde  taget  i  Cheikhens  Hus. 

Den  sjette  Dag  om  Morgenen  fik  han  sin 
Hytte  i  Sigte,  men  de  kæmpemæssige  Anstrengelser, 
han  havde  haft,  havde  foreløbig  udtomt  hans 
Kræfter,  og  han  faldt  om  og  kunde  ikke  mere. 
Der  var  dødsstille  om  ham.  Det  isnede  ham 
gennem  Mar\'  og  Ben,  da  han  med  skælvende 
Stemme  kaldte  paa  sin  Hustru. 

Ingen  svarede. 

Hvor  var  nu  hun,  som  altid  havde  modtaget 
ham  med  Glædestaarer? 

Han  kaldte  endnu  hojere :  >-Rahmana  !  Rah- 
mana?« 

Kun  Ekkoet  svarede. 

Aandelos  traadte  han  ind  i  Hytten.  Hans 
Hustru  var  der;  men  hun  laa  ubevægehg  og 
var  dod  og  kold,  og  ved  hendes  stivnede  Barm 
var  hendes  Barn  udaandet  af  ^langel  paa  Xæring. 

»O  Gud,  Din  Forbandelse  hviler  over  migi 
men  jeg  har  fortjent  det  I 

Ak  I  hvorfor  har  Skæbnen  ikke  tilladt  mig 
at  gense  min  Hustru  levende,  saa  jeg  kunde 
bede  hende  og  mit  stakkels  Barn  om  Tilgivelse : 
Allah!  Allah  1« 

Ali  tilbragte  en  lang  Nat  i  Sorg  og  Anger, 
han  bebrejdede  sig  haardt  den  Rus,  som  havde 
givet  Anledning  til  det  hele,  og  han  græd  ved 
sin  elskede  Hustrus  og  sit  Barns  Dødsleje. 

Næste  Dag  lavede  han  en  Ligkiste  af  Barken 
fra  en  Korkeg  til  begge  Ligene,  og  han  svor 
at  ville  begrave  de  dode  nær  ved  sin  Skyts- 
helgens Gravsted  i  Skovene  ved  Sahel,  saa  snart 
hans  saarede  Fødder  tillode  ham  at  udfore  dette 
Løfte. 

Efter  tre  Ugers  Forlob  kunde  Ali  tage  Lig- 
kisten paa  Nakken  og  en  Spade  i  Haanden  for 
at  vandre  de  seks  lange  Kvartmile  til  Helgen- 
graven.    Her  begravede  han  de  jordiske  Rester 

af  hende,  som  han  havde  elsket  saa  meget,  og 
sit  Hlle  Barn,  og  han  gjorde  over  Graven  det 
helhge  Løfte,  at  han  aldrig  mere  vilde  fore  det 
vilde  omflakkende  Liv,  som  han  saa  længe  havde 
ført,  samt  at  han  hver  Dag,  lige  til  sin  sidste 
Time,  vilde  besøge  sin  kære  Rahmanas  Grav. 

Da  AHs  Venner  troede  ham  død  og  derfor 
ikke  bragte  ham  Fødevarer,  og  da  han  jo  havde 
forsvoret  aldrig  mere  at  bruge  Vold  mod  Nogen, 
var  han  nødsaget  til  at  leve  af  Olden  og  de 
Frugter  og  Rødder,  som  Skoven  kunde  forskaffe 
ham. 

Somme  Tider  slæbte  han  sig  hen  til  Vejkanten 
med  Hovedet  helt  hyllet  i  Haiken  og  anraabte 
der  de  Vejfarende  om  en  Smule  Brød  »i  Guds 
Navn.« 

Men  heller  ikke  her  kunde  han  faa  Lov  at 
leve  i  Fred,  thi  det  rygtedes,  at  en  Tigger  af 
samme  Udseende  som  den  berømte  Røver  var 
bleven  set  siddende  nær  ved  Helligdommen  i 
Sahel  Skoven. 

Sultanen  gav  Ka'iden  i  Larrache  Ordre  til, 
at  hvis  det  var  Ali  med  de  seks  Fingre,  skulde 
han  gribes,  selv  om  det  maatte  ske  i  selve 
Helhgdommen,  og  denne  derved  krænkes. 

Det  var  en  Fredag.  Ali  havde  plukket  en 
Myrthegren  og  nu  sad  han  med  den  paa  sin 
Kones  Grav  og  talte  til  hende,  som  om  hun 
kunde  høre  ham,    saadan    som    det  er  Muhame- 

danernes  Skik.  Han  var  saa  hensunken  i  sine 
Betragtninger,  at  han  ikke  opdagede  Soldaterne, 
som  i  Snesevis  kom  ud  af  Skoven,  for  de  vare 
hge  ved  ham.  Ah  havde  ingen  Vaaben  taget 
med,  da  hans  Udflugt  gjaldt  dette  hellige 
Sted.  Hans  Hoppe  stod  et  godt  Stykke  borte 
inde  i  Tykningen,  og  hans  Fodder  vare  endnu 
saa  daarlige,  at  han  ikke  kunde  tænke  paa  at 
bruge  dem  til  Flugt.  For  ovrigt  var  han  ogsaa 
træt  af  Livet  og  frygtede  ikke,  hvad  der  vilde 
komme.  Han  gik  derfor  kun  langsomt  hen  mod 
Gravhvælvingen  og  traadte  derind. 

Soldaterne  omringede  Graven,  der  var  en 
firkantet  lille  Bygning  med  Kuppeltag.  Om 
selve  Graven  var  anbragt  en  Træramme. 

Der  var  Befaling  til  at  tage  Ali  levende, 
og  der  blev  længe  underhandlet  om,  hvem  der 
turde  paatage  sig  at  arrestere  ham  inde  i  Grav- 
hvælvingen.   Endelig  meldte  tre  af  de  tapreste  sig. 

Ali  sad  paa  Hug  i  et  Hjorne  med  Hovedet 
hvilende  paa  sine  Knæ  og  med  Hænderne  inde 
i  Gelab'ens  Folder. 

Skælvende  af  Frygt  listede  de  tre  Mænd 
sig  ind.  Ali  saa  op,  fæstede  sit  Ørneblik  paa 
den  forreste,  greb  en  af  de  store  Sten,  som  laa 
rundt  om  Graven,  og  kastede  ham  den  lige  paa 
Brystet,  saa  han  faldt.  De  to  andre  flygtede, 
men  den  ene  blev  ramt  af  en  Sten  paa  Tærskelen 
til    HelHgdommen.      Nu     raabte     Ali    »Manden 

med  de  seks  Fingre --<  :  »Ingen  skal  komme  til 
at  lægge  Haand  paa  mig  her  ved  denne  Helgen- 
grav, hvor  ogsaa  min  Hustru  hviler,  men  jeg  er 
træt  af  Livet,  nu  da  alt,  hvad  jeg  har  elsket,  er 
borte.     For  mig  derfor,  hvorhen  I  ville.« 

Han  lod  sig  virkelig  binde  uden  mindste 
Modstand  og  fulgte  Soldaterne  ud  af  det  helHge 
Sted. 

» —  Aj,  Aj,  Mesoda!«  (her,  her,  Mesoda) 
saabte  Roveren.  Et  Øjeblik  efter  kom  en  smuk 
sort  Hoppe  vrinskende  hen  imod  AU.  Den  var 
fuldstændig  opsadlet.  Soldaterne  søgte  at  gribe 
den,  men  den  stejlede  og  sparkede  med  saa 
megen  Kraft,  at  ingen  vovede  at  røre  den.  »I 
gjorde  bedre  i  at  lade  mig  styre  den«  sagde 
AH  »med  de  seks  Fingre«.  Soldaterne  opgave 
Jagten,  Ali  kaldte,  og  Hoppen  kom.  Ali  slog 
nu  Tøjlen  over  Hovedet  paa  den,  tog  dens 
Hoved  mellem  sine  Hænder,  kyssede  den  paa 
Panden  og  Øjnene  og  gav  den  derpaa  et  lille 
Dask,  idet  han  raabte: 

»Awal   Awa!« 

Hoppen  galoperede  bort  og  forsvandt  i 
Skoven. 

» —  Forsvind,  du  mine  Øjnes  Lyst,  ingen 
Mand  skal  nogen  Sinde  komme  dig  nær,  for  du 
er  død.  Det  samme  vilde  være  sket  med  din 
Herre;  var  ikke  hans  Livsledsagerinde  død.« 

Ali  blev  fort  fangen  til  Larrache,  hvorhen 
der  rejste  mange  Mennesker  for  at  se  den  frygte- 
lige Rover,  som  nu  paa  sin  Vej  dertil  blev  ud- 
skældt af  den  store  Hob,  thi  kun  nogle  ganske 
enkelte  huskede  hans  Velgerninger  og  velsignede 
ham  i  Stilhed.  Han  blev  lænket  om  Haandled 
og  Ankler,  og  en  vældig  Jærnring  blev  anbragt 
om  hans  Hals,  i  den  var  fastgjort  en  Kæde, 
der  vilde  have  kunnet  holde  en  Love  i  Ave. 
Saaledes  lænket  og  bunden  blev  han  stedt  for 
Guvernøren,   som  smed  ham  i  Fængsel. 

Saa  snart  Sultanen  erfarede,  at  Ali  var  fanget, 
udsendte  han  en  kejserlig  Skrivelse,  der  befalede, 
at  Fangen  skulde  miste  sin  højre  Haand  og  den 
højre  Fod  og  derefter  slippes  los  for  at  sygne 
hen  til  Skræk  og  Advarsel  for  andre. 

Den  Dag  Dommen  skulde  udfores,  blev 
AU  fort  til  Torvepladsen,  hvor  det  myldrede  af 
Mennesker  baade  fra  Land  og  By,  som  tørstede 
efter  at  se  den  Mand  blive  straffet,  som  havde 
været  Vestens  Skræk,  og  hvis  Xavn  havde 
bragt  alle  i  Kejserriget  til  at  skælve. 

Bødlen  holdt  sin  korte  og  brede  Sabel  i 
Haanden,  og  ved  Siden  af  ham  stod  en  Skaal 
med  sydende  Beg  til  deri  at  dyppe  de  lemlæstede 
Lemmer  for  at  standse  Blodet. 

En  Smed  stod  parat  til  at  file  Haandjæmene 
over.    Da  Ali  saa  ham,  sagde  han:    »der  er  ingen 

Brug  for  Dig<.  I  det  samme  strammede  han 
Musklerne  og  brod  Jæmet. 

Bodlen  greb  nu  hans  hojre  Haand  og  han 
og  hans  tre  Hjælpere  sogte  nu  at  frigøre  Haand- 
ledet  for  Jærnene,  for  at  Haanden  kunde  blive 
hugget  af. 

»Hvorfor  skælver  Dur«  sagde  AU  til  Bodlen  ; 
»Ræk  mig  Sablen,  og  jeg  skal  udføre,  hvad  Du 
skælver  for  at  gore.  Vær  ikke  bange,  jeg  skal 
ikke  bruge  Vaabnet  mod  Eder.  Min  Skæbne 
er  afgjort,  hvis  jeg  havde  villet  leve  endnu 
længere,  havde  I  aldrig  faaet  mig  at  se  her.« 

Man  gav  ham  Sablen,  og  medens  fire  Mand 
trak  i  hans  hojre  Arm  og  holdt  den  ud  fra 
Kroppen,  huggede  han  den  med  venstre  Haand 
af  i  eet  eneste  Hug  og  puttede  derpaa  Armen 
ned  i  det  kogende  Beg,  alt  sammen  uden  en 
eneste  Klage. 

Derpaa  afhuggede  Bødlen  hans  højre  Fod, 
og  han    blev    efterladt  til  sin  sorgelige  Skæbne. 

To  Dage  efter  blev  Ali  Bufrahi,  »den 
modige«,  »Manden  med  de  seks  Fingre«  fundet 
død  paa  Rahmanas  Grav.  Xogle  barmhjertige 
Mennesker  begravede  ham  ved  Siden  af  hende, 
han  havde  elsket  mest  paa  denne  Jord. 

»Allah  være  deres  Sjæle  naadig«  sluttede 
Araberen  sin  FortæUins^. 


IX. 
Henrettelser. 


Til  Trods  for  de  tyranniske  Love  og  til 
Trods  for  Sultanens  Despoti  bliver  Dødsstraffen 
dog  sjældent  anvendt  i  Marokko.  I  Lobet  af 
en  halv  Snes  Aar  blev  saaledes  kun  tre  saa- 
danne  eksekverede  i  Tanger.  Drummond  Hav 
blev  hændelsesvis  Vidne  til  en  af  dem. 

>Jeg  og  en  Ven  var  staaet  tidlig  op  for  at 
gaa  paa  Jagt  i  Tangers  Omegn.  Da  vi  kom 
til  Hovedporten,  var  den  lukket,  vi  gik  da  til 
en  anden  Port.  Ben  Khajir,  den  gamle  Port- 
vogter, havde  Xod  med  at  holde  en  Flok 
Mennesker  tilbage,  der,  hgesom  vi,  ønskede  at 
komme  ud. 

»Hvorfor  bliver  Porten  først  lukket  saa  sent 
op  i  Dag?'<    spurgte  jeg  den  gamle  Vogter. 

Han  svarede  undvigende,  at  han  havde 
sine  Ordrer. 

»Men  de  kunne  da  ikke  angaa  os  Europæerer« 
bemærkede  jeg,  idet  jeg  samtidig  lod  en  Sølv- 
mont  glide  ham  ned  i  Haanden. 

»Naa  ja!  Du  og  din  Ven  kunne  faa  Lov  at 
passere;  men  ikke  en  eneste  Maurer.« 

Næppe  vare  vi  uden  for,  for  vi  saa  nogle 
Soldater  drage  af  Sted  med  to  Fanger,  der  vare 
lænkede.  Jeg  kendte  straks  den  ene,  det  var 
en  ung  Riffmand,  der  havde  tjent  som  Gartner 
hos  en  af  mine  Venner.  Den  smukke,  høje 
Mands  aabne,  vindende  Blik  tydede  ikke  paa, 
at  han  var  en  Forbryder.  Jeg  spurgte  da  ogsaa 
forundret,  hvad  han  havde  gjort. 

»Sultanen  —  Gud  lade  ham  leve  længe  — 
har  befalet,  at  de  begge  skulle  miste  Livet.  Det 
er,  fordi  de  have  smuglet  Kvæg  gennem  Riff- 
bjærgene  til  de  vantro  Spanioler.« 

»Men  det  er  dog  en  meget  haard  Straf 
for  en  saadan  Forbrydelse.  Og  skulle  de  endelig 
straffes  paa  Livet,  hvorfor  saa  ikke  lade  Folk  i 
Tanger  se  derpaa,  at  de  kunne  tage  Lære.« 

»Bebrejd  mig  ikke  noget,  Nazaræer,  jeg  har 
mine  Befalinger,   og  dem  maa  jeg  lystre.« 

Det  Sted,  hvor  Jodeme  slagtede  deres  Kvæg, 
var  valgt  til  Eksekutionsplads,  og  der  ventede 
en  modbydelig  og  lumsk  udseende  Maurer,  der 
var  klædt  som  Slagter,  paa  de  skyldige.  I 
Haanden  holdt  han  en  lille,  seks  Tommer  lang 
Dolk.     Han  var   en    fremmed,    som  man  havde 

lejet  til  at  udfore  dette  ækle  Arbejde.  Alle  de 
muhamedanske  Slagtere,  som  ellers  plejede  at 
være  Bodler,  vare  nemlig  flygtede,  formentlig 
fordi  de  ikke  vilde  dræbe  de  ulykkelige. 

En  sygelig  Nysgerrighed  fængslede  mig  til 
Stedet,  skønt  jeg  var  forberedt  paa  at  faa  noget 
rædselsfuldt  at  se. 

Der  opstod  til  at  beg}'nde  med  et  Skænderi 
mellem  Kaidens  Soldater  og  Bodlen,  angaaende 
den  lovede  Betaling  for  at  hugge  Hovedet  af 
de  to  Syndere,  som  maatte  hore  paa,  at  man 
skændtes  derom.  Slagteren  paastod,  at  der  var 
lovet  ham  fire  Dollars  for  hvert  Hoved,  og  til 
Slutning  maatte  Kaiden  give  efter. 

Nu  blev  det  første  Offer,  der  allerede  var 
halv  død  af  Skræk,  kastet  omkuld  af  Bodlen, 
som  lagde  sit  Knæ  paa  hans  Bryst  og  førte 
Staalet  mod  hans  Strube. 

Jeg  vendte  Ansigtet  bort,  men  hørte,  at 
der  opstod  en  rasende  Kamp  og  jeg  hørte 
Bødlen  raabe : 

»Giv  mig  en  anden  Kniv,  min  vil  ikke  bide.« 

Jeg  vendte  mig  om,  den  dødsdømte  laa 
med  halvaaben  Strube,  medens  Brystkassen  be- 
vægede sig  hurtigt,  og  Lemmerne  krampagtigt 
strittede  ud. 

Min  Ledsager  gav  sig  til  højrøstet  at  be- 
brejde Soldaterne,  at  de  roligt  kunde  se  til,  og 
han   opfordrede    dem  indstændigt   til  at  gøre  en 

II 

Ende  paa  Staklens  Lidelser.  Endelig  rakte  en 
af  dem  Bodlen  en  Kniv,  og  Hovedet  blev  skilt 
fra  Kroppen. 

»Gud  give  vor  Hersker  et  langt  Liv,« 
raabte  Skaren;  men  jeg  lagde  Mærke  til,  at  flere 
af  Soldaterne  vare  rædselsslagne. 

Xu  kom  Turen  til  den  smukke  unge  Knægt. 
Ogsaa  hans  Blod  blev  Anledning  til  en  ny 
Debat. 

Kaiden  gik  fra  sit  Ord  og  vilde  ikke  betale 
de  fire  Dollars  for  efter  den  andens  Død,  og 
Bødlen  blev  til  sidst  nødsaget  til  at  boje  sig. 

Den  dødsdømte  bad  om,  at  man  vilde  løse 
hans  Hænder. 

Da  de  vare  fri,  tog  han  sin  Gelab  af  og 
rakte  den  til  den  Soldat,  som  ydede  ham  denne 
sidste  Tjeneste. 

>.Tag  den,  vi  ses  i  den  anden  Verden.« 

Sin  Turban  kastede  han  til  en  anden,  som 
havde  vist  ham  MedHdenhed,  da  de  andre  for- 
haanede  ham. 

Derpaa  gik  han  med  faste  Skridt  hen  til 
det  Sted,  hvor  den  førstes  blodige  Legeme  laa, 
sagde  med  tydelig  Rost : 

»Der  er  kun  een  Gud  og  Muhamed  er 
hans  Profet,«  vendte  sig  derpaa  mod  Bødlen, 
løste  sit  Bælte,  som  han  rakte  ham  med 
de  Ord: 

»Tag  det,  men  for  Guds  Skyld  skær  mit 
Hoved  hurtigere  af,  end  Du  gjorde  ved  min 
Broders. '< 

Xu  lagde  han  sig  ned  paa  den  af  Blod 
vædede  Jord,  og  Morderen  (han  fortjente  intet 
andet  Navn)  anbragte  sit  Knæ  paa  den  unge 
Mands  Bryst. 

I  samme  Øjeblik  kom  en  Rytter  galo- 
perende.  — 

>^  Stop  I  —  Hold  opI'<   raabte  min  Ven. 

Bødlen  tovede.  — 

»Det  er  Guvernørens  Søn,  som  vil  se  Hen- 
rettelsen; vent  til  han  kommer. -< 

Jeg  forlod  ilsomt  Stedet  —  ikke  for  at  gaa 
paa  Jagt,  men  for  at  ty  hjem. 

Medens  vi  ventede  paa,  at  Porten  skulde 
blive  aabnet,  saa  vi  de  to  blodige  Hoveder  i 
Soldaternes  Hænder,  og  vi  hørte  dem  skændes 
med  Bodlen,  som  forlangte,  at  de  skulde  be- 
skytte ham  mod  Folkets  Raseri,  hvad  de  kun 
vilde  gøre,  naar  han  vilde  betale  dem  to 
Dollars,  altsaa  Halvdelen  af  sin  Fortjeneste. 
Det  nægtede  han,  og  sejlede  saa  sin  egen  Sø. 

Xæppe  var  Porten  bleven  aabnet,  for  Mængden 
strømmede  ud  og  angreb  ham  med  Stenkast. 
Han  flygtede  ud  i  Landet,  forfulgt  af  Drenge 
og  unge  Mennesker,  og  styrtede  bevidstløs  om 
tre  Kvartmil  fra  Byen,  fuldstændig  bedækket 
med  Saar. 

Da  Soldaterne  kom  ind  i  Byen,  tvang  de 
den  første  Jøde,  de  mødte,  til  at  vadske  Hovederne, 
som  derpaa  bleve  hængte  op  paa  et  Taarn  ved 
Markedspladsen. 

Da  jeg  var  i  Færd  med  at  gaa  hjem, 
mødte  jeg  paa  den  lille  Markedsplads  en  Riflf- 
mand,  som  jeg  vidste  var  Fætter  til  den  ulykke- 
lige Gartneri  han  gik  med  lange  Skridt  og  var 
væbnet  baade  med  Pistoler  og  Dolk.  Jeg  spurgte, 
hvorhen  han  vilde. 

»Jeg  gaar  hen  for  at  hævne  min  Slægt- 
nings Død  paa  den  fremmede  Bandit,  som  var 
den  eneste,  der  vilde  udgyde  vor  Families 
Blod.« 

Næste  Dag  fik  jeg  at  vide,  at  Bødlen  var 
dræbt  og  begravet  paa  Pletten,  hvor  han  blev 
skudt.  Fætteren  vendte  tilbage,  uden  at  Myn- 
dighederne i  Tanger  fandt  Anledning  til  at  tage 
sig  af  ham. 

Efter  i  tre  Dage  at  have  været  ophængte 
i  Tanger,  bleve  Hovederne  sendte  til  Sultanen, 
for  at  Hans  Majestæt  kunde  se,  at  man  havde 
efterkommet  hans  Ordre.  De  kr>-dsede  paa 
Vejen  en  Kurer,  der  var  bleven  sendt  med  et 
Benaadningsdekret,  men  som  paa  Grund  af  en 
Flods  Ufarbarhed  var  kommen  for  silde. 

I  et  andet  Tilfælde  fandt  Dødsstraffen  Sted 
under  mere  forunderlige  Forhold.  En  Maurer  fra 
Landsbyen  Charf  havde  med  en  Pistol  dræbt 
en  Landsmand  paa  Torvepladsen  i  Tanger,  fordi 
han  mistænkte  denne  for  at  staa  i  Forhold  til 
hans  Kone. 

Den  dræbtes  Broder  rejste  ojebUkkehg  ned 
til  Sultanen  i  Fez  og  forlangte  Morderens  Liv. 
Sultanen  hørte  paa  Manden  og  erkendte,  at 
han  havde  Ret  til  det,  han  bad  om. 

»Jeg  giver  Dig  Tilladelse  til  at  tage  Mor- 
derens Liv  med  samme  Vaaben,  som  Morderen 
brugte,  paa  samme  Sted,  hvor  Mordet  skete  og 
i  samme  Time  paa  Dagen,  som  Din  Broder  ud- 
aandede;  men  hvorfor  vil  Du  ogsaa  udg}'de  et 
Menneskes  Blod:  Tag  imod  Penge  for  Mordet, 
saaledes  som  det  er  lovligt  at  gøre  blandt  de 
troende-,  jeg  vil  indestaa  for,  at  Du  faar  Din 
Betaling,  den  skal  blive  udbetalt  Dig  med  to 
Hundrede  Mitzakels.« 

»Kan  jeg  da  købe  en  Broder  for  de  Penger« 
svarede  Klageren. 

»Gaa  Din  Vej,  jeg  har  hørt,  hvad  Du  har 
sagt,  og  forstaaet  Dig,  min  Vizir  vil  give  Dig 
de  nødvendige  Skrivelser.« 

Mændene  kom  til  Tanger  med  Dødsdommen 
og  henvendte  sig  til  Guvernøren. 

Samme  Dag  i  Ugen  og  samme  Time  paa 
Dagen  blev  Morderen  fort  fra  Fængslet  ud  paa 

Pladsen  og  sat  ned  paa  det  Sted,  hvor  han 
havde  dræbt  sin  Landsmand. 

Folk  vare  til  Stede  i  Mængde. 

Den  Pistol ,  som  den  dødsdømte  havde 
benyttet  til  at  skyde  Manden  med,  blev  leveret 
Broderen.  Han  ladede  den,  gik  lige  løs  paa 
Morderen  og  derefter  langsomt  Skridt  for  Skridt 
rundt  om  ham  i  en  Kres,  idet  han  sagde: 

»For  Gud  og  Mennesker,  jeg  besværger 
Dig  at  svare  mig.    Har  Du  dræbt  min  Broder?« 

»Jeg  har  dræbt  ham  I  < 

En  Mand  traadte  nu  frem  af  Mængden  og 
sagde : 

»Modtag  Pengebod  1  Jeg  tilbyder  Hundrede 
Dukater  mere :  alle  de"  her  tilstedeværende 
ville  bidrage  dertil,  derom  er  jeg  overbevist.« 

»Det  er  til  ingen  Nytte  at  I  byde  mig 
Penge,«  svarede  Manden,  og  han  gik  Kresen 
rundt  een  Gang  til,  henvendte  det  samme 
Spørgsmaal  og  modtog  samme  Svar  som  tid- 
ligere. 

Et  sidste  Bud  paa  to  Hundrede  Dukater 
blev  gjort:  men  Bodlen  vedblev  at  krese 
rundt  om  Synderen,  gentog  for  tredje  Gang  sit 
Spørgsmaal  og  føjede  til: 

»Bekend  hojt  Din  Tro,  thi  nu  tager  jeg 
Dit  Liv.< 

»Gud  er  stor  og  Muhamed  er  hans  Profet!« 

Xæppe  vare  disse  Ord  sagte,  før  Pistolen 
knaldede.  Dens  Munding  berørte  Rygraden 
paa  det  samme  Sted,  hvor  den  myrdede  havde 
faaet  sit  Banesaar. 

Den  ulykkelige  Synder  levede  endnu  tre 
Timer.  < 


IX 


Riffmandens  Fortælling. 


Det  var  ved  Ain  Dahlia  at  vi  søgte 
Skygge  for  Midsommersolen  i  en  nærliggende 
Hule.  Her  traf  vi  nogle  Arbejdere,  der  vare 
undervejs  til  Arzyla.  Blandt  dem  var  der  en, 
som  tiltrak  sig  vor  Opmærksomhed,  paa  Grund 
af  sit  smukke  mandige  Ydre  og  sin  hoje  Vækst. 
Hadjien  fortalte  mig,  at  det  var  en  indfødt 
Riffbeboer,  som  paa  Grund  af  en  Fejde  havde 
maattet  forlade  sin  Hjemstavn.  Jeg  gav  mig  i 
Snak  med  Manden,   bod  ham  Frugt  og  Brød  og 

opfordrede  ham  til  at  fortælle  os  sit  Livs 
Eventyr. 

Han  begyndte: 

Du  Son  af  en  Englænder,  jeg  har  Tillid 
til  dig  og  din  Stamme.  Jeg  vil  derfor  fortælle  dig, 
hvad  jeg  ikke  vilde  fortælle  mange  af  mine 
Landsmænd,  hvorfor  jeg  beder  dig :  pas  paa  din 
Tunge  over  for  Byfolkene  og  gem,  hvad  jeg  vil 
betro  dig,  i  dit  inderste  Lønkammer.  —  Min 
Fader  dode,  da  jeg  var  Barn.  Han  efterlod 
min  Moder  med  to  Sønner,  min  Broder  og  mig. 
Min  Broder  var  omtrent  to  Aar  ældre  end  jeg, 
og  en  raskere  og  mer  trofast  Kammerat  har 
aldrig  indaandet  Luften  i  vore  Bjærge.  Han 
ejede  en  stor  Baad  til  tyve  Aarer  og  en  Be- 
sætning til  den  af  halvthundrede  Mand,  der  lurede 
paa  Xazaræernes  Skibe,  naar  de  kom  for  nær 
Kysten  eller  lede  Skibbrud  der.  Som  Dreng 
har  jeg  ledsaget  min  tapre  Broder  —  Gud  være 
hans  Sjæl  naadig  —  paa  tre  af  hans  Ekspe- 
ditioner. Det  var  haarde  Kampe,  naar  Naza- 
ræeme  traf  at  være  bevæbnede.  Vor  Over- 
legenhed i  Antal  hjembragte  dog  altid  Sejren. 
Vi  dræbte  altid  baade  Besætning  og  Passagerer 
og  kastede  Ligene  over  Bord ;  dog  forinden  vare 
vi  saa  forsigtige  at  afskære  deres  Hoveder,  gøre 
Ansigterne  ukendelige  og  aftage  Klæderne,  for 
at  Ligene  ikke  skulde  blive  genkendte. 

I  vor  Landsby  var  der  en  smuk  ung  Pige, 
Datter  af  en  af  Stammens  mægtigste. 

Hendes  Skønhed  var  vel  bekendt  overalt, 
thi  hun  gik  utilsløret,  som  alle  vore  Kvinder  i 
Riffbjærgene.  Vi  have  nemlig  mere  Tiltro  til 
vore  Kvinders  Dyd,  end  Folk  i  Byerne  have  til 
deres  Kvinder. 

Min  Broder  saa  Pigen  og  blev  dødelig  for- 
elsket i  hende,  Hgesom  hun  i  ham.  Forgæves 
forlangte  min  Broder  hende  til  Ægte  hos  Faderen, 
—  hun  var    lovet    bort  til  en   mægtigere  Mand. 

Hendes  Bryllupsdag  kom:  alle  Gæsterne 
vare  forsamlede  til  Gilde  og  Lystighed.  Min 
Broder  var  ogsaa  indbudt;  men  kom  ikke  for 
ved  Festens  Slutning.  Da'  traadte  han  ind  bleg 
og  mork,  gik  hen  imod  Brudgommen  og  sagde 
til  ham : 

>>Xu  er  Øjeblikket  der,  Gud  vil  nu  domme 
mellem  dig  og  mig.  Hun,  som  du  har  valgt 
dig  til  Brud,  skal  blive  min  eller  ingens.  Sig, 
vil  du  overlade  mig  hende,  eller  foretrækker  du, 
at  der  skal  flyde  Blod.  Brudgommen  kaldte  nu 
Gæsterne  til  Hjælp.  Der  opstod  en  rasende 
Kamp.  Brudgommen  blev  stukken  ihjel,  og 
nær  ved  ham  laa  snart  min  Broders  Hvløse 
Legeme  strakt  til  Jorden  ved  et  Pistolskud. 

Jeg  var  til  Stede  ved  denne  frygtelige  Scene, 
men  havde  endnu   ikke   fyldt   tolv  Aar,  hvorfor 

jeg  ikke  i  Øjeblikket  havde  Kraft  nok  til  at 
gribe  ind  og  hævne  Fornærmelsen. 

I  Rifflandet,  hører  du  det,  du  kristne  Mand, 
er  hver  Mands  Gevær  hans  Lov  og  Ret,  thi  vi 
lyde  ingen  Høvdinger  og  have  ingen  Øvrigheds- 
personer. Sultanen  selv  anerkendes  i  vort  Land 
kun  som  den,   der  er  Hovedet  for  vor  Religion. 

Min  Moder,  som  elskede  sin  ældste  Søn 
lidenskabeligt,  sorgede  over  ham  til  sin  Dødsdag. 
Aldrig  holdt  hun  op  med,  naar  vi  spiste  sam- 
men, at  bebrejde  mig  min  Mangel  paa  Mod, 
fordi  jeg  ikke  hævnede  min  Broders  Blod.  Da 
jeg  blev  større,  kunde  hun  ofte  med  haarde  Ord 
og  i  min  Nærværelse  bebrejde  Gud,  at  han 
havde  givet  hende  saadan  en  uværdig  Son  som 
mig. 

Alle  disse  Udtalelser  indprentede  sig  dybt 
i  min  Erindring.  Allerede  længe  havde  jeg 
derfor  besluttet  at  hævne  min  Broders  Død.  Men 
jeg  var  den  Gang  for  ung  til  at  tage  det  op  med 
den  myrdedes  to  Brødre  paa  een  Gang.  Endvidere 
vidste  jeg  kun  alt  for  vel,  at  dersom  jeg  ikke 
dræbte  dem  bægge  paa  een  og  samme  Dag,  var 
jeg  fortabt. 

Da  jeg  var  seksten  Aar  gammel  giftede  jeg 
mig  med  en  Pige,  som  jeg  holdt  af,  og  som,  Gud 
ske  Lov,  endnu  er  i  Live.  Hun  blev  velsignet 
med   mange    Sønner,    der    alle    ere    rede   til   at 

hævne  mig;  thi  det  vil  sikkert  bhve  nodvendigt 
en  Gang. 

Mine  Hævnplaner  betroede  jeg  til  min 
Hustru.  Forgæves  søgte  hun  at  afholde  mig 
fra  Blodudg}-delse.  Forgæves  søgte  den  myrdedes 
to  Brødre  i  den  Tro,  at  jeg  var  for  ung  til  at 
tørste  efter  Hævn.  at  formaa  mig  til  at  tage 
imod  en  stor  Sum  Penge  i  Mandebod.  Jeg  af- 
slog deres  Tilbud. 

En  Dag  fik  jeg  at  vide,  at  en  af  Brodrene 
havde  i  Sinde  at  tage  til  et  Marked,  medens 
den  anden  vilde  blive  hjemme  i  Landsbyen. 
Det  var  alt,  hvad  jeg  begærede.  Xu  skulde 
det  udfores,   som  jeg  saa  længe  havde  tænkt  paa. 

Da  min  Moder,  min  Hustru  og  jeg  modtes 
for  at  spise  til  Middag,  sagde  jeg  til  min  Moder : 
Saml  alt,  hvad  vi  eje,  af  Værdi,  og  hold  alt  rede 
til  Flugt,  vi  ville  blive  nødsagede  til  at  søge 
Tilflugt  i  Mulai-Abd-Selam's  Helligdom. 
Fra  i  Morgen  af  kan  Rift'bjærgene  ikke  længer 
være  vort  Hjem. 

Min  Moder  forstod  mig,  faldt  mig  om 
Halsen,  og  kaldte  mig  for  første  Gang  sin  kære 
Søn;  saa  tog  hun  min  Broders  Gevær  ned  af 
Husvæggen,  hvor  det  saa  længe  havde  hængt 
og  rustet  til  ingen  Xytte.  Hun  velsignede  det 
og  gav  sig  til  at  bede  om,  at  Gud  vilde  give 
mig  Held. 

Min  stakkels  Kone  var  derimod  aldeles 
utrøstelig.  Hun  var  bange  ikke  alene  for  min, 
men  ogsaa  for  vor  lille  Søns  Skæbne.  —  Hun 
var  ikke  blind  for  de  skæbnesvangre  Følger  af 
Stridens  Fornyelse. 

Næste  Morgen  kom  jeg,  ledsaget  af  min 
Hustru,  til  det  Sted,  hvor  Landsbyens  Befolkning 
plejede  at  samles.  Jeg  havde  mit  Gevær  med. 
Som  du  ved,  du  kristne  Mand,  er  det  sjældent 
ude  af  Riffbeboerens  Hænder.  Her  fik  jeg  at 
vide,  at  en  af  Brodrene  allerede  var  gaaet  til 
Markedet,  der  holdtes  tre  Timers  Vej  fra  vor 
Landsby.  Ikke  langt  fra  mig  saa  jeg  den  anden 
Broder  sidde. 

Der  var  kun  to  andre  Personer  til  Stede, 
da  største  Delen  af  Landsbyens  Beboere  vare 
gaaede  til  Marked. 

Jeg  holdt  Øje  med  mit  Offer;  han  skelede 
til  Siden,  som  var  han  forberedt  paa  noget 
ubehageligt.  Thi  baade  han  og  hans  Broder 
havde  fattet  Mistanke  til  mig.  Jeg  benyttede 
mig  af  et  Øjeblik,  da  han  vendte  Ryggen  til, 
tog  min  Gelab  af,  kastede  den  om  Hovedet  paa 
min  Hustru,  hvis  Tænder  klaprede  i  Munden 
paa  hende  af  Skræk,  bad  hende,  hvis  hun  havde 
mit  Liv  kært,  bare  at  sidde  stille.  Saa  nærmede 
jeg  mig  ham  med  mit  Gevær  i  Haanden,  idet 
jeg  passede  paa,  at  han  ikke  opdagede  mig. 
Han  saa  sig    tilbage    mere    end    een  Gang   hen 

imod  det  Sted,  hvor  jeg  havde  siddet.  Men 
da  han  saa  en  Skikkelse  hyllet  i  min  Dragt, 
tænkte  han,  at  det  var  mig,  der  sad  der  endnu. 
Jeg  gik  en  femten  Skridt  hen  imod  mit  Maal, 
sigtede  og  skod  ham  bag  fra  gennem  Ryggen. 
Der  kom  ikke  saa  faa  Folk  strømmende  til: 
men  da  de  horte,  hvorom  det  drejede,  sig  og  da 
de  havde  faaet  Aarsagen  at  vide,  var  der  ikke 
een,  der  sagde  et  Ord.  Jeg  havde  jo  kun  gjort 
min  Pligt  som  en  ægte  Riffmand. 

Da  jeg  kom  hen  igen  til  min  Hustru,  skiftede 
jeg  Dragt,  paalagde  hende  at  skynde  sig  hjem 
til  vor  Bolig  for  at  fortælle  Moder,  hvad  jeg 
havde  gjort,  derpaa  at  sadle  Mulæslet  og  Æslet, 
medtage  de  bedste  og  værdifuldeste  af  vore  Sager 
for  snarest  mulig  at  naa  ]Mulai-Abd-Selam.  Jeg 
sagde  til  hende,  at  hun  skulde  fortælle  Moder, 
at  jeg  nok  skulde  indhente  dem  inden  Nat. 
Efter  at  have  ladet  mit  Gevær  paa  ny  skyndte 
jeg  mig  til  Markedet.  Undervejs  modte  jeg 
Broderen;  han  var  paa  Hjemvejen  med  en  Del 
andre  Riff  beboere.  De  spurgte  mig  om,  hvor- 
for jeg  skyndte  mig  saadan.  Jeg  fortalte  dem 
da,  at  vi  hjemme  manglede  Salt  i  Husholdningen, 
og  at  jeg  maatte  skynde  mig  at  naa  Markedet 
for  inden  Aften  igen  at  kunne  være  hjemme. 
En  af  ^lændene  mente,  at  jeg  vilde  komme  for 
sent,  hvorfor  han  tilbod  at  ville  dele  med  mig. 
Jeg  onskede  kun  en  Lejhghed  til  at  gore  Folge- 

skab  med  dem,  hvorfor  jeg  modtog  hans  Tilbud. 
Kort  og  ^odt,  jeg  ventede  til  et  gunstigt  Øje- 
blik, holdt  mig  noget  tilbage,  og  skød  den 
anden  Broder  bag  fra.  Der  var  ingen  af  hans 
Ledsagere,  som  vare  bundne  til  ham  ved  Blodets 
Baand,  hvorfor  de  alle  kun  affyrede  deres  Ge- 
værer i  Luften  uden  engang  at  sigte  paa  mig. 

Jeg  skal  nemlig  sig  Dig,  en  Riff  bo  er  for 
klog  til  at  begynde  en  Fejde  uden  skellig 
Grund. 

Om  Natten  stødte  jeg  til  min  Kone  og 
min  Moder,  og  da  vi  havde  dvælet  nogle  Dage 
ved  Mulai-Abd-Selams  Grave,  droge  vi  til  Om- 
egnen af  Tanger,  og  der  have  vi  boet  siden. 

Kun  een  Gang  har  der  været  gjort  Forsøg 
imod  mit  Liv  af  en  Fætter  til  mine  forrige 
Fjender.  Han  vovede  dog  ikke  selv  at  komme, 
men  lejede  en  Riffmand,  en  som  tilmed  havde 
været  min  gode  Ven,  til  mod  en  meget  høj  Be- 
taling at  skaffe  mig  af  med  Livet.  Denne  Mand 
undsaa  sig  ikke  ved  at  opsøge  mig  i  mit  eget 
Hus  og  spise  mit  Brød,  blot  med  den  Hensigt, 
naar  Lejlighed  gaves,  at  myrde  mig.  Den  selv 
samme  Dag,  da  denne  lejede  Morder  kom,  blev 
jeg  advaret  af  min  Hustru,  som  sagde  mig,  at 
hun  ikke  kunde  lide  hans  Blik.  Jeg  agtede  ikke 
paa  hendes  Advarsler  og  vedblev  at  behandle 
min  forrige  Ven  med  Gæstfrihed,  indtil  min 
Kone  en  Dag  bragte  mig  en  Stump  Papir,  som 

hun  havde  fundet  i  hans  Vadsæk.  Paa  det  var 
Kontrakten  om  mit  Blod  skrevet;  Prisen  var 
Hundrede  og  femti  Mit  z  ak  els.  Opbragt  over 
Forræderiet  gik  jeg  øjeblikkelig  til  Skurken. 
viste  ham  Beviset  for  hans  Skyld,  greb  hans 
Gevær  og  hans  Dolk,  brækkede  dem  itu  og  for- 
talte ham,  at  da  han  havde  været  min  Gæst, 
vilde  jeg  alene  af  den  Grund  ikke  overgive  ham 
i  Retfærdighedens  Hænder. 

Siden  har  jeg  levet  i  Fred,  og  nu  har  jeg 
Gud  ske  Tak  her  under  mit  Tag  mangt  et  stolt 
Hjerte,  der  vil  være  i  Stand  til,  om  det  gøres 
nødvendigt,  at  hævne  deres  Fader.« 

Just  da  Riffmanden  havde  sluttet  sin  For- 
tælling stege  vi  igen  til  Hest  og  kom  til  Tanger 
ved  Tiden  for  Aftenbønnen. 


12 


Rævejagt. 


1853  var,  som  man  vil  erindre,  det  ulykke- 
lige Koleraaar.  Der  var,  blandt  andet.  Kolera 
i  England,  hvorfor  Gibraltar  var  erklæret  kolera- 
smittet  af  Spanien.  Gibraltar  havde  flere  Tusinde 
Mands  Besætning  og  imellem  den  var  den  store 
skotske  Garde,  hvis  Officerer  alle  vare  rige  og 
af  de  fornemste  Slægter.  Disse  Herrer  plejede 
med  deres  Heste  og  Hunde  at  jage  i  Spanien ; 
men  nu  var  der  jo  lukket  for  dem.  Saa  fik  de, 
paa  Grund  af  Drummond  Hays  store  Anseelse, 
Lov  til  at  komme  til  Marokko  for  at  gaa  paa 
Jagt. 

En  skøn  Morgen  kom  da  godt  og  vel  en 
halv  Snes  Officerer,  eller  maaske  flere,  med  fyr- 
retyve Hunde  og  et  Par  Huntsmen  (Hundefører) 
fra  Gibraltar,  og  saa  gik  det  løs  hver  Dag  i 
lange  Tider  med  Parforcej agten  efter  Ræve. 

Foruden  Officererne  deltoge  Drummond  Hay, 
hans    yngste    Broder,    Martino,    Reade    og   jeg. 

Englænderne  rede  deres  prægtige  andalusiske 
Hingste  og  vare  iførte  pragtfulde,  rode  Jagt- 
dragter, som  vore  lasede  Jagtkostumer  stak  slemt 
af  imod. 

Mine  Venner  i  Tanger  rede  deres  mauriske 
Hingste,  jeg  et  flinkt  Dyr,  som  Drummond  Hay 
havde  skaffet  mig. 

Terrainet  var  bølgeformet  og  gennemskaaret 
af  Bække  og  Flodsenge. 

Jagttoget  aabnes  af  the  Huntsman,  med  sin 
Assistent  og  Hunde  om  sig. 

Det  gælder  at  faa  opsporet  en  Ræv. 

Nu  gaar  det  paa  Foden  af  den  i  et  Glam, 
—  Halloh  —  Halloh  —  Halloh  —  Jægerne 
følge  the  Huntsman  saa  nær  som  muligt. 

Første  Gang  jeg  var  med,  førte  Ridtet  os 
ned  gennem  tæt  Buskads,  hvor  Hestene  maatte 
springe  livligt.  Jeg  red  med  lange  Bøjler  og 
tabte  dem  begge,  hvorfor  jeg  selvfølgelig  spændte 
om ,  og  anbragte  Knæene  i  lige  Linie  med 
Sadlens  Overkant,  saa  kunde  jeg  sidde  fast. 

Jægerne  fulgte  efter  Ræven,  til  den  blev 
taget  af  Hundene,   eller  slap  ind  i  sin  Hule. 

Saasnart  Hundene  havde  indhentet  den, 
bed  de  den  øjeblikkelig  ihjel  med  et  Knubs. 
The  Huntsman  sprang  til,  skar  Lunten  af  Ræven 
og  rakte  den  som  Trofæ  til  den  Gentlemans- 
rytter,  der  var  nærmest  efter  ham.  Kroppen  blev 
smidt    væk  og  i  et  Nu    ædt    af   Hundene.     Jeg 

fik  mig  ogsaa  en  Lunte,  vel  nærmest  som  en 
Opmærksomhed. 

Lederen  af  disse  Jagter  var  altid  en  Major 
Rose,  en  udmærket  Rytter  og  prægtig  Mand, 
som  kom  fra  Vestindien. 

Paa  Rævejagterne  hændte  det,  at  Hundene 
ogsaa  sporede  en  Sjakal,  dette  gav  et  meget 
hurtigt  og  forceret  Løb,  uden  at  jeg  erindrer, 
at  Hundene  nogen  Sinde  toge  en  saadan. 

Sjakalerne  vare  dem  for  langbenede. 

Derimod  indhentede  Mynderne  let  Haren, 
hvorfor  denne  Harejagt  saa  at  sige  aldrig  dreves 
som  Parforcejagt.  Der  var  ingen  Spænding,  thi 
det  hele  endte  alt  for  hurtigt. 

En  Gang  jagede  vi  paa  Foden  af  en  Ræv 
—  det  var  et  pragtfulgt  Lob  —  og  i  susende 
Fart  kom  vi  henimod  en  Landsby,  hvor  Ræven 
smuttede  ind.  En  Maurer  gav  den  et  Slag  over  Snu- 
den med  sin  Knippel,  saa  den  døde,  i  den  Tro,  at 
han  havde  gjort  en  god  Gerning.  Det  var  jo 
heller  ikke  godt  for  ham  at  vide,  hvad  de  gale 
Mennesker  vilde,  naar  det  ikke  var  Ræven  de 
ønskede. 

Drummond  Hay  skummede  af  Raseri,  og 
Løbet  ophørte  selvfolgehg  straks  af  sig  selv. 

Efter  Jagten  var  der  altid  stor  Middag. 

Jeg  erindrer  særlig  en  knusende,  knaldende 
Middag  hos  Drummond  Hay  —  hvor  Sir  R. 
Gardiner,   der  var  Kaptajn   og  Son  af  Guver- 

noren  i  Gibraltar,  fik  Fruen  i  Huset  til  Bords. 
Det  syntes  de  andre  ikke  om,  de  mente  det 
tilkom  Major  Rose. 

I  det  hele  taget  var  det  Pokkers  brave 
Karle  —  de  engelske  Officerer,  mageløs  kraftige, 
ihærdige  og  behændige,  og  vante  til  al  Slags 
Sport. 

Enkelte  Dage,  naar  vi  ikke  vare  paa  Jagt, 
gik  vi  ud  paa  en  aaben  Plads  ovenfor  Byen  for 
at  spille  et  Spil,  der  mindede  meget  om  Rom- 
ernes Diskus. 

Det  gjaldt  om  at  kaste  en  stor  Jæmring,  der 
vejede  mange  Pund,  til  et  bestemt  Maal. 

Den  maatte  ikke  svirre  i  Luften;  men  det 
gjaldt  om,  at  den  kom  svævende,  som  naar  man 
»spiller  Ring«.  Der  hørte  vældig  Kraft  og 
overordentlig  Færdighed  til  at  spille  efter  alle 
Kunstens  Regler;  men  de  engelske  Officerer 
lærte  snart  Drummond  Hay  Kunsten  af. 

Inden  Officererne  igen  droge  bort,  vare  vi 
blevne  meget  gode  Venner,  og  jeg  havde  givet 
dem  Løfte  om  at  besøge  dem  i  Gibraltar  paa 
Hjemvejen. 

Vi  sluttede  vort  Bekendtskab  denne  Gang 
med  en  vældig  Afskedsmiddag  hos  Drummond 
Hay,  ved  hvilken  der  blev  spist  og  drukket 
forfærdeligt. 


Jagtturen  til  Tetuan. 


Det  lakkede  ad  Julen  til,  ja  det  kunde  vel 
være  saadan  en  fjorten  Dage  før  Jul,  da  Drum- 
mond  Hav  sagde  til  rnig,  at  han  vilde  skafte 
mig  en  interessant  Jagttur.  Hans  Broder  Frank 
Hay  var  engelsk  Vicekonsul  i  Tetuan.  Den 
Gang  var  der  ikke  andre  europæiske  Konsuler  der. 

Han  skulde  tilbringe  Julen  i  Tanger,  og 
det  var  da  Meningen ,  at  den  neapolitanske 
Generalkonsul  de  Martino,  den  engelske  Vice- 
konsul Reade  og  jeg  skulde  hente  ham,  for  en 
otte  Dages  Tid  at  drive  Jagten  i  Omegnen  af 
Tetuan,  hvor  det  vrimlede  af  Vildt,  samtidig 
med,  at  vi  forsodede  ham  hans  Ensomhed. 
Drummond  Hay  lovede  mig,  at  jeg  i  hans  Broder 
vilde  træffe  en  brav  Kammerat  og  dygtig  Jæger. 
Ja,  han  forsikrede  mig,  at  jeg  vilde  faa  den 
bedste  Fuglejagt,  jeg  endnu  havde  haft  i  Afrika. 
Mine    to    gode  Venner,    som    skulde    gøre    mig 

Folge,  vilde  sorge  for  alt  det  fornodne  til  Rejsen, 
jeg  havde  blot  at  give  Mode  til  bestemt  Klokke- 
slæt næste  Morgen. 

Ved  Solopgang  holdt  jeg  ved  Porten,  hvor- 
fra Ridestien  fører  mod  Øst.  Det  varede  ikke 
længe,  saa  kom  mine  Rejsekammerater  med  de 
to  kejserlige  Soldater,  som  skulde  danne  vor 
Eskorte.  Vejen  over  de  lave  Bjærge,  mellem 
Tanger  og  Tetuan,  var  nemlig  ikke  berømt  for 
at  være  beboet  af  de  herligste  Folk.  De  to 
Soldater  kunde  naturligvis  ikke  i  sig  selv  være 
nogen  stor  Betr>^ggelse ;  men  de  vare  Tegn  paa, 
at  vi  stode  under  Sultanens  Beskyttelse,  og  selv 
om  dette  mange  Steder  i  Marokko  ikke  havde 
stort  at  sige,  var  det  dog  i  disse  Egne,  der  laa 
saa  nær  ved  Kysten  og  lige  for  Konsulernes 
Øjne,  af  Betydning.  Vor  Bagage  var  let,  den 
bestod  af  Skjorte  og  Strømper  i  Mantelsækken, 
og  saa  lidt  kold  Proviant.  Bosserne  havde  vi 
over  Xakken,  og  vi  vare  alle  til  Hest.  Martino 
red  en  gammel  Skimmel,  hans  Yndlingsdyr,  som 
havde  taget  mangen  Torn  med  ham,  Reade 
besteg  en  prægtig  andalusisk  Hingst,  og  jeg  en 
Hest,  jeg  havde  laant:  den  saa  godt  ud,  men 
desværre  viste  det  sig  senere,  at  den  var  slet 
fodret,  og  at  Martinos  gamle  hvide  klarede  sig 
langt  bedre,  end  den.  Man  fortalte  mig,  at  vi, 
omtrent  midtvejs,  skulde  overnatte  i  et  Karavan- 
serai.     Jeg    havde    den  Gang    intet  Begreb    om. 

hvad  man  forstod  derved,  og  spurgte  i  min 
Uvidenhed,  om  det  var  et  Hotel  med  Senge. 

Martino  betroede  mig,  at  der,  hvor  vi  skulde 
overnatte,  var  netop  et  godt  Hotel  med  pragt- 
fulde Divaner.  Jeg  glædede  mig  derfor  til,  efter 
et  anstrængende  Ridt,  at  kunne  faa  en  hyggelig 
Aften  og  et  godt  Maaltid  Mad  —  Gud  hvor 
blev  jeg  skuffet  og  udlet. 

Den  første  Del  af  Vejen  kendte  jeg  godt 
fra  Jagtturene.  Jeg  havde,  dels  til  Hest,  dels 
til  Fods,  med  Bossen  i  Haanden,  gennemstrejfet 
denne  Egn  paa  Krys  og  paa  tværs  for  at 
skyde  Fuglevildt  —  Hons  og  Bekkasiner. 

Tangers  Mure  laa  bag  os  —  over  dem  i 
Horisonten  øjnede  vi  en  blaahg  Stribe  —  det 
var  Europas  Kyster.  Nedenfor  den  tegnede  det 
blaa  Hav  sig. 

Hvor  var  dog  denne  Morgenstund  vidunderlig 
skøn.  Vagtlerne  hørte  vi  kalde,  medens  Duerne 
flagrede  ud  fra  Byen  i  store  Krese  og  tilbage 
igen. 

En  enkelt  Vandringsmand,  med  Hætten 
trukken  frem  over  Øjnene,  mødte  vi  ogsaa,  han 
drev  et  af  de  smaa  Æsler  til  Byen.  Saa  kom 
vi  over  mere  stenet  Terrain,  og  derpaa  ned  over 
en  lille  Bæk,  hvor  Hestene  fik  en  Slurk  af  det 
kølige  Vand. 

Havet  og  Tanger  saa  vi  nu  ikke  mere  noget 
til;    de   laa   skjulte   af  Bjærgene   bag   os   —    vi 

vare  nu  i  mere  vildsomt  Terrain;  men  Martino 
kendte  Vej   og  Sti,  saa  vi  havde  blot  at  ride  til. 

Da  vi  kom  op  paa  nye  Højder,  var  Jord- 
bunden meget  stenet  og  bevokset  med  stift, 
spidst   Græs. 

De  to  Soldater  paa  deres  stolte  Heste  toge 
sig  prægtigt  ud.  Xaar  vi  drejede  os  rundt  for 
at  se  os  om,  havde  vi  dem  i  Forgrunden;  bag 
dem  og  over  dem  fortonede  Bjærgene  sig  i 
Morgensolen  med  de  smukkeste,  gule,  grønne 
og  blaa  Far^-er;  i  Skyggen  var  det  violette  det 
fremherskende. 

Den  ene  af  vore  Følgesvende  havde  rød, 
den  anden  blaa  Troje  paa,  op  over  Skuldrene 
ragede  nogle  mægtige,  lange  Bøsseløb,  paa  hvis 
Solvbeslag  Solen  glimtede,  enorme  Krumsabler 
vare  stukne  ind  ved  Sadlerne,  og  i  Bæltet  sad 
Pistoler:  —  kort  sagt,  de  vare  væbnede  til 
Tænderne,  og  følte  sig  aabenbart  meget  stolte 
over  den  Rolle,  der  var  tildelt  dem.  Deres 
mørke  Ojne  tindrede  under  Turbanen ,  deres 
Heste  prustede  og  dansede  med  Nakken  og 
Halen  til  Vejrs. 

Min  Jagtlyst  blev  ofte  sat  paa  en  haard 
Prøve.  Der  fløj  Agerhøns  op  i  Mængde  lige 
tæt  ved  vor  Vej ;  men  uagtet  jeg  ytrede  den 
største  Lyst  til  at  holde  til  dem,  maatte  jeg  dog 
lade  være  —  dels  for  ikke  at  spilde  Tid;  men 
fornemmelig   for   ikke  at  lokke  de  Indfødte  hid 

ved  Skuddene  i  thi  vi  vare  nu  udenfor  Drummond 
Havs  Jagtterrain,  og  her  havde  han  ingen  direkte 
Indflydelse,  hvorfor  vi  maatte  tage  os  i  Agt. 

Af  og  til  saa  vi  en  Stork  komme  sejlende 
i  langsom  Takt,  eller  vi  øjnede,  hojt  til  Vejrs, 
en  Øm  eller  anden  Rovfugl,  der  lurede  paa  sit 
Bytte,  ligesom  maaske  Marokkanerne  fra  deres 
Skjulesteder  i  Bjærgene  paa  os. 

En  Gang  passerede  vi  en  Douar  paa  Af- 
stand, vi  høre  Hundene  gø  i  det  fjerne,  vi  se 
Røgen  hæve  sig  fra  Teltene  —  og  længere  til- 
bage, paa  Bjærgskraaningemes  blaa  Baggrund, 
se  vi  nogle  hvide  Prikker.  Det  er  maaske 
Faarehj orden,  som  græsser  der. 

Ved  Middagstid  brændte  Solen  varmt:  men 
Luften  var  frisk. 

Nede  paa  det  flade  Land  hen  over  Sletten 
glider  en  graa  Søjle.  I  det  flimrende  Sollys  og 
i  Lysbrydningen  ser  det  ud,  som  den  hoppede 
og  valsede  af  Sted.  Den  hvirvler  alt.  hvad  den 
træffer  paa,  i  Vejret  —  Sand  og  Støv  flyver  om, 
som  var  det  Fjer.  »Det  betyder  Varme,  svær 
Varme, »  siger  den  ene  af  mine  Ledsagere  .  .  . 
Et  Øjeblik  efter  er  den  forsvunden. 

Vi  fortsætte  Vejen. 

Efter  at  have  passeret  Højderne,  kom  vi 
ind  i  et  lavere,  mere  bølgeformet  Landskab  med 
Kratskove  af  Korkege.  Vi  forcerede  Hestene 
frem,  for  inden  Aften  at  naa  Karavanseraiet.  — 

Skont  vi  undervejs,  paa  et  smukt  Sted,  hvor 
der  var  Skygge,  havde  nydt  vor  medbragte  Fro- 
kost, medens  Hestene  fik  et  Foder  og  derefter 
gnavede  de  sparsomme  Græsspirer  ved  Foden 
af  en  gammel  Korkeg,  —  var  jeg  hen  ad  Efter- 
middagen igen  bleven  hungrig,  og  jeg  ventede 
med  Længsel  paa,  at  vi  snart  skulde  faa  Kara- 
vanseraiet  i  Sigte. 

Ak,  hvor  havde  man  narret  mig  —  det  hele 
bestod  kun  af  en  firkantet  Gaardsplads,  omgivet 
af  høje  Mure,  gennem  hvilke  der  førte  en  Port. 

Inde  i  Murene  var  der,  med  Indgang  fra 
Gaardspladsen,  en  Mængde  Huller  og  usle  Rum, 
hvor  man  for  Resten  kunde  gøre  sig  saa  lystig, 
man  vilde,  paa  den  bare  Jord  —  det  var  de 
Værelser  med  Senge ,  jeg  havde  drømt  om. 
Mine  Kammerater  morede  sig  magelos  over  min 
Skuffelse.  —  Naa,  snart  lo  jeg  selv  med,  og 
under  gemytlig  Samtale  spiste  vi  til  Aften  af 
vor  gode  medbragte  Proviant  —  koldt  Bord  — 
og  drak  vor  dejlige  Vin.  Derefter  lavede  vi 
Kaffe  og  røg  Tobak.  Det  var  imidlertid  blevet 
Aften. 

Vagten  havde  lukket  Portene,  og  alt  be- 
redte sig  til  Natten.  I  Gaarden  laa  der  Dynger 
af  Sække,  og  ved  Siden  af  dem  nogle  mørke 
Bunker  med  lange  Halse,  som  svingede  frem  og 
tilbage  —  den  Lugt,  som  kom  fra  denne  Gruppe, 
overbeviste    os    om,    at    det    var   Kameler    med 

deres  Dragter.  Ejerne  sade  lidt  derfra  ved  et 
lille    Baal;    thi    det    var    blevet    bidende    koldt. 

Skyggerne  fra  dem  tegnede  sig  som  vældige 
Fantomer  opad  de  kalkede  Mure.  Ogsaa  vi 
tændte  et  Baal  midt  paa  Pladsen.  Brænde  var 
der  nok  af,  saa  vi  behovede  ikke  at  spare.  Det 
varede  derfor  heller  ikke  længe,  inden  et  enormt 
Flammehav  blussede  i  Vejret.  Der  kom  flere 
mauriske  Skikkelser  til,  svobte  i  deres  lange 
Kapper,  for  at  varme  sig  hos  os.  Snart  var 
Kresen  sluttet  rundt  til  alle  Sider.  De  fleste 
sade  paa  Hug  med  fremstrakte  Hænder,  men 
enkelte  lagde  sig  ned  paa  Jorden,  trak  Hætterne 
frem  over  Øjnene,  og  sov  ind.  Vore  Soldater, 
hjulpne  af  nogle  Maurer,'  kastede  mere  Brænde 
paa,  naar  Ilden  var  ved  at  sygne  hen ;  saa 
blussede  Baalet  op  paa  ny.  og  vi  kunde  da 
langs  Murene  se  Hestene  staa  bundne.  Bag 
dem  var  den  hvide  Murflade  med  de  mørke 
rundbuede  Dore  ned  til  Hulerne.  Fra  et  Hjørne 
hørte  vi  Flojtetoner;  der  lode  klagende  og  mo- 
notont. 

Samtalen  beg}'ndte  at  gaa  i  Staa,  vi  vare 
blevne  søvnige  og  maatte  tænke  paa  at  komme 
ind  i  et  af  Rummene,  hvor  der  var  bredt  Tæpper 
ud  til  os;  da  det  var  bitterlig  koldt,  og  vi  kun 
havde  vore  Kapper  at  hylle  os  i,  laante  vi  et 
Par    af  Soldaternes    Tæpper    og    sov    snart   ind 

med  Sadlen  til  Hovedpude,  saa  fast,  som  man 
kan  sove  i  den  Alder,  vi  vare  i. 

Om  Morgenen  tidlig  bleve  vi  vækkede  ved 
Larmen  ude  fra  Gaarden.  Kamelernes  Brægen 
blandede  sig  i  Drivernes  højrøstede  Samtale, 
naar  de  løb  hid  og  did. 

Ogsaa  vi  maatte  se  at  komme  til  Hest. 
Men  hvor  havde  vi  dog  en  ulidelig  Kløe  over 
hele  Kroppen;  det  var  næsten  ikke  til  at  ud- 
holde, vi  vare  simpelt  hen  befængte  med  Utøj, 
som  vi  havde  hentet,  dels  i  de  afskyelige  Huller, 
dels  fra  Soldaternes  Tæpper.  Det  var  ogsaa 
letsindigt  af  os  at  laane  sligt.  Naa,  der  var 
foreløbig  intet  at  stille  op.  Vi  gjorde  Ild  paa 
og  lavede  Kaffe  —  den  smagte  os  for  Resten 
forbandet  skidt.  — 

Kort  efter  Daggry  stege  vi  i  Sadlerne.  Det 
var  meget  koldt,  hvorfor  vi  lode  vore  Heste 
trave  ud.  Efterhaanden  som  Solen  kom  op,  fik 
vi  Varme  i  Kroppen  igen  og  frydede  os  nu  ret 
over  den  for  os  fremmede  Natur,  der  blev  vildere, 
jo  nærmere  vi  kom  Tetuan. 

En  af  Soldaterne  blev  nu  sendt  forud  for 
at  melde  var  Ankomst  i  Byen.  Snart  var  hans 
flagrende  Kappe  og  hans  fyrige  Hest  langt  borte. 
Hestens  lange  Hale  svirrede  uophørligt  i  Luften 
og  kløvede  Støvskyerne,  der,  som  Røgen  fra  et 
Lokomotivs  Skorsten,  hvirvlede  bag  efter  i  en 
lang  Linie. 

Op  ad  Dagen  passerede  vi  den  senere  saa 
berømte  Bucejabro.  Her  var  det,  at  Slaget  ved 
U  e  d  -  R  a  s  mellem  Spaniolerne  og  Marokkanerne 
fandt  Sted  i   1860. 

Hen  ad  Middag  øjnede  vi  da  endelig  vor 
Rejses  Maal,  den  betydeligste  af  Marokkos  Byer 
ved  Middelhavet.  Dens  hvide  Mure  tegnede 
sig  skarpt  paa  Skraaningerne  af  Bjærgene. 

Tetuan  betyder  »Kilderne«,  ikke  saa  for- 
underligt, thi  det  Vand,  som  kommer  ned  fra 
Fjældtoppene,  gennemstrømmer  Haverne  og  risler 
hen  under  Orangernes  Løv,  for  derefter  gennem 
Ued-Rasfloden  at  falde  i  Havet  6  Kilometer 
borte.  Her  ligger  et  Toldsted,  og  lidt  nærmere 
Stranden  et  lille  Fort.  Over  de  høje  Murtinder 
med  Taarnene,  saa  vi  Kastellet  og  Husenes 
flade  Tage.  De  hvide  Flader  blændede  og 
tegnede  sig  udmærket  smukt  med  Benu-Has- 
senemes  blaa  Bjærge  mod  Syd,  hvorhen  ingen 
Europæer  tør  vove  sig.  Thi  der  bo  de  fana- 
tiske og  vilde  Berberstammer,  de  berygtede 
Riffkabyleres  Forposter,  som  ikke  ville  noget 
hellere  end  mætte  deres  rasende  Hævntørst  med 
en  vantros   Hjerteblod. 

Dog  vidste  vi  heldigvis,  at  disse  Stammer, 
der  af  og  til  komme  ned  til  Tetuan,  deres 
Hovedstad,  for  at  handle,  for  Tiden  vare  hjemme 
i  deres  Smuthuller.  Selv  om  Tetuans  Beboere 
for   største   Delen    ere    fanatiske  Muhamedanere, 

er  der  dog  i  Byen  mange  Joder,  der  vilde  ad- 
vare   en,    hvis    der   skulde    vise  sig  nogen  Fare. 

Indenfor  den  yderste  Enceintemur,  er  der 
en  anden,  Mellah'en,  der  omslutter  Jodekvarteret. 

Her  levede  Jøderne  deres  eget  Liv, 
foragtede  af  de  rettroende  Muhamedanere.  Hver 
Aften  lukkes  Portene  for  det  Folk,  paa  hvem 
Forbandelsen  hviler  overalt. 

De  udgore  omtrent  en  Fjerdedel  af  Tetuans 
Indbyggere.  De  ere  Byens  rigeste  Folk,  og 
deres  Hjem  ere  glimrende  udstyrede  med  Luksus 
af  enhver  Art,  navnlig  pragtfulde  Tæpper, 
Vaaben  og  Messingkar.  Husene  ere  komfortabelt 
indrettede,  og  de  selv  ere  klædte  i  rigere  Dragter, 
end  deres  Undertrykkere. 

Paa  Festdagene  ere  deres  Kvinder,  der  ere 
berømte  for  deres  Skønhed,  prydede  med  Guld 
og  Silke.  Vi  skulle  senere  høre  mere  om  dem.  — 
Tetuan  er  et  af  Centrerne  i  den  israelitiske 
Verden. 

Det  er  Jøder,  der  eje  Bazarerne,  og  det 
er  ligeledes  Jøder,  der  tjene  som  Mellemhandlere 
for  al  Handlen  over  Ceuta,  Tanger  og 
Gibraltar;  de  eksportere  blandt  andet  Landets 
Frugter  og  den  Parfume,  som  under  Navnet 
Mahoya  destilleres  af  Druer. 

Industrien  er  derimod  for  største  Delen  i 
Hænderne   paa    algierske  Flygtninge,    som    ikke 

have  villet  underkaste  sig  Franskmændenes 
Herredomme. 

Krigens  Omskiftelser  har  ofte  ladet  Tetuan 
skifte  Herre. 

Da  Byen  for  største  Delen  var  befolket  med 
Mu  dej  åres,  det  vil  sige  Maurer,  udjagede  fra 
Granada  og  Kastillien,  maatte  den  ofte 
kæmpe  mod  Sejrherrerne  fra  Nord.  I  Begyndel- 
sen af  det  femtende  Aarhundrede  blev  den 
plyndret  af  Kastillianerne ;  Hundrede  Aar  senere 
stak  Tetuans  Pirater  til  Søs  for  at  hærge  og 
plyndre  paa  Andalusiens  Kyster,  hvorfra  de 
hjembragte  Fanger  i  Tusindvis  —  alt  medens 
de  fredeligt  handlede  med  Englændere,  Hollæn- 
dere og  Venetianere.  Sørøvernes  Hærgen  og 
Plyndren  bevirkede  endelig,  at  den  spanske 
Flaade  under  Marquis  de  Santa  Cruz  blev 
sendt  af  Sted  for  at  tugte  dem  i  deres  Hjem. 

I  1564  lod  Philip  den  anden  Tetuans  Havn 
odelægge,  og  endelig  i  1859  indtoge  Spaniolerne 
Byen,  efter  at  de,  paa  Bjærgskraaningerne  vest 
for  Byen,  havde  vundet  en  afgørende  Sejr.  Først 
efter  lange  og  trange  Underhandlinger  kom 
Byen  tilbage  til  Sultanen  af  Marokko. 

Tetuan  har  huset  mange  Renegater.  Der 
levede  i  Begyndelsen  af  forrige  Aarhundrede  en 
meget  indflydelsesrig  Person,  Eventyreren  Baron 
de  Ripperda,  der  oprindelig  var  Hollænder, 
og    som    flere    Gange    skiftede    Religion.     Han 

kom  i  17 15  i  et  diplomatisk  Hverv  til  Spanien 
og  blev  Minister  der;  men  afsattes  for  mislige 
Finansspekulationer,  hvorefter  han  i  1731  kom 
til  Marokko,  blev  Muhamedaner,  efter  at  han 
først  havde  været  Protestant,  Katholik  og  atter 
Protestant,   og  førte  Hæren  mod  Spanien. 

»SidiOsman«,  som  han  kaldtes,  opnaaede 
stor  Anseelse  ved  Sultan  Abd- Allahs  Hof,  hvem 
han  stadig  hidsede  paa  Spanien.  Han  blev  af 
Sultanen  overøst  med  Rigdomme  og  spillede 
overhovedet  en  meget  stor  Rolle;  hvortil  hans 
Forhold  til  den  intrigante  Sultan-Moder,  Eng- 
lænderinden  La  la  Janet  eller  San  et,  i  hoj 
Grad  bidrog. 

Ripperda  byggede  et  prægtigt  Palads  i  det 
østlige  Kvarter  af  Tetuan.  Det  var  omgivet  af 
udstrakte  Haver,  som  vi  endnu  kunne  tage  i 
Øjesyn.  For  at  bevise  Oprigtigheden  af  sin 
Omvendelse,  og  for  paa  samme  Tid  at  gøre 
sig  afholdt,  testamenterede  han,  endnu  i  levende 
Live,  betydelige  Legater  til  Byens  Skytspatron, 
den  hellige  S  i  di  Zaid.  Der  eksisterer  endnu 
tre  af  hans  Huse,  af  hvilke  der  svares  en  aarlig 
Afgift  til   Moskeen. 

Denne  Renegat  efterlod  flere  Børn,  som 
vare  kendte  under  Xavnet  Ulad-el  Conde 
(o:  Grevesønnerne).     Han  døde   1737. 

Da  vor  Ankomst  hurtig  var  blevet  bekendt 

i  Byen,    var   der   en    Del  Folk   paa  Benene    for 
at  se  os. 

Flere  af  de  rige  fornemme  Jøder  kom  os  i 
Møde  uden  for  Portene,  og  bade  os  tage  ind  til 
dem.  De  stillede  alt  til  vor  Raadighed  i  deres 
Hjem,  og  ytrede  den  mest  levende  Glæde  ved 
at  se  os.  Glæden  var  sikkert  oprigtig  ment, 
thi  disse  Folk  have  i  Marokko  fra  første  Færd 
altid  kastet  sig  i  Armene  paa  de  fremmede 
Konsuler,  hos  hvem  de  ofte  have  faaet  Beskyttelse. 
For  øvrigt  var  der,  som  sagt,  den  Gang  kun  en 
Konsul  i  Tetuan  —  og  det  var  ham  ,  vi 
skulle  besøge.  Han  levede  som  eneste,  siger 
og  skriver  eneste,  Kristen  midt  blandt  alle  disse 
Muhamedanere,  der  betragtede  ham  med  alt 
andet  end  venlige  Øjne.  Ikke  saa  underligt,  at 
han  paa  den  anden  Side  var  glad  ved  i  Jøderne 
at  finde  Forbundsfæller,  paa  hvem  han  i  paa- 
gældende Tilfælde  kunde  stole,  og  som  kunde 
advare  ham,  naar  der  var  Fare  paa  Færde. 

Frank  Hays  Stilling  var  i  Virkeligheden 
meget  prekær,  men  han  var  en  ung,  energisk 
og  frygtløs  Mand,  der  mindst  af  alt  var  tilbøjelig 
til  at  vise  sine  skumle  Omgivelser  det  ringeste 
Tegn  paa  Frygt. 

Det  var  øjensynlig  Jøderne  en  stor  Svir,  at 
se  saa  mange  Kristne  paa  en  Gang,  Vi  holdt 
da  ogsaa  vort  Indtog  i  Byen,  omsværmet  af 
dem  paa  alle  Sider. 

Tetuan  gjorde  Indtrykket  af  at  være  en 
langt  større  og  langt  smukkere  By  end  Tanger. 

Gaderne  vare  bredere,  skønt  efter  vore 
europæiske  Begreber  særdeles  smalle.  Overalt 
saa  vi  Butikker  med  Landets  Produkter ,  ja 
europæiske  Varer  skimtede  vi  ogsaa.  De  sidste 
skulde  formodentlig  Bjærgstammerne  have  i 
Bytte.  Der  var  en  Rigdom  paa  broget  malede 
Trævarer,  Skaale,  Kobberfade,  sølvindlagte  Dolke, 
Tæpper,  Burnusser,  Haiker,  mer  eller  mindre 
smukt  indlagte  lange  Flintlaasgeværer,  Sko  og 
Tøfler  af  gult  eller  rødt  Safian;  mauriske  Sadler 
og  Ridetøj.  Vore  Tænder  løb  i  Vand  efter  alt 
dette:  men  vi  turde  ikke  give  os  Tid  til  at 
handle.  Rundt  om  saa  vi  stolte  Maurerskikkelser 
passere  forbi;  de  skelede  til  os,  naar  de  kom 
ganske  nær,  men  gave  sig  i  øvrigt  Mine  af  ikke 
at  bekymre  sig  det  mindste  om  os.  Dog  — 
Pokker  tro  dem  —  indenfor  deres  hvide  Kapper 
glimtede  Dolkene,  og  der  rullede  det  koghede 
Blod. 

Vi  mødte  ogsaa  tilslørede  Kvindeskikkelser, 
der  vege  til  Siden  for  os,  en  og  anden  sendte 
os  dog  et  stjaalent  Øjekast,  som  gik  til  Marv- 
og  Ben. 

Vi  vidste  jo,  at  Tetuans  Kvinder,  baade 
Jødernes  og  Maurernes,  vare  de  smukkeste  i 
Nordafrika.  — 

Kun  en  eneste  Gang  i  en  snæver  Gyde, 
hvor  der  ikke  var  mange  Mennesker,  mødte  vi 
en  Kvindeskikkelse,  som,  da  hun  kom  lige  forbi 
os,  hastigt  som  et  Lyn  slog  Fligene  af  Sløret 
til  Side  og  igen  drog  dem  sammen.  Et  Par 
dejlige  sorte  Øjne  ghmtede  mig  i  Møde ;  min 
Hest  gjorde  uvilkaarligt  et  Par  Skridt  hen  imod 
den  Side,  hvor  hun  gik:  men  i  samme  Øjeblik 
hørte  jeg  ved  Siden  af  mig  een  hviske :  »For  Guds 
Skyld,  —  pas  dog  paa  — «  og  derefter  lød  det 
højere   »Ligeud!«  Min  Hest  parerede  Ordre. 

Vi  havde  glædet  os  til  at  komme  i  Kvarter 
under  Vicekonsulens  gæstfri  Tag;  men  vort 
Haab  om  en  snarlig  god  Forplejning  og  Hvile 
blev  imidlertid  dæmpet  —  thi  det  viste  sig,  at 
vor  Ven  —  o  Skuffelse  —  for  et  Par  Dage 
siden  havde  forladt  selve  Byen  Tetuan,  for  at 
jage  ved  Udløbet  af  Floden,  hvor  han  i  Jagt- 
tiden beboede  et  gammelt  Toldsted.  Der  var 
intet  andet  at  gøre  end  at  opsøge  ham  der,  og 
vi  rede  derfor  straks  af  Sted  gennem  hele  Byen 
idet  vi  takkede  Jøderne  for  deres  tilbudte  Gæst- 
frihed, som  vi  bade  om  at  maatte  have  til  gode 
til  paa  Hjemvejen. 

Under  Ridtet  mærkede  vi,  at  Stemningen 
var  mod  os;  man  begloede  os,  pegede  Fingre 
ad  os  og  indtog  en  truende  Holdning.  —  Vi 
lode  som  intet  og  fortsatte  Ridtet  i  Skridt,  af 
og  til  standset  af  en  Jøde,  som  tiltalte  os. 

Fra  Tetuan  til  Havet  er  en  stor  flad  Stræk- 
ning af  henved  en  dansk  Mils  Længde.  I  den 
løber  den  omtalte  Flod,  Ued  Ras.  Vi  maatte 
ofte  ride  temmelig  langsomt,  da  der  af  og  til 
var  Krat  —  saa  travede  vi  over  store  grønne 
Strækninger  med  Græs. 

Det  var  en  dejlig  Tur;  men  vi  hastede  dog 
af  Sted  under  vor  Vejvisers  Ægide.  I  Tetuan 
havde  vi  nemlig  faaet  en  saadan.  —  Efter  et 
Par  Timers  Ridt,  naaede  vi  hen  paa  Eftermid- 
dagen Toldstedet,  ikke  langt  fra  Flodens  Udløb. 

Frank  Hay,  der  havde  faaet  Brev  om  vort 
Komme  fra  Broderen  i  Tanger,  modtog  os  hjerte- 
ligt, uden  mange  Komplimenter,  paa  sin  djærv-e, 
ligefremme  Maade,  saa  "vi  vare  snart  gode 
Venner. 

Det  morede  ham  kosteligt,  at  vi  øjeblikkelig 
bade  om  at  maatte  komme  af  med  vore  Klæder. 

Vi  klædte  os  af  lige  til  Skindet,  hvorefter 
vort  Uldtøj  øjeblikkelig  blev  brændt.  Da  det 
var  gjort,  lagde  vi  os  og  fik  en  hojst  velgørende 
Søvn,  medens  der  blev  lavet  Mad.  Vi  vaagnede 
friske  og  sunde,  og  i  straalende  Humør  blev 
Middagen  indtagen  i  det  Hlle  Jagthus,  som  vor 
Vært  beboede  med  sine  Folk,  en  muhamedansk 
Tjener,  en  Jodekok  og  den  sødeste  Jødetøs 
paa  en  16  Aar,  man  kunde  se  for  sine  Øjne. 
Vi  behandlede  hende  med  den  mest  udsøgte 
Courtoisie ;  hun  var  ogsaa  allerkæreste,   som.  hun 

der  gik  og  opvartede  os  ved  Bordet.  Jeg  kunde 
ikke  lade  være  at  komplimentere  hende  paa 
noget  frygtelig  Spansk.  Hun  smilede  —  og 
Frank  Hay  bemærkede,  at  hun  vist  snart  skulde 
kunne  lære  mig  Spansk.  —  Desværre  blev  det 
dog  ikke  Tilfældet. 

Frank  Hay  var  jo  glad  ved  endelig  en 
Gang  igen  at  se  et  kristent  Menneske,  og  vi 
samtalede  livligt  om  de  Jagtture,  vi  skulde  gøre 
i  de  kommende  Dage,  thi  det  nyttede  jo  ikke 
at  nægte  det,  vi  vare  jo  hovedsagelig  komne 
herned  for  at  nyde  Jagtlivet. 

Hay  kunde  ikke  godt  gaa  paa  Jagt  ved 
selve  Tetuan  uden  at  risikere  for  meget.  Flere 
Gange  havde  man  forsøgt  at  stene  ham,  ja  det 
var  hændt,  at  man  ligefrem  havde  skudt  paa 
ham.  Derfor  tyede  han  af  og  til  her  ud  i  det 
frie,  til  det  udmærkede  og  vældige  Jagtterrain, 
hvor  ingen  Mors  Sjæl  forulempede  ham,  og  hvor 
han  følte  sig  fri  som  Fisken  i  Vandet. 

Her  havde  han  indrettet  sig  et  lille  primi- 
tivt Hjem,  tæt  ved  Floden.  Der  var  kun  faa 
Rum  og  faa  Vinduer;  men  der  var  hyggeligt, 
og  Jagtgeværer  og  Trofæer  prydede  Væggene 
og  dækkede  over  mange  Skrøbeligheder. 

Fra  det  flade  Tag  kunde  vi  spejde  ud  til 
alle  Sider,  ned  mod  Havet,  der  som  en  blaa 
Linie  tegnede  sig  et  Stykke  borte  —  ud  over 
Sletten    og    op    mod   de  blaa  Bjærge,  paa    hvis 

Toppe  der  endnu  laa  Sne.  —  Brisen  fra  Havet 
forfriskede  Luften  og  frembragte  et  Velvære, 
som  man  skal  lede  længe  om.  Ak  ja,  man  kan 
blive  gal  ved  at  tænke  paa,  at  alt  det  kommer 
aldrig  mere  igen  —  nu  er  man  kun  en  gammel 
udslidt  Udsætter. 

Hvor  husker  jeg  ikke  tydeligt  hin  forste 
Morgen,  da  vi  droge  ud  paa  Jagt.  Solen  var 
lige  staaet  op  —  det  var  koldt  —  hen  over 
Sletten  laa  en  Dis,  som  svandt  hen,  da  det 
blev  varmere.  Med  Bøssen  paa  Nakken,  vandrede 
vi  ud  under  munter  Samtale. 

Hundene  fulgte  os  lige  i  Hælene.  Snart 
havde  en  af  dem  taget  Færten  og  parerede  kort 
med  Snuden  til  Siden.  Det  forste  Skud  knaldede, 
det  var  en  Agerhøne,  —  plaf,  plaf,  lød  det 
flere  Gange  efter  hinanden,  og  inden  vi  vidste 
et  Ord  deraf,  var  der  allerede  faldet  flere  Høns. 
Vi  delte  os  og  jagede  snart  hver  for  sig.  Jeg 
skød  en  Høne  ud  af  en  stor  Flok  —  den  faldt 
lige  ned  mellem  det  tætte  Krat.  Hunden  for- 
søgte at  trænge  derind,  det  var  forgæves,  saa 
gik  jeg  videre. 

Snart  var  Tasken  fuld,  thi  der  var  en  for- 
bausende  Rigdom  paa  Fugle. 

Jeg  kom  efterhaanden  ind  mellem  Buske 
og  Krat  og  havde  nær    aldrig    fundet    ud    igen. 

Af  og  til  hørte  jeg  længere  borte  de  andres 
Skud.    Saa  kom  jeg  ud  paa  aabent  Terrain  hen 

mod  en  lille  Sump.  Der  lettede  nogle  Ænder, 
jeg  fik  ikke  Skud  den  Gang;  men  lidt  efter 
holdt  jeg  til  en  And,  der  lettede  imellem  Sivene, 
den  faldt,  og  Hunden  apporterede  den.  — 

Saadan  gik  det  videre  den  ganske  Dag, 
kun  afbrudt  af  et  kort  Hvil  for  at  stille  Hung- 
eren. 

Endelig  om  Aftenen  kom  vi  dødtrætte  hjem 
til  den  gode  Middag,  som  Kokken  og  Jødepigen 
havde  beredt  os. 

Vi  jagede  fra  Morgen  til  Aften  i  otte  Dage 
i  Træk,  aldrig  havde  jeg  tænkt  mig  et  saadant 
Revier. 

I  alle  de  smaa  og  store  Sumpe  vrimlede 
det  med  Ænder  og  Vadefugle,  og  paa  de  flade 
Strækninger,  mellem  Buskadset,  var  der  en 
Mængde  rode  Agerhøns.  Enhver  Fugl,  der  ikke 
blev  skudt  »maustodt«  paa  Stedet,  gik  tabt,  thi  i 
de  uigennemtrængelige  Krat  vare  de  ikke  til 
at  finde.  Vi  dreve  alene  Fuglejagten  med  vore 
dobbeltløbede  Hagelbøsser,  og  de  havde  saa- 
mænd  nok  at  bestille. 

Xaar  vi  saa  om  Aften  kom  i  Hus  og  havde 
faaet  vor  Middagsmand  til  Livs,  lagde  Hundene 
sig  i  en  Krog  og  snorksov;  det  samme  gjorde 
vi,  og  lidt  efter  var  alt  tyst  og  stille  i  Hytten 
der  ude  paa  Sletten  ved  Tetuan. 

Imens  tindrede  Stjernerne  i  den  kolde  Xat 
med  en  Klarhed,  som  kun  i  Syden,  og  Stilheden 

blev  kun  afbrudt  af  opskræmmede  Fugle,  naar 
de  forulempedes  af  Ræve,  Sjakaler  eller  andre 
Nattejægere. 

Først  naar  Dagen  gryede,  blev  der  igen 
Liv  i  vor  Bolig.  Vi  stode  da  op,  vederkvægede 
af  Søvnen  og  friske  og  lette  i  Sindet,  for  paa 
Ny  at  gaa  til  Jagten  med  al  dens  Poesi. 

Vor  Glæde  blev  dog  afbrudt  temmelig 
pludseligt.  En  Morgen,  da  vi  vaagnede,  pølede 
Regnen  ned  i  stride  Strømme.  Xat  og  Dag 
strømmede  den  ned  —  det  regnede  og  regnede 
—  saa  det  var  umuligt  at  være  ude.  —  Vi 
vare  nødsagede  til  at  resignere  og  trøste  os, 
saa  godt  vi  kunde,  inden  Døre. 

Vor  Ensomhed  blev  dog  temmelig  pludseligt 
afbrudt  ved  Efterretningen  om,  at  der  ved 
Flodens  Udløb  var  strandet  et  Skib  paa  Barren. 
Vi  ilede  derud  til  Hest,  og  fandt  ved  vor  An- 
komst allerede  de  Skibbrudne  vel  anbragte  i 
Fortet.  Det  var  en  Del  engelske  Artilleri- 
officerer fra  Gibraltar,  som  med  deres  Lystjagt 
havde  dristet  sig  til  at  lægge  til  Land  i  en  Vig 
af  Flodmundingen. 

Det  var  Jagten,  der  havde  draget  dem; 
men  de  kom  til  at  fortr}'de  deres  L'besindighed, 
thi  paa  Grund  af  den  voldsomme  og  vedholdende 
Regn,  svulmede  Floden  pludselig  i  den  Grad, 
at  den  stærke  Strøm  fra  Land  rev  Lystjagten 
med  sig.    Officererne  havde  troet,   at  den  laa  lige 

saa  vel  forvaret  i  Flodmundingen,  som  i  en  Havn. 
Fortøjningerne  vare  imidlertid  bristede,  og  nu  sej- 
lede Jagten  af  Sted  med  rivende  Fart;  jeg  saa 
selv,  hvor  den  hvirvlede  hen  over  Grundene,  saa 
toge  Strømhvirvlerne  den  og  legede  med  den 
som  en  Nøddeskal  —  op  og  ned  gik  det  — 
nu  kæntrede  den  —  et  Øjeblik  efter  er  Kølen 
i  Vejret,  Hdt  efter  drejer  den  helt  om  —  saa 
se  vi  igen  Kølen  i  Vejret  —  derpaa  op  og 
ned  igen.  Den  er  redningsløst  fortabt  og  driver 
nu,  som  en  lille  Prik,  til  Sos  —  saa  forsvinder 
ogsaa  den  i  Bølgerne,  medens  Officererne  fra 
Bredden  bestyrtede  se  deres  dejlige  Skib  for 
sidste  Gang.  Og  saa  at  det  skulde  kunne 
passere  i  den  Rendesten,  —  Gudenaaen  er  en 
Flod  ved  Siden  af  Ued  Ras  til  daglig. 

Hvor  det  var  imponerende  at  se  Vandets 
Magt.  —  Der  rørte  sig  saa  at  sige  ikke  en 
Vind ,  og  dog  gik  Strombølgeme  i  susende 
Fart,  medens  Himlen  var  ravnsort,  og  Vandet 
styrtede  ned. 

Frank  Hay  tog  sig,  som  engelsk  Vicekonsul, 
selvfolgehg  af  Officererne.  Der  blev  sendt  Bud 
over  Ceuta,  og  senere  kom  et  Skib  og  afhentede 
dem.  Sikkert  er,  at  de  ikke  havde  Lov  at  være 
her,  hvad  der  forværrede  deres  Situation  betydeligt. 
Foreløbig  bleve  de  i  Fortet. 

Hvordan  Forholdet  var,  kan  jeg  nu  ikke 
rigtig  huske;    men  saa  meget  er  vist,  at  vi  den 

Aften  i  Fortet  vare  sammen  med  andre  engelske 
Officerer  fra  Gibraltar,  som  ogsaa  vare  komne 
herover  for  Jagtens  Skyld;  men  saa  vidt  jeg 
husker,  vare  de  sejlede  herover  med  en  anden 
Baad.  De  havde  Orlov  og  saaledes  Ret  til  at 
være  her.  Blandt  dem  var  der  mange  gode 
Venner  fra  Jagtturene  og  Parforcejagteme  med 
Sir  John  i  Tangers  Omegn.  Jeg  erindrer,  at 
disse  Officerer,  der  vare  Infanteriofficerer,  og 
blandt  hvilke  der  var  mange  fornemme  Folk, 
ikke  vare  i  bedste  Forstaaelse  med  deres  Kam- 
merater, Artilleristerne. 

Hvad  Grunden  var,  ved  jeg  ikke:  men 
trods  det,  at  Forholdene  jo  egenthg  burde  have 
ført  disse  Mennesker  i  nærmere  Berøring  med 
hinanden,  var  det  modsatte  snarere  Tilfældet. 
—  Vi  tilbragte  Aftenen  med  vore  Bekendte  i 
al  Gemytlighed,  —  drak  en  Mængde  \\'hisky 
og  morede  os  fortræffeligt :  medens  Artilleristerne, 
blandt  hvilke  der  var  flere,  som  viste  en  brutal 
Optræden,   opholdt  sig  i  et  Rum  for  sig  selv. 

Blandt  vore  Venner  var  jeg  særlig  glad 
ved  at  træffe  Kaptain  M.  Han  var  den  bril- 
lanteste Kammerat  og  gemytligste  Broder,  man 
kan  tænke  sig:  og  det  var  med  Besvær,  at  hans 
og  vore  Venner  blandt  Officererne  fik  ham  af- 
holdt fra  at  give  en  særdeles  ubehagehg  og 
brutal  Artilleriofficerer  en  Tugtelse,  fordi  denne, 
vel  i  Arrigskab  over  at  Lystjagten  var  strandet, 
havde  slaaet  en  af  vore  Venners  Oppassere. 

Kaptain  M.  havde  tumlet  sig  rundt  i  Verden, 
og  alle  Steder  muntret  sig  lidt  over  Stregen  — 
men  man  fandt  sig  i  hans  Unoder,  fordi  han 
var  en  udmærket  Soldat,  en  trofast  Kammerat, 
og  af  meget  fornem  Familie.  Fra  England  var 
han  sendt  til  Kapstaden,  og  derfra  til  Malta ; 
men  da  han  der  en  Gang  var  kommen  for 
Skade  at  kaste  en  Sten  ind  i  en  Biskops  Vogn, 
blev  han  forsat  til  Gibraltar. 

Det  blev  langt  hen  paa  Natten,  for  vi  be- 
gave os  hjemad.  Det  var  bælgmørkt,  og  Regnen 
strømmede  endnu  ned.  —  Vore  Heste  havde 
ondt  ved  at  finde  Fodfæste,  og  vi  havde  Nod 
med  at  finde  Vej.  Dog  naaede  vi,  efter  megen 
Besvær,  endelig  hjem,  hvor  Folkene  havde  været 
bange  for  os,   da  det  trak  saa  længe  ud. 

Det  var  rorende  at  se  den  lille  Jødepiges 
Glæde  over  igen  at  have  os  i  Behold.  Hun 
bragte  os  tørre  Klæder  og  kræsede  op  for  os, 
saa  vi  virkelig  havde  en  behagelig  Følelse  af, 
at  være  komne   »hjem«. 

Dog,  denne  Plet,  som  vi  havde  faaet  saa 
kær  og  hvor  vi  nu  —  >  en  bonne  compagnie« 
—  havde  tilbragt  saa  mange  glimrende  Dage, 
maatte  vi  tænke    paa    snarest   muligt  at  forlade. 

Ved  om  Xatten  at  se  Flodens  forbausende 
Opsvulmen,  vare  vi  blevne  bange  for  at  blive 
afskaarne  fra  Land.    Vor  Stilling  syntes  prekær, 

thi  dels  skulde  vi  jo,  efter  Bestemmelsen,  hjem 
til  Tanger  for  at  tilbringe  Julen,  og  Juleugen 
stod  for  Doren:  og  dels  kunde  vi  i  det 
hele  taget  jo  ikke  vide,  hvor  længe  vi  kunde 
blive  nødsagede  til  at  opholde  os  paa  dette  øde 
Sted,  hvor  ingen  Verdens  Mennesker  i  Tetuan 
vilde  bringe  os  Hjælp. 

Vi  pakkede  vore  Sager  sammen,  sov  nogle 
Timer,  og  vare  ved  Morgengr}'  parate  til  Op- 
brud. Vor  Frygt  viste  sig  snart  fuldt  begrundet. 
Det  flade  Terrain,  mellem  Tetuan  og  Told- 
stedet, udgjorde,  saa  langt  vi  kunde  ojne,  kun 
en  stor  So,  der  mindst  var  en  halv  dansk  Mil 
bred.  Der  laa  hele  vort  dejlige  Jagtterrain  under 
Vand.  Det  kunde  skære  een  i  Hjertet  at  tænke 
paa  al  den  Ødelæggelse.  Der  var  imidlertid 
intet  Øjeblik  at  spilde,  hvis  vi  skulde  vinde  frem 
ad  den  smalle,  oversvømmede  Ridesti ,  tværs 
gennem  Vandet.  Regnen  horte  stadig  ikke  op, 
og  Søen  tiltog  øjensynlig  med  hver  Time. 
Hestene  bleve  førte  frem,  Oppakningen  i  en 
Hast  anbragt,  og  hvad  der  ikke  kunde  medføres 
maatte  blive.  Et  sidste  Far\-el  til  den  lille 
hyggelige  Plet,  og  vi  skridtede  af  Sted  i  en 
lang  Linie.  Snart  plaskede  Hestehovene  i 
Vand. 

Det  gik  langsommere  og  langsommere. 
Forrest  gik  en  Maurer  som  Forer.  Klæderne 
havde  han  opkiltet,    hvad    der    var  aldeles  nød- 


208  DEN    GAMLE    GODSEJER    FORTÆLLER. 

vendigt,  thi  snart  naaede  Vandet  ham  op  paa 
UnderUvet.  Med  en  lang  Stok  følte  han  sig 
frem  for  at  finde  Stien,  thi  et  Skridt  udenfor 
denne,  og  vi  vare  fortabte.  Efter  ham  kom 
Frank  Hay  til  Hest,  og  derefter  hele  det  lange 
Ryttertog.  Lige  efter  Hay  kom  en  af  Soldaterne, 
saa  Jodepigen  »å  califourchon«  med  et  nysse- 
ligt Ben  til  hver  Side.  Hun  saa  noget  betuttet 
ud  til  at  begynde  med ;  men  snart  fandt  hun 
sig  brillant  til  Rette  —  og  førte  sin  Hest  be- 
sindigt og  roligt  frem;  —  saa  kom  Martino, 
medens  Reade  og  jeg  sluttede  Bagtroppen. 

Vi  red  lige  i  Kølvandet  paa  hinanden  og 
passede  nøje  paa  ikke  at  komme  ud  i  Sumpen. 
Hay  havde  nogle  store  Mynder.  I  Begyndelsen 
lob  de  rask  med,  saa  længe  de  kunde  bunde 
med  deres  lange  Ben-,  men  da  dette  snart  ikke 
længer  var  Tilfældet,  støde  de  stille,  for  derpaa 
at  sjokke  tilbage  til  Toldstedet.  Vi  fløjtede 
flere  Gange  ad  dem  —  forgæves.  Vore  to 
prægtige,  langhaarede,  engelske  Hønsehunde 
fulgte  derimod  svømmende  efter,  med  deres 
trofaste  Øjne  fæstede  paa  deres  Herre,  som  om 
de  vilde  sige  —  forlad  os  ikke ! 

Saadan  gik  det  fremad  en  Stund.  Vandet 
gik  nu  op  paa  Bugen  af  Hestene,  og  vi  vare 
langt  fra  Land,  —  da  lød  der  pludseligt  et 
ynkeligt  Hyl. 

Da  vi  saa  os  om,  opdagede  vi  jNIartinos 
Hund,  der  var  gammel  som  hans  Hest  —  den 
klamrede  sig  ynkeligt  til  en  Gren,  som  ragede 
frem  over  Vandskorpen.  Den  var  udmattet  og  kunde 
ikke  mere.  Ak!  hvor  var  det  fortvivlet  at  høre 
dette  trofaste  Dyr  jamre  sig.  —  Vi  vare  alle, 
undtagen  dets  Herre,  enige  i,  at  der  ikke  var  andet 
at  gøre,  end  at  lade  Hunden  blive,  hvor  den  var, 
da  der  ikke  var  megen  Udsigt  til  at  komme 
godt  fra  det,  hvis  Hestene  skulde  vendes ;  men 
Martino  vilde  slet  ikke  høre  Tale  herom  —  han 
kunde  ikke  bære  det  over  sit  Hjerte  at  lade 
sin   Kammerat  ynkelig  krepere.  — 

»Gaa  fort!  gaa  fortid — lød  det,  —  »Van- 
det stiger  hvert  Øjeblik,'  der  er  ingen  Tid  at 
spilde«. 

Martino  drejede  desuagtet  sin  Hest,  kneb 
sig  hen  langs  Siden  af  Reades  og  min  Hest  og 
nærmede  sig  Hunden.  Jeg  holdt  stille  og  fulgte 
ham  og  Hunden  med  Øjnene.  Hvor  var  det 
betagende  at  se  den,  da  Martino  kom  paa  Siden 
af  den,  —  krumme  sig  som  en  Kat  op  ad 
Hestens  Bringe,  med  Øjnene  stift  fæstede  paa 
sin  Herre  —  for  derefter  at  sætte  sig  foran  ham, 
tæt  trykket  op  ad  ham.  Han  klappede  og  kær- 
tegnede den  og  var  helt  rørt  over  sin  trofaste 
Følgesvend. 

Et   Par    Gange    gik    hans  Hest    i,    saa  jeg 

virkelig  begyndte  at  fr>^gte  det  værste  i  men  hver 
Gang  klarede  de  tre  Bugterne. 

Snart  vare  vi  paa  Linien  igen,  og  Vejen 
fortsattes.  Vi  fros  omkap  med  Hundene,  thi 
det  var  bidende  koldt,  og  vaade  vare  vi  til 
Skindet.  Endelig  kom  vi  paa  mindre  dybt  Vand 
og  snart  efter  traadte  Hestenes  Hove  igen  paa 
det  tørre.  —  Vi  havde  endnu  en  lille  Strækning- 
at  tilbagelægge ,  inden  vi  naaede  Byen.  Vi 
travede  et  lille  Stykke ;  men  det  var  ubehageligt^ 
da  de  vaade  Klæder  klaskede  paa  Kroppen,  — 
saa  faldt  vi  i  Skridt  igen  og  holdt  vort  Indtog- 
i  Tetuan. 

Gennem  de  skumle  Gader,  i  hvilke  Vandet 
strømmede,  og  hvor  der  kun  var  faa  Indfødte 
at  øjne,  kom  vi  snart  til  Hays  Bolig.  Der  fik 
vi  tørre  Klæder,  Mad  og  Drikke.  Selv  Jode- 
pigen havde  ingen  Skade  taget;  hun  var  helt 
stolt  over  at  have  klaret  sig  saa  godt  og  var 
smilende  og  fornøjet  som  sædvanhg. 

Efter  at  have  hvilet  os,  benyttede  vi  Dagen 
til  Besøg  hos  de  rige  Jøder. 

Jøderne  i  Tetuan  ere  hovedsagelig,  som 
andet  Steds  i  de  marokkanske  Byer,  Efterkom- 
mere af  de  Flygtninge,  der,  til  forskellige  Tider, 
ere  udjagne  af  Europa,  saasom  fra  Italien  1342, 
fra  Nederlandene  1350,  fra  Frankrig  1403,  fra 
England  1422,  fra  Spanien  af  Ferdinand  den 
katholske    1494    og    endelig   fra    Portugal   1496. 

De  kaldte  sig  selv  Guerouch  Castillia 
o:  Landflygtige  fra  Castillien:  ja  Rabbinerne 
slutte  endnu  den  Dag  i  Dag  de  store  Høj- 
tiders Ceremoniel  og  Ritual  med  Ordene:  :.Saa- 
ledes  som  det  er  Skik  og  Brug  i  Castillien  <. 

Foruden  dem  er  der  ogsaa  kommen  en 
Del  Joder  fra  Asien,  men  de  ere  flygtede  til 
Bjærgene,  hvor  deres  Efterkommere  endnu  bo 
blandt  Berberne. 

Jøderne  ere  Kejserens  Undersaatter  og  nyde 
hans  Beskyttelse,  for  hvilken  de  maa  betale  en 
vis  Sum  i  hver  By:  denne  Sum  overleveres 
Kejseren  ved  Rahmadanfesten.  Men  trods  denne 
formelle  Beskyttelse,  de  derved  opnaa,  ere  de 
dog  foragtede  af  Muhamedanere. 

Høst  fortæller  saaledes,  at  en  liden  mau- 
risk Dreng  tør  tage  en  gammel  Jøde  i  hans 
graa  Skæg,  spytte  ham  i  Øjnene,  slaa  ham  med 
Sten,  og  det  som  værre  er,  uden  at  Jøden  tør 
gøre  andet,  end  bede  om  Pardon,  og  skynde 
sig  bort,  det  bedste  han  kan:  klager  han  der- 
over, saa  faar  han  til  Svar: 

»Enta  Elihud<  o :  du  er  jo  en  Jøde.  De 
tør  aldrig  nævne  den  ringeste  Mand  uden  at 
kalde  ham  Sidi  o:  Herre.  De  maa  ikke  bære 
Vaaben  eller  ride  paa  Heste,  og  de  tør  lige  saa 
lidt  som  andre  forlade  Landet  uden  Kejserens 
Tilladelse. 

Den  Sum  som  de  jødiske  Kvinder  maa 
betale  for  at  faa  Lov  til  at  forlade  deres  Hjem- 
sted, er  f.  Eks.  saa  stor,  at  man  maa  være 
meget  rig.  for  at  kunne  præstere  den. 

I  Tetuan  bo  Joderne  for  sig  selv  inden  for 
Mellah'en,  her  have  de  dog  en  stor  Frihed, 
men  kun  her ;  —  dog  have  de  en  maurisk  Kaid 
over  sig,  og  en  maurisk  Portner,  som  ikke  uden 
Betaling  tillader  dem  om  Natten  at  gaa  ud  eller 
ind.  —  De  fleste  Joder  leve  af  Handel,  ere 
Mæglere  eller  Haandværkere.  Skont  de  stadig 
forfølges  og  pines  ved  Skatter,  vil  den  marok- 
kanske Regering  dog  slet  ikke  af  med  dem. 
Der  holdes  paa  dem  for  Trafikens  og  Handelens 
Skyld. 

Alle  Jøderne  i  Tetuan  tale  Spansk,  som  de 
betragte  for  deres  Modersmaal  i  selvfølgelig  kunne 
de  ogsaa  arabisk  —  eller  rettere  den  saakaldte 
mogrebinske  Dialekt  deraf,  der  er  blandet  med 
mange  berberske  Ord  og  Vendinger:  men  de 
maa  kun  skrive  dette  sidste  Sprog  med  hebraiske 
Bogstaver,  for  at  de  ikke  skulle  være  i  Stand 
til  at  læse  Koranen. 

Rabbinerne  have  vel  ingen  særlig  Klædedragt ; 
men  de  bære  videre  Ærmer,  et  rødt  Mærke  paa 
den  sorte  Burnus  og  i  Almindelighed  et  blaat 
Tørklæde  om  Huen  til  Forskel  fra  Jøderne  i 
Almindelighed.  Disse  have  sorte  Huer  og  bære 
Burnus    og    Tøfler.      Dog    maa    de    ikke    bære 

Burnussen  som  Maurene.  Derfor  sætte  de  det, 
som  ellers  hører   for  til,    paa    den    ene  Skulder. 

Den  nuværende  Sultans  Fader  tillod  Jøderne 
i  det  indre  af  Landet  at  bære  Sko  paa  Fødderne, 
men  kunde  ikke  sætte  denne  Tilladelse  igennem, 
thi  Despoten  kan  jo  som  oftest  kun  i  slette  og 
onde  Ting  sætte  sin  Villie  igennem.  —  For- 
skellige Dignitarier,  som  havde  talt  derimod, 
bleve  henrettede,  men  da  Gejsthgheden  ogsaa 
modsatte  sig  denne  Tilladelse,  og  hele  Folket 
kom  i  Opror,  maatte  Sultanen  bøje  sig,  trods 
Moses  Montefiores  personlige  Intervention 
til  Gunst  for  Jøderne  i   1860. 

I  Byerne  Fez  og  Marokko  maa  saaledes 
endnu  den  Dag  i  Dagjo'derne  vise  sig  barfodede 
for  hine  usle  muhamedanske  Pjalte,  der,  alt  for 
længe  siden,  ikke  mere  burde  være  taalte  foran 
Europas  Porte.     (Rohlfs.) 

Kvinderne  klæde  sig  næsten  som  Maurer- 
inder. Paa  Gaden  skulle  de  blotte  det  halve 
Ansigt,    for   at   kunne  skilles  fra  Maurerinderne. 

De  se  i  Almindelighed  godt  ud,  særlig 
Tetuans  Kvinder  ere  berømte  for  deres  ualminde- 
lige Skønhed,  hvorfor  de  ogsaa  have  odelagt 
mangen  Kristen,  hvor  saadanne  ere  komne  i 
Berøring  med  dem. 

Jøderne  ere  meget  overtroiske. 

Aftenen  før  Sabbaten  er  det  forbudt  dem 
at  røre  ved  Ild  eller  endo£r  blot  holde  en  tændt 

Lysestage  i  Haanden.  Overtroen  hos  dette 
israelitiske  Folk  gaar  meget  vidt;  det  hændte 
saaledes  en  slig  Aften,  at  en  ulykkelig  Jodepige, 
i  hvis  Klæder  der  var  gaaet  Ild,  mens  hun  var 
midt  i  sin  Families  Kres,  maatte  løbe  ud  paa 
Gaden  for  at  bønfalde  de  forbipasserende  om 
Hjælp.  Hvis  ikke  en  resolut  Musselmand  havde 
hjulpet  hende,  vilde  hun  være  brændt  op. 

Desværre  er  man  i  Spanien  i  religiøs  Hen- 
seende næsten  Hge  saa  forblindet  og  fordummet 
som  i  Maj-okko.  Efterkommerne  af  de  talrige 
spanske  Jøder,  der  bleve  fordrevne  for  c.  200 
Aar  siden,  bade  straks  efter  den  spansk-marok- 
kanske Krig  i  1860  om  igen  at  blive  optagne 
som  spanske  Undersaatter.  Det  blev  afslaaet. 
Og  dog  —  hvilket  mægtigt  Vaaben  vilde  Spanien 
ikke  have  i  Hænde,  dersom  de  60,000  Jøder, 
som  findes  i  Marokko,  havde  været  af  anerkendt 
spansk  Nationalitet. 

Vi  begave  os  til  Jodekvarteret  ad  en  frygtelig 
Adgang,  hvor  Snavs  af  al  Slags,  forraadnede 
Dyrelevninger  og  stinkende  Pøle,  spærrede  Pas- 
sagen, ind  gennem  den  høje  rundbuede  Port 
med  de  vældige  Jærndore,  der  hver  Aften  ras- 
lende og  drønende  lukkes  til,  og  vi  befandt  os 
nu  indenfor  de  høje  Mure  i  det  rigtige  Jøde- 
kvarter. Her  smilede  straks  venlige  Ansigter  os 
i  Møde;    det    var    som    om    vi    med   et  Spring 

pludseligt  vare  komne  nærmere  vor  egen  Civi- 
lisation. 

Gaderne  vare  vel  skumle  og  morke:  men 
de  vare  renere  end  i  Maurerbyen,  og  de  talrige 
vel  klædte  Mennesker,  og  de  mange  Butikker 
med  kostbare  gamle  Sager,  tiltrak  sig  paa  en 
behagelig  Maade  vor  Opmærksomhed. 

Vi  bleve  til  Slutning,  ad  en  snæver  Dor, 
forte  ind  i  en  af  de  rige  Joders  Hus. 

Hvor  bleve  vi  ikke  forbausede  ved  der, 
indenfor  de  uhyggelige,  triste  Mure  at  finde 
det  mest  smilende,  yndige  Hjem.  Mine  Tænder 
lob  i  Vand  ved  at  se  de  vidunderlige  pragtfulde 
Tæpper  og  Pragtstykker  af  enhver  Art,  som 
saadan  en  rig  Jodes  Lejlighed  er  fuld  af. 

Ud  ad  til  er  det  god  Taktik  at  vise  sig 
saa  fattig  og  ussel,  og  gore  sig  saa  ringe  som 
muligt,  for  at  ikke  Havesygen  skal  friste  Mau- 
rerne til  at  odelægge  en  —  Anledning  dertil 
kan  der  jo  altid  findes  overfor  en  stakkels  Jøde  •, 
men  inde  i  Hjemmene  er  der  intet  saadant 
Hensyn  at  tage,  her  er  Joden  den  frie  Mand. 
Hvorfor  skulde  han  da  ikke  pryde  sit  eneste 
Fristed  efter  sin  Evne  og  Lyst.  —  Vi  bleve 
overordentlig  ydmygt  og  gæstfrit  modtagne. 
Husets  Kvinder  havde  prydet  sig  og  smykket 
sig  med  deres  kostbareste  Pynt  i  Anledning  af 
vort  Komme.  De  unge  Piger  særhg  var  af 
sjælden  Skønhed. 

Rygtet  havde  ikke  lojet,  naar  det  i  høje 
Toner  havde  prist  dem  —  det  var  pragtfuldt 
at  se  disse  Piger. 

Om  Hovedet  bare  de  et  Tørklæde,  Br}-stet 
var  prydet  med  Juveler  i  Mønter  og  Guldbrocher 
anbragte  paa  det  broderede  Livstykke,  dertil 
havde  de  korte  Skorter,  som  kun  halvt  skjulte 
deres  nydelige  Ben. 

De  talte  alle  Spansk,  saa  vi  kunde  saa 
nogenlunde  gøre  os  forstaaelige.  Strakte  det 
ikke  til,  søgte  vi  ved  Gebærder  og  Tegn  at 
fore  Samtalen.  Alle  vare  lutter  Smil,  og  den 
klare  Latter  rungede  fornøjeligt  i  Rummene. 
Der  blev  budt  søde  Sager,  Syltetøj  og  Kaffe. 
Desværre  led  Dagen,  og  vi  maatte  være  ude  af 
Kvarteret,  inden  Aften. 

Efter  endnu  at  have  aflagt  Besøg  hos  en 
Del  andre  af  de  fornemme  Joder,  sagde  vi  Farvel 
med  et  tungt  Hjerte,  begave  os  hjem,  gik  til 
Sengs  og  drømte  om  —  smukke  Ojne  og  dej- 
lige Kvinder  i  pragtfulde  Dragter. 

Næste  Morgen  før  Dagen  gryede  og  i  Mulm 
og  Mørke  brøde  vi  op  fra  Tetuan,  for  at  naa 
Tanger  inden  Aften.  Vi  skulde  nemlig  tilbage- 
lægge Vejen  paa  een  Dag  for  at  naa  hjem  inden 
Julen  beg}'ndte,  og  det  var  Lille  Juleaftens  Dag. 
Frank  Hay  var  denne  Gang  med  os,  vi  vare 
altsaa    fire    Europæere    og    medbragte,    foruden 

vore  egne  to  Soldater,  endnu  en  Maurer,  Hays 
Tjener. 

Vor  Afrejse  var  jo  blevet  forsinket  ved  det 
forlængede,    ufrivillige    Ophold    ved   Toldstedet. 

Det  blev  en ,  navnlig  for  Hestene ,  vel 
stræng  Dagsmarch,  der  besværliggjordes  yderligere 
ved  den  opblødte  Tilstand,  Ridestierne  befandt 
sig  i. 

Lige  saa  vist  som  der  for  mig  ikke  er 
nogen  behageligere  Følelse,  end  at  ride  paa  en 
Hest,  til  hvilken  jeg  har  Fortrøstningen,  at  den 
vil  kunde  bære  mig  til  Verdens  Ende,  lige  saa 
deprimerende  er  det,  naar  Hesten  begynder  at 
blive  træt  for  Rytteren. 

Min  Hest  klarede  sig  godt  til  at  begynde 
med;  men  da  vi  omtrent  vare  komne  Halvvejen, 
begyndte  den  at  sakke  agter  ud,  og  til  Slutning 
var  den  ikke  til  at  drive  frem  uden  Skridt  for 
Skridt.  Mine  Rejsefællers  Heste  vare  endnu 
friske  og  i  god  Kondition.  De  havde  paa  For- 
næmmelsen,  at  det  gik  fremad,  hvorfor  de  trængte 
paa.  Da  det  var  lige  saa  uudholdeligt  for  mig 
stadig  at  sakke  agter  ud,  som  for  de  andre  at 
holde  an,  bad  jeg  dem  indtrængende  om  at 
ride  i  Forvejen.  De  vilde  imidlertid  ikke  over- 
lade mig  til  min  Skæbne.  — 

Saa  skridtede  vi  langsommeligt  af  Sted. 
Timerne  syntes  aldrig  at  faa  Ende.  Den  ene 
Bakke     rejste     sig    efter    den    anden    foran    os. 

Bjærgene    vedbleve  at  taarne    sig    op    over   hin- 
anden;   alt    som    jeg    troede,    at    nu    maatte  vi 


iantrers  Port, 


komme    til    det  flade  Land,    var    der    dog   nye, 
fremmede  Landskaber. 

Ikke  længe  havde  jeg  saadan  som  i  Dag 
ønsket  at  kunne  naa  hjem  til  de  Egne,  jeg 
kendte  fra  Jagtturene  i  Tangers  Omegn. 

Det  værste  af  alt  var,  at  vi  rimehg\'is  først 
vilde  naa  Tanger  efter  Solnedgang,  og  da  vare 
Portene  lukkede,  hvad  der  kunde  blive  meget 
ubehageligt,  fordi  den  Europæer,  der  færdes 
udenfor  Murene  om  Xatten,  er  udsat  for  al 
Slags  Overlast. 

Det  var  temmelig  varmt,  saa  længe  Solen 
var  paa  Himlen:  men  da  den  var  gaaet  ned, 
luerød  bag  Bjærgene,  beg}^ndte  det  at  blive  koldt. 
Vi  kom  til  at  fryse.  Fandens,  at  den  Vej  aldrig 
kunde  faa  Ende. 

Vi  hørte  Sjakalerne  tude  —  det  raslede  en 
Gang  imellem  uhyggeligt  imellem  Buskene  ved 
Siden  af  —  Stjernerne  skinnede  klart  paa  Aften- 
himlen —  og  stadig  skridtede  vi  fremad. 

—  Endelig  kom  vi  til  kendt  Terrain,  og 
snart  vare  vi  ved  Porten.  Der  laa  Murene 
ravnsorte  og  taarnhøje  som  Fantomer  foran  os. 
Ikke  den  mindste  Lyd  hørtes  fra  den  sovende  By. 

Vi  dundrede  paa  Porten.  Det  varede  længe, 
inden  der  hørtes  Stemmer,  som  igen  forsvandt. 
Endelig  fik  Frank  Hay  kaldt  paa  Vagten,  og 
der  blev  snakket  længe  frem  og  tilbage.  Det 
lod  for  mig  som  det  grusomste  Skænderi. 

»Vi  maa  vente,  til  der  er  gaaet  Bud  til 
Kommandanten,«   sagde  Hay. 


JAGTTUREX    TIL    TETUAX. 


Saa  stege  vi  af,  gik  frem  og  tilbage  en 
Tid  for  at  faa  Varme  i  Kroppen. 

Endelig ,  efter  en  Times  Venten ,  var 
der  fra  Kommandanten ,  oppe  i  den  gamle 
Kasbah,  kommet  Ordre  til  Portvagten  om  at 
indlade  os. 

Gennem  de  morke  Stræder  rede  vi  hjem 
til  Konsulatet.  Det  var,  som  rede  vi  paa  Bunden 
af  en  dyb  Dal:  thi  til  Siderne  taarnede  de  høje 
Husmure  sig  som  mægtige  Klipper  —  oppe 
mellem  hvilke  vi  øjnede  Stjernerne  paa  den 
natlige  Himmel.  Tyst  og  stille  var  der  overalt, 
kun  et  enkelt  Sted  saa  vi  et  Lys  glimte  bag  et 
lille  tilgitret  Vindu,  og  svage  Flojtetoner  naaede 
vort  Øre. 

Maaske  var  dette  en  natlig  Fest  i  Haremet 
hos  de  smukke  Kvinder. 

I  Gesandtskabsbygningen  var  der  glimrende 
lyst.  —  Hjemmet  og  Hyggen  toge  os  snart  atter 
fangen,  nu  var  det  kedsommelige  Ridt  forbi,  og 
Samtalen  om  de  mindeværdige  Dage,  vi  havde 
oplevet,   satte  paa  ny  Humor  i  os. 

Den  glimrende  Mad  og  de  udmærkede  Vine 
gjorde  Resten.     Først  sent  kom  vi  i  Seng. 


Juleaften    tilbragte    jeg    hos    Drummond 
Hay,  hyggeligt  og  hjemligt;    saa  kom  Juleugen 

Og  Nytaarsugen,  i  den  Tid  levede  vi  stille :  der 
var  ikke  Tale  om  at  gaa  paa  Jagt,  saa  gerne 
jeg  vilde.  Xytaarsaften  tilbragte  jeg  og  Konsul 
Martino  hos  den  gamle  svenske  Konsul  Ehren- 
h  o  f f.  Det  var  en  gemytlig  gammel  Svend, 
der  var  lutter  Venlighed,  og  som,  saa  asthmatisk 
han  var,   fortalte  grinagtige  og  pikante  Historier. 

Mellem  Retterne  fik  vi  Risenvælling  —  en 
Hyldest  til  Fædrelandet.  —  Da  jeg  havde  nydt 
saa  megen  Velvillie  af  Ehrenhoff,  sagde  jeg  ved 
Afskeden  til  den  gamle  Mand,  om  der  ikke  var 
noget,  jeg  kunde  gore  ham  en  Glæde  med,  naar 
jeg  kom  hjem.  Han  bad  da  om,  at  jeg  vilde 
sende  ham  Holbergs  Komedier. 

Fra  Neapel  skrev  jeg  hjem  efter  dem :  men 
for  de  bleve  afsendte,  kom  Efterretningen  om 
hans  Dod. 

Vi  levede  vel  omtrent  en  Maaneds  Tid  i 
Stilhed,  saa  beg}'ndte  Jagterne  og  Rideturene 
igen,  ligesom  vi  ofte  gik  hen  paa  Markedspladsen 
for  at  spille  Disko:  men  nu  nærmede  Tiden  til 
Afrejse  sig  for  mig.  Jeg  skulde  forlade  alle 
disse  mageløse  Mennesker,  hos  hvem  jeg  nu  i 
over  fire  Maaneder  havde  nydt  en  storartet 
Gæstfrihed.   — 

Det  var  et  svært  Ojeblik,  da  jeg  trykkede 
Sir  Johns   Haand  til  Afsked. 


Hjemrejsen  over  Gibraltar. 


Jeg  kom  ned  til  Havet  for  at  blive  sat  ud 
til  Damperen,   som  laa  paa  den  aabne  Red. 

Det  blæste  en  Brandstorm.  Forgæves  for- 
søgte Baadfolkene  under  Raaben  og  Skrigen  at 
føre  Baaden  ud  gennem  Brændingen.  Den 
fyldtes  med  Vand,  —  var  ved  at  synke  —  ilsomt 
Tilbagetog  var  nødvendigt.  Saadan  gik  det  tre 
Gange  i  Træk.  Brændingen  paa  den  tiade  Kyst 
vedblev  med  en  forbausende  Kraft. 

Skummet  sprøjtede  langt  ind  paa  Land,  og 
Bulderet  vedblev  ogsaa  længe  efter,  at  Stormen 
nogenlunde  var  stillet  af. 

Endelig  fik  vi  Forbindelse  med  Damperen 
—  den  lettede  og    stod    over   mod  Gibraltar. 

Der  laa  nu  Afrikas  Kyst  bag  mig.  Længe 
stirrede  jeg  efter  Tangers  hvide  Mure,  Haverne 
og  Villaerne  —  mindre    og    mindre    blev  denne 

herlige  Kyst  —  vemodig  vendte  jeg  Blikket  mod 
Europas  Kyster  —  mod  Gibraltars  mægtige  Top. 

Nogle  Timers  Sejlads,  og  vi  ankrede  ved 
Gibraltar,  hvor  jeg  gik  i  Land  for,  efter  Løfte, 
at  aflægge  mine  Venner  blandt  Officererne  et 
Besog. 

Jeg  blev  en  fire,  fem  Dage  paa  dette  herlige 
Sted,  hvor  alle  sogte  at  gøre  mig  Livet  saa 
behageligt  som  muligt.  Ingen  kan  gøre  sig 
noget  Begreb  om  den  Courtoisie,  hvormed  disse 
Officerer  af  det  højeste  engelske  Aristokrati  be- 
handlede mig  fremmede. 

Øjeblikkelig  blev  jeg  fort  ned  i  en  af  Of- 
ficersmesserne, hvor  Obersten  forte  mig  til  Bords. 

Hvert  Regiments  Officerer  spise  sammen 
hver  Dag.  Chefen  sidder  for  Bordenden  — 
galonerede  Tjenere  besørge  Opvartningen  og 
Retterne  ere  udsøgte,  næsten  overdaadige.  Det 
er  en  enestaaende  Pragt,  der  udfoldes  særlig  i 
Højskottemes  Messe;  men  selv  Artilleristernes  og 
Ingeniørofficeremes  Messer  ere  overdaadigt  udsty- 
rede. Servicet  er  mestendels  af  Sølv,  —  næppe 
mange  Steder  i  Europa  finder  man  Mage  til  det. 

Hver  ny  ansat  Officer  skal,  ifølge  gammel 
Sædvane,  forære  Messen  et  vist  Antal  Sølvgen- 
stande, som  forblive  dennes  Ejendom,  selv  om 
han  senere  forlader  Regimentet.  Derved  ophobes 
der    enorme    Beholdninger    af  Sølvtøj ,    mærket 

med  Givernes  Vaaben  og  Navne.  Navne  som 
i  mange  Tilfælde    senere    ere    blevne    berømte. 

Nede  i  Byen  ligger  den  hojskotske  Garde. 
Næsten  alle  Officerer  vare  prægtige  Skikkelser: 
høje,  slanke  Karle,  hvem  de  korte  Skorter  og 
de  bare  Ben  klædte  udmærket.  Mærkeligt  var 
det,  at  mange  af  de  fornemste  Officerer  ikke 
talte  eller  forstod  andet,  end  deres  Moders- 
maal.   — 

Jeg  blev  præsenteret  overalt,  gjorde  Vi- 
sitter til  højre  og  venstre,  hos  Kommandanten 
Sir  R.  Gardiner  og  mange  andre.  Alle  Vegne 
blev  jeg  modtaget  paa  det  bedste,  alt  blev  stillet 
til  mit  Eftersyn,  og  alle  gjorde  deres  til,  at  Op- 
holdet skulde    blive    saa  behageligt  som  muligt. 

Det  var  dem  øjensynligt  om  at  gøre  at 
yde  mig  Gengæld  for  den  Gæstfrihed,  de  havde 
nydt  i  Sir  John  Hays  Hus  i  Tanger.  Han  alene 
var  Skyld  i  den  Opmærksomhed,   som  vistes  mig. 

Hvor  var  det  interessant  at  vandre  gennem 
disse  Klippehvælvinger,  disse  udhulede  Gange, 
der  vare  propfulde  af  Kanoner,  hvis  Mundinger 
pegede  ned  ad  mod  det  blaa  Hav.  Kort  sagt, 
jeg  besaa  Gibraltar  fra  øverst  til  nederst.  Over- 
alt stod  der  Lavet  ved  Lavet,  med  mægtige 
Kolosser  af  Kanoner.  Gud  ved,  om  de  alle 
kunde  taale  at  blive  aftyrede  : 

Dagene  gik  i  Sus  og  Dus.  —  Vi  vare 
endog  paa  en  spansk  Maskerade,    hvor    det  gik 

meget  livligt  til.  Jeg  erindrer,  at  jeg  havde 
gjort  Bekendtskab  med  en  Irlænder,  som  var 
udklædt  som  débardeuse.  Det  var  en  lille 
Mand,  der  paa  en  Prik  lignede  en  Dame.  Dragten 
var  rigtignok  noget  let,  og  Manererne  meget  frie, 
hvorfor  Balinspektoren  kom  hen  til  mig,  der 
just  svingede  denne  >:Dame«,  gjorde  Bemærk- 
ninger derover  og  spurgte  mig,  om  hun  ogsaa 
var  anstændig,  hvortil  jeg  svarede,  at  selv  om 
hun  mulig  ikke  opforte  sig  til  hans  Tilfredshed, 
kunde  jeg  dog  ikke  gore  derfor;  det  var  en 
Irlænderinde,  som  jeg  flygtig  kendte,  men  som 
jeg  havde  hort  ikke  var  bange  for  at  slaa  et 
Ørefigen  hvis  det  faldt  hende  ind ;  saa 
sjokkede  han  slukøret  af  under  stor  Munterhed 
fra  de  engelske  Officerer,  som  vare  indviede  i 
Hemmeligheden. 

Hvor  var  der  dog  en  henrivende  Udsigt 
fra  Toppen  af  Gibraltar.  Jeg  tilbragte  Timer 
deroppe  i  stum  Beskuelse  af  dette  enestaaende 
Panorama.  Og  saa  denne  Stilhed,  som  herskede 
der  oppe  —  den  kunde  tvinge  en  til  Andagt. — 

Hist  ovre  tonede  Afrikas  Kyst  sig  med 
Ceuta  og  Tanger  som  hvide  Punkter;  bag 
os  laa  Spaniens  Kyst,  og  til  hojre  og  venstre 
Havet  —  denne  umaadelige  blaa  Flade  med 
nogle  enkelte  hvide  Prikker.  Aa,  det  var  hen- 
rivende ! 

Saa  kom  et  af  de  store  Dampskibe,  som 
gaa  mellem  Gibraltar  og  Genua.   —  Jeg  maatte 

løsrive  mig. 

I  Selskab  med  en  ung  Artilleriofficer,  som 
skulde  til  Rom  for  at  træffe  sin  Familie,  og  en 
ung  Lady,  der  spillede  paa  Harpe,  sejlede  jeg 
bort  —  bort  fra  al  den  Herlighed,  som  aldrig 
mere  skulde  komme  igen. 

